Reclide in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nReclide 40 Tablet Reclide Mr 30 Tablet Reclide 80 Tablet Reclide Mr 60 Tablet Reclide Xr 60 Tablet\nसदस्य इस दवा को ₹47.79 में ख़रीदे।\nReclide की जानकारी\nReclide ৰ লাভ আৰু ব্যৱহাৰসমূহ- Reclide Benefits & Uses in Assamese- Reclide ar laabh aaru byavaharsamuh\nReclide ৰ পালি আৰু সেয়া কেনেদৰে ল'ব- Reclide Dosage & How to Take in Assamese - Reclide ar paali aaru xeya kenedore lobo\nReclide ৰ পাৰ্শ্চক্ৰিয়াসমূহ- Reclide Side Effects in Assamese- Reclide ar parshwakriyasamuh\nReclide সংক্ৰান্ত সতৰ্কতাবাণীসমূহ- Reclide Related Warnings in Assamese- Reclide xonkranta xatarkatabanisamuh\nঅইন দৰৱৰ সৈতে Reclideৰ গুৰুতৰ ক্ৰিয়া-প্ৰতিক্ৰিয়া- Severe Interaction of Reclide with Other Drugs in Assamese- Oinor xoite Reclide ar gurutor kriya-pratikriya\nReclide মতভেদসমূহ- Reclide Contraindications in Assamese- Reclide nishedhsamuh\nReclide ৰ বিষয়ে সততে সোধা প্ৰশ্নসমূহ- Frequently asked Questions about Reclide in Assamese- Reclide ar bikhoye satate xodha prashnasamuh\nখাদ্য আৰু মদৰ সৈতে Reclide ক্ৰিয়া-প্ৰতিক্ৰিয়া- Reclide Interactions with Food and Alcohol in Assamese- khadya aaru modor xoite Reclide kriya-pratikriya\nReclide ৰ লাভ আৰু ব্যৱহাৰসমূহ - Reclide Benefits & Uses in Assamese - Reclide ar laabh aaru byavaharsamuh\nReclide তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nReclide ৰ পালি আৰু সেয়া কেনেদৰে ল'ব - Reclide Dosage & How to Take in Assamese - Reclide ar paali aaru xeya kenedore lobo\nReclide-ৰ উপাদানসমূহ - Reclide Active Ingredients in Assamese - Reclide-ar upadaansamuh\nReclide ৰ পাৰ্শ্চক্ৰিয়াসমূহ - Reclide Side Effects in Assamese - Reclide ar parshwakriyasamuh\nগৱেষণাৰ ভিত্তিত, Reclide ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nReclide সংক্ৰান্ত সতৰ্কতাবাণীসমূহ - Reclide Related Warnings in Assamese - Reclide xonkranta xatarkatabanisamuh\nReclide-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Reclide লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nReclide-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা তেন্তে Taking Reclide গ্ৰহণে গম্ভীৰ পাৰ্শ্ব-প্ৰতিক্ৰিয়া কৰিব পাৰে। চিকিতসকে প্ৰয়োজনীয় বুলি কোৱাৰ পূৰ্বে Reclide গ্ৰহণ কৰিব নালাগে।\nবৃক্কত Reclide কি প্ৰভাৱ দেখা গৈছে?\nবৃক্ক can be affected by Reclideৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nযকৃতত Reclide কি প্ৰভাৱ দেখা গৈছে?\nReclideৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Reclide ৰ কি প্ৰভাৱ দেখা গৈছে?\nReclideৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Reclideৰ গুৰুতৰ ক্ৰিয়া-প্ৰতিক্ৰিয়া - Severe Interaction of Reclide with Other Drugs in Assamese - Oinor xoite Reclide ar gurutor kriya-pratikriya\nReclide তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nReclide মতভেদসমূহ - Reclide Contraindications in Assamese - Reclide nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Reclide লোৱা অনুচিত যাতে -\nReclide ৰ বিষয়ে সততে সোধা প্ৰশ্নসমূহ - Frequently asked Questions about Reclide in Assamese - Reclide ar bikhoye satate xodha prashnasamuh\nএই Reclide-এ অভ্য়াস বা নিচাৰ সৃষ্টি কৰে নেকি?\nনহয়, Reclideয়ে অভ্যাসৰ সৃষ্টি নকৰে।\nহয়, Reclide লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু Reclide লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Reclideয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Reclide ক্ৰিয়া-প্ৰতিক্ৰিয়া - Reclide Interactions with Food and Alcohol in Assamese - khadya aaru modor xoite Reclide kriya-pratikriya\nখাদ্য আৰু Reclideৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Reclide আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Reclideৰ মাজৰ প্ৰতিক্ৰিয়া\nReclide লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nReclide ৰ অনুকল্প - Substitutes for Reclide in Assamese\nReclide ৰ মূল্য আৰু পেকৰ চাইজ - Reclide Price and Pack Size in Assamese - Reclide ar mulya aaru pakor size\nReclide 40 Tablet ₹50.3 खरीदें\nReclide MR 30 Tablet ₹62.9 खरीदें\nReclide 80 Tablet ₹84.6 खरीदें\nReclide MR 60 Tablet ₹110.7 खरीदें\nReclide XR 60 Tablet ₹165.6 खरीदें\nআপুনি বা আপোনাৰ পৰিয়ালৰ কোনোবাই Reclide লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Reclide ব্যৱহাৰ কৰিছিল নেকি?\nআপুনি কিমান পৰিমাণে Reclide সেৱন কৰিছিল?\nআপুনি Reclide ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Reclide সেৱন কৰে?


তাই ক’লা নে বগা - ড:গীতালী শইকীয়া - সাহিত্য ডট অৰ্গ\nI am six when I made to understand that/I who was proudly showing of my 90% in maths was less than my classmate, /At least I’m fairer than you she says, /Sadly looking down at her own 73%marks…(হেমা গোপীনাথন ছাহ)৷\n(ছয় বছৰ বয়সত গণিতত ৯৯ % পোৱা ছোৱালীজনীয়ে বুজিছিল যে ৭৩ % নম্বৰ পোৱা ছোৱালীজনীতকৈ তাই তলৰ, কাৰণ নম্বৰ নহ’লেও সেই ছোৱালীজনী আছিল বগা বৰণৰ৷ )\nদুপৰীয়াই বৈভৱীয়ে হোৱাটছ এপত কবিতা এটাৰ এই স্তৱকটো পঠিয়াইছিল৷ একে উশাহতে স্তৱকটো পঢ়ি পেলালোঁ৷ ভাবিলোঁ গধূলি কবিতাটো সম্পূৰ্ণকৈ পঢ়িম৷ বৈভৱীৰ লগতো কথা পাতিম৷ অফিচৰ জমা হৈ থকা কামবোৰত মন দিবলৈ চেষ্টা কৰিলোঁ যদিও বাৰে বাৰে বৈভৱীয়ে পঠিওৱা কবিতাৰ স্তৱকটোৱেই মনলৈ আহি থাকিল৷ এই কবিতাটোৰ কথাবোৰ যেনেদৰে বৈভৱীৰ লগত মিলিছে, তেনেদৰেই মোৰ চিনাকি আন বহু নাৰীৰ লগতেচোন মিল আছে৷ অফিচ ছুটীৰ পিছত সেইদিনাই ৰশ্মিক লগ পালোঁ৷ কাকতালীয় সংযোগ বুলিয়েই ক’ব পাৰি৷ প্ৰসাধন সামগ্ৰীৰ কোনোবা সংস্থা এটাত তাই চাকৰিত সোমাল৷ সাধাৰণতে প্ৰসাধনৰ পৰা দূৰৈতে থকা মইজনী সেইদিনা তাইৰ কথাৰ পাকচক্ৰত পৰিলোঁ অফিচৰ পৰা অহাৰ পথত৷ বৰ আগ্ৰহেৰে চিনাকি চাহৰ দোকানখনলৈ তাই মোক মাতি নিলে৷ চাহৰ টেবুলত বহাৰ পিছতে কেইবাটাও বিভিন্ন নামৰ মুখত ঘঁহা ক্ৰীম উলিয়াই তাই ক’লে- ’বা, এইটো লওক, বগা হোৱা ক্ৰীম৷ ’ ভদ্ৰতাৰ খাতিৰতে ক্ৰীমটো হাতত তুলিলৈ তাইক ঘূৰাই দিলোঁ৷ মোৰ মিঠা বৰণটোক লৈ মই বা মোৰ পৰিয়ালৰ কোনেও হীনমন্যতাত ভোগা নাই, তেন্তে এইৰ বা মোৰ ৰংটোক লৈ ইমান উদ্বিগ্ন হোৱাৰ কি প্ৰয়োজন? নতুন চাকৰিৰ বাবে তাইক শুভেচ্ছা জনাই চাহৰ পইচাও ময়ে দিলোঁ৷ এপদো সামগ্ৰী মোক দিব নোৱৰাত কিছু অভিমানেৰেই তাই মোৰ পৰা বিদায় ল’লে৷ যোৱাৰ সময়ত ক’লে-’আপুনিহে বগা হোৱা ক্ৰীম নলগায়, এই ক্ৰীমটোৰ বহুত গ্ৰাহক৷ ’ মনতে ভাবিলোঁ, হেমা গোপীনাথৰ কবিতাটো বৈভৱীয়ে মোলৈ পঠিওৱাৰ অন্তৰালতো ক’লা ছালৰ অধিকাৰী হোৱা বাবেই তাই সন্মুখীন হোৱা অস্বস্তিকৰ পৰিস্থিতি আৰু তাইৰ অভ্যন্তৰত আন কোনেও নেদেখা ধুমুহাজাকেইতো আছে৷\n২০১২ চনৰ পৰা বৈভৱীৰ লগত মোৰ বন্ধুত্ব৷ গৱেষণা কৰ্মত নামভৰ্তি কৰাৰ পিছতে মেঘালয়ৰ ইউনিভাৰ্ছিটী অৱ ছায়েন্স এণ্ড টেকন্লজিত অনুষ্ঠিত আন্তৰাষ্ট্ৰীয় চেমিনাৰ এখনত তাইক লগ পাইছিলোঁ৷ ক্ষন্তেকৰ পৰিচয় পিছলৈ ভাল বন্ধুত্বত পৰিণত হ’ল৷ মোৰ দৃষ্টিত বাহিৰে ভিতৰে অতি ধুনীয়া বৈভৱী৷ দিল্লী প্ৰশাসনৰ উচ্চ পদস্থ বিষয়া তাই, অথচ তাইৰ মনত পাকঘূৰণি খাই আছে এটা কথাই-তাই ক’লা৷ তাইৰ স্বভাৱ চৰিত্ৰ আৰু উচ্চ শিক্ষাতকৈ যেতিয়া তাইৰ শৰীৰৰ বৰণটোৱেহে প্ৰাধান্য পায়, তেতিয়াই তাই গুচি যায় অভিজাত পাৰ্লাৰলৈ, খৰচ কৰে কষ্টোপাৰ্জিত বহুত বহু টকা বগা হোৱা ক্ৰীমৰ নামত৷ গধূলী বৈভৱীলৈ ফোন কৰিলোঁ, তাই ক’লে-’কালী’কবিতাটো পঢ়ি চাবাচোন – ফেচবুকত ভাইৰেল হোৱা কবিতাটোৰ ৰচক হেমা এগৰাকী ব্লগাৰ৷ ইণ্ডিয়ান এক্সপ্ৰেছৰ দৰে অভিজাত বাতৰিকাকতৰ সাংবাদিকে হেমাৰ সাক্ষাৎকাৰো লৈছে তেওঁ লিখা ’কালী’ নামৰ কবিতাটোৰ বাবেই৷ সমগ্ৰ বিশ্বৰ ভিন্ন ঠাইৰ যুৱক যুৱতীয়ে কথা পাতিছে হেমাৰ লগত কবিতাটোৰ বাবেই৷ ’\nবৈভৱীয়ে ইমান প্ৰশংসা কৰাৰ পিছত কবিতাটো নপঢ়াৰ কোনো অজুহাতেই মোৰ নাছিল৷ কবিতাটোৰ প্ৰতিটো স্তৱকতে আছে এজনী ক’লা বৰণৰ ছোৱালীয়ে জন্মৰে পৰা সন্মুখীন হোৱা তিক্ত অভিজ্ঞতাৰ সাৱলীল বৰ্ণনা৷ ক’লা হোৱাৰ বাবেই হেমাক মাতৃয়ে সকলো সময়তে সকীয়াই আছিল ভালদৰে পঢ়াশুনা কৰিবলৈ৷ তাইক কোৱা হৈছিল যে নিজৰ পৰিচয় সৃষ্টি কৰিবলৈ হ’লে তাইৰ বাবে এইটোৱেই পথ খোলা আছে৷ বগা ছোৱালীবোৰে এনেয়েও সমাজৰ পৰা আদৰ পায়৷ হেমাই অনুভৱ কৰিছিল ক’লা ছোৱালীজনীক জন্ম দিয়াৰ বাবে মাকেও যেন অপৰাধবোধত ভোগে৷ বৈভৱীয়েও এদিন কৈছিল, ঘৰৰ সকলো সদস্য উচ্চ শিক্ষিত যদিও, বৈভৱীৰ ছালৰ বৰণৰ বাবেই তাই নিজৰ ঘৰতেই মাজে মাজে অপমানিত হয়৷ ভনীয়েকৰ বগা মুখখনে ঘৰখন পোহৰাই ৰাখে বুলি কোৱা মাকে কোনোদিনে নকয় যে তেওঁক মানুহে অতি মেধাবী বৈভৱীৰ মাক বুলিহে চিনি পায়৷ বৈভৱীক আইতাকেও মৰমতে ’কালী’ বুলি মাতে৷ আমাৰ চিনাকি সৰ্বগুণসম্পন্না ৰূপহী বাইদেউৰ মৰমত মতা নাম ’ক’লী’৷ ঠাই আৰু সমাজ ভিন্ন হ’লেও ক’লা বগাক লৈ চলা এই বৈষম্য প্ৰত্যেক সমাজতে আজিও আছে৷ বৈভৱীৰ মুখতে শুনিলোঁ, তাইৰ উত্তৰ ভাৰতীয় সহপাঠীয়ে দক্ষিণ ভাৰতীয় সহপাঠীক কয়-উত্তৰ ভাৰতৰ মানুহৰ মানুহৰ সৌন্দৰ্য আছে, দক্ষিণ ভাৰতৰ মানুহৰ আছে মগজু৷ অথচ, উচ্চ শিক্ষিতৰ মোহৰ মাৰি ফুৰা এইসকলে নাজানে যে পশ্চিমৰ শ্বেতাংগসকলে কেৱল নিগ্ৰোসকলক ’ব্লেক পিপ’ল ’বুলি নকয়, ভাৰতীয় সকলকো কয়৷ বৈভৱীক বাৰে বাৰে বুজাওঁ মই কওঁ–কেনেদৰে ’বগা’ বৰণটোৰ প্ৰতি মানুহৰ অহেতুক আকুলতাই ফেয়াৰনেছ ক্ৰীমৰ বজাৰখনক ব্যাপক সফলতা দিয়াৰ লগতে সেই ক্ৰীম ব্যৱহাৰকাৰীসকলক উপহাৰ দিছে মাৰাত্মক ৰোগ৷ বৈভৱীৰ সন্মুখত উদাহৰণ হিচাপে দাঙি ধৰোঁ ভিন্ন ক্ষেত্ৰৰ বহু সফল নাৰী পুৰুষৰ নাম- বাৰাক অ’বামা, মিচ্ছেল অ’বামা, নেলছন মেণ্ডেলা, টনী মৰিছন, অভিনেত্ৰী ৰেখা…আৰু সেই তালিকাত নিশ্চয়কৈ থাকে মোৰ প্ৰিয় বৈভৱীৰ নামো৷ বৈভৱীয়ে খিলখিলাই হাঁহে, সৰুকৈ কয়- পাগলী! মোৰ মন ভৰি পৰে৷ তাইলৈ পঠিয়াই দিওঁ ক’লা নাৰী মায়া এঞ্জেল’ৰ কবিতাৰ স্তৱক– ’You may shoot me with your words, /You may cut me with your eyes, /You may kill me with your hatefulness, /But still, like air, I will rise’ (তোমাৰ শব্দৰে মোক গুলীয়াব পাৰা, তোমাৰ দৃষ্টিৰে মোক কাটি পেলাব পাৰা, তোমাৰ ঘৃণাৰে মোক মাৰি পেলাব পাৰা/কিন্তু তথাপি, বতাহৰ দৰেই মই উৰ্ধ্বমুখী হ’ম- Still I rise.)\nমোক আচৰিত কৰি কেইদিনমানৰ পিছতে বৈভৱীয়ে পঠিয়াই দিলে The Dark is Beautiful’নামৰ প্ৰচাৰ অভিযানটোৰ ভিন্ন তথ্য৷ নন্দিতা সেনৰ দৰে অভিনেত্ৰীৰ লগতে বহু যুৱক যুৱতীয়ে অংশ গ্ৰহণ কৰা প্ৰচাৰ অভিযানটোৱে বগা ছালকহে মৰ্যাদা দিয়াসকলৰ মনলৈ পৰিৱৰ্তন আনিব পাৰিবনে নাই নাজানো, কিন্তু ক’লা ছালৰ গৰাকীৰো হৃদয়ত পোহৰৰ যে সাগৰ ওফন্দি থাকে সেই কথা বৈভৱীৰ পৰা শিকিব পাৰি৷ হোৱাটছ্ এপত তাই পঠিওৱা বস্তি অঞ্চলৰ অনাথ শিশুজাকৰ মাজত তাইৰ ক’লা মুখখন এপাহ সূৰ্যমুখী যেন দেখোঁ৷ কৃপণালী নকৰাকৈ ময়ো কওঁ The Dark is Beautiful’.\n← ৰেড লেণ্ডস্কেপ – স্তূতি বন্দনা বৰকাকতী\nকাইফুলাংছুৰ বিষয়ে – দেৱাশ্ৰী হাজৰিকা →\nঅ’হোহো মহোহো (দীপুল হালৈ)


কিৰণ দেশাই - অসমীয়া ৱিকিপিডিয়া\n২০১৫ চনৰ ৫ মে তাৰিখে পেন গালাত কিৰণ দেশাই\n৩ ছেপ্টেম্বৰ, ১৯৭১ (৫০ বছৰ)\n'দা ইনহেৰিটেন্স অফ লষ্ট'\n'হুল্লাবালু ইন দা গুৱাভা অৰ্কাৰ্ড'\nমেন বুকাৰ বঁটা\nঅনিতা দেশাই (মাতৃ)\nকিৰণ দেশাই (ইংৰাজী: Kiran Desai; জন্ম: ৩ ছেপ্টেম্বৰ ১৯৭১) এগৰাকী ভাৰতীয় লেখিকা। তেওঁ ইংৰাজী ভাষাত ৰচনা কৰা উপন্যাস 'দা ইনহেৰিটেন্স অফ লষ্ট'ৰ বাবে ২০০৬ চনত মেন বুকাৰ বঁটা লাভ কৰে। একেখন উপন্যাসৰ বাবে তেওঁ ৰাষ্ট্ৰীয় গ্ৰন্থ সমালোচক চক্ৰৰ ফিক্সন বঁটাও লাভ কৰিছিল। ২০১৫ চনৰ জানুৱাৰী মাহত ভাৰতৰ আগশাৰীৰ বাণিজ্য আলোচনী "দা ইকনমিক টাইমছ"য়ে তেওঁক বিশ্বৰ প্ৰভাৱশালী ভাৰতৰ ২০ গৰাকী মহিলাৰ তালিকাত স্থান দিয়ে। তেওঁৰ মাতৃ বিখ্যাত লেখিকা অনিতা দেশাই।\n১৯৭১ চনৰ ৩ ছেপ্টেম্বৰ তাৰিখে ভাৰতৰ ৰাজধানী নতুন দিল্লীত কিৰণ দেশাইৰ জন্ম হৈছিল। তেওঁৰ মাতৃ অনিতা দেশাই এগৰাকী বিখ্যাত ভাৰতীয় লেখিকা আৰু তেওঁ তিনিবাৰ মেন বুকাৰ বঁটালৈ মনোনীত হৈছিল। কিৰণে তেওঁৰ বাল্যকাল পুনেত অতিবাহিত কৰে আৰু পিছলৈ তেওঁলোক মুম্বাইলৈ যায়। তেওঁ কেথেড্ৰেল এণ্ড জন কেনন স্কুলত প্ৰাৰম্ভিক শিক্ষা গ্ৰহণ কৰে। ১৪ বছৰ বয়সত কিৰণ তেওঁৰ মাতৃৰ সৈতে ইংলেণ্ডলৈ যায়। তাত এবছৰ থকাৰ পিছত তেওঁলোক আমেৰিকা যুক্তৰাষ্ট্ৰলৈ যায়। তাত তেওঁ হলিন্স বিশ্ববিদ্যালয়ৰ অন্তৰ্গত বেনিংটন কলেজ আৰু কলম্বিয়া বিশ্ববিদ্যালয়ত সৃজনশীল সাহিত্য অধ্যয়ন কৰে।\nতেওঁৰ প্ৰথম উপন্যাস হল 'হুল্লাবালু ইন দা গুৱাভা অৰ্কাৰ্ড'। এই উপন্যাসখন ১৯৯৮ চনত প্ৰকাশিত হৈছিল। ইয়াৰ বাবে তেওঁ চালমান ৰুশ্বদিৰ দ্বাৰা প্ৰশংসিত হৈছিল। এই উপন্যাসখনে বেটি ট্ৰাক্স বঁটা লাভ কৰিছিল। এই বঁটা কমনৱেলথ ৰাষ্ট্ৰসমূহৰ ৩৫ বছৰ অনুৰ্ধ নাগৰিকক শ্ৰেষ্ঠ উপন্যাসৰ বাবে ছচাইটি অফ অথাৰ নামৰ সংগঠনে প্ৰদান কৰে।\nতেওঁৰ দ্বিতীয় উপন্যাস 'দা ইনহেৰিটেন্স অফ লষ্ট' ২০০৬ চনত প্ৰকাশিত হয়। এই উপন্যাসখনে গোটেই এছিয়া, ইউৰোপ আৰু আমেৰিকা যুক্তৰাষ্ট্ৰত বিশেষভাৱে সমাদৃত হয় আৰু সমালোচক সকলৰ পৰা প্ৰশংসা বুটলিব সক্ষম হয়। ইয়াৰ বাবে তেওঁ ২০০৬ চনত মেন বুকাৰ বঁটা আৰু ৰাষ্ট্ৰীয় গ্ৰন্থ সমালোচক চক্ৰৰ ফিক্সন বঁটা লাভ কৰিছিল।\n২০০৮ চনৰ আগষ্ট মাহত কিৰণ দেশাইয়ে বিবিচি ৰেডিঅ' ৩ৰ দ্বাৰা অনুষ্ঠিত প্ৰাইভেট পেছন নামৰ সংগীতিক-জীৱনী আলোচনাত অংশগ্ৰহণ কৰিছিল। ইয়াৰ সূত্ৰধাৰ আছিল মাইকেল বাৰ্কলে। ২০০৭ চনৰ মে মাহত অনুষ্ঠিত এছিয়া হাউচ ফেষ্টিভেল অফ কল্ড লিটাৰেছাৰত তেওঁক মুখ্য সাহিত্যিক হিচাপে সন্মানিত কৰা হয়।\n২০১৩ চনত তেওঁ আমেৰিকান একাডেমী ইন বাৰ্লিনৰ বাৰ্লিন বঁটা লাভ কৰে। ২০১৫ চনৰ জানুৱাৰী মাহত ভাৰতৰ আগশাৰীৰ বাণিজ্য আলোচনী "দা ইকনমিক টাইমছ"য়ে তেওঁক বিশ্বৰ প্ৰভাৱশালী ভাৰতৰ ২০ গৰাকী মহিলাৰ তালিকাত স্থান দিয়ে।\nহুল্লাবালু ইন দা গুৱাভা অৰ্কাৰ্ড. ফেবাৰ এণ্ড ফেবাৰ. ১৯৯৮. ISBN 0-571-19336-6.\nদা ইনহেৰিটেন্স অফ লষ্ট. হেমিছ হেমিল্টন লিমিটেড. ২০০৬. ISBN 0-241-14348-9.\n↑ "Kiran Desai". The Man Booker Prizes. The Booker Prize Foundation. Archived from the original on 14 October 2012. https://web.archive.org/web/20121014120110/http://themanbookerprize.com/people/kiran-desai। আহৰণ কৰা হৈছে: 23 August 2013.\n↑ "Global Indian Women: Top 20 India-born & globally successful women from business and arts". The Economic Times.5January 2015. https://economictimes.indiatimes.com/magazines/panache/global-indian-women-top-20-india-born-globally-successful-women-from-business-and-arts/articleshow/45745323.cms। আহৰণ কৰা হৈছে: 30 November 2017.\nৱিকিমিডিয়া কমন্সত কিৰণ দেশাই সম্পৰ্কীয় মিডিয়া ফাইল আছে।\nৱিকি উদ্ধৃতিত কিৰণ দেশাই বিষয় সংক্ৰান্তত উদ্ধৃতি আছে।\nলীগেছিছ, লছ এণ্ড লিটাৰেছাৰ, 'নিৰালী মেগাজিন', ডিচেম্বৰ ২০০৬\nকিৰণ দেশাইৰ জীৱনী\nৰেডিফৰ লগত সাক্ষাৎকাৰ\nআমেৰিকান একাডেমী বাৰ্লিনত হল্টজব্ৰিংক ফেল' হিচাপে কিৰণ দেশাই\n"https://as.wikipedia.org/w/index.php?title=কিৰণ_দেশাই&oldid=279295"ৰ পৰা অনা হৈছে\nএই পৃষ্ঠাখন ২৮ মে’, ২০২১ তাৰিখে ১৪:০১ বজাত অন্তিম সংশোধন কৰা হৈছিল।


মেনেজাৰ চাহাব – কাজল প্ৰিয়া – ফটাঢোল\nডিগ্ৰীটো শেষ হ’ল কি নহ’ল সম্পৰ্কীয় পেহী এজনীয়ে মালৈ জোঁৱাই বিচাৰি হাইৰাণ বোলে,\n: বৌদৌ ছোৱালী মানুহ সোনকালে বিয়া দি আজৰি হ’ব লাগে৷\nযেন মই তেওঁৰ মূৰত উঠি সত্ৰীয়া নৃত্য কৰি আছোঁ আজৰি নহ’বলৈ৷\n: ল’ৰা আনিম তাইক দেখুৱাবলৈ তাইক ভালকৈ সজাই মেলি থ’ব।\n: পেহী চিন্তাই নকৰিব হৰেণৰ ঘৰৰ হাতীটোৰ গাত চক পেঞ্চিলেৰে আঁকি আঁকি সজোৱাৰ নিচিনাকৈ মই এইৰ গাত নক্সা বনাই বনাই সজাম।\nমোলৈ চাই সকীয়াই থৈ গ’ল,\n: ঐ তোৰ দাংকাটি স্বভাৱবোৰ এৰিবি অলপ লক্ষ্মী ছোৱালীৰ দৰে থাকিবি৷\nআটচা মই আকৌ এতিয়া লক্ষ্মী কুলক্ষণীজনীহে।\nতেজখোৱা, হতচিৰিহোৱা, চুৱাছেলেকা ঐ মৰিবলৈ নেদেখা এইবুলি কথা ভাগৱত আৰম্ভ কৰি মাছকেইটা কাটোপ কাটোপ কৈ খাই শেষ কৰা মেকুৰীটো খেদি যাওঁতেই দেখিলোঁ জপনা মুখত পেহী, পিছফালে আলহী এজন। তৎক্ষণাত হাতত লৈ থকা টাঙোনডাল পেলাই মুখত ফেলেক হাঁহি এটা আনি ক’লোঁ,\n: আহক আহক ভিতৰলৈ৷\nআলহীয়ে মোৰ কুকিলকণ্ঠ শুনি সেইফালেই ঢেলপুঙা দিছিলেই, কিবাকৈ ভিতৰলৈ আহিল। মায়ে বোলে,\n: চাহ বনাগৈ যা৷\nউহ এনে একেবাৰে মোৰ হাতত দাৰ্জিলিংখন আছে, মই বনালে কি চাহখিনি চাহ নহৈ অমৃত হ’ব নেকি, নবনাও যাহ। ছোৱালী চাবলৈ অহাৰ খংটো আছেই, দৰকাৰ পৰিছে চাহ খুৱাবলৈ। মাৰ চকু টেলেকা হৈ আহিছিলেই কিবাকৈ মেনেজ কৰি,\n: অঁ হ’ব দিয়া ময়েই বনাম, মোক বান্দী কৰিবলৈ হে জন্ম দিলা৷\nবুলি ফকৰবাজ কথা এটা কৈ পাকঘৰ পালোহি। তামাম চাহ বনাই দিলোঁ একাপ চাহত মুঠেই এপোৱা চাহপাত দি। ভিতৰলৈ আহি মায়ে ক’লে,\n: ঐ আলহীক কি খোৱাম, মাছকেইটা মেকুৰীৰ পেটত, কুকুৰা এটাকে ঠিক কৰ নহ’লে৷\nবাহ মজ্জা মজ্জা আলহীৰ জহতে আমিও মাৰ মৰমৰ কুকুৰাকেইটাৰ হাড় চুবাব পাৰিম, ভাৱি প্ৰথমবাৰ আলহীলৈ ভাল ভাৱ জাগিল। গড়ালৰ পৰা ডাঙৰতকৈ ডাঙৰটো চাই চাই বাছি মেলি আনি কাম তামাম কৰি পেলালোঁ। মেচিদাখনেৰে কলপাত এখিলা খেছেককৈ কাটোতে দেখিলোঁ পৰ্দাৰ আঁৰেৰে আলহীৰ ডিঙি দীঘল হৈ গৈছে। পাখি চাখি গুচাই মেলি কতং কতং মাংস কাটি আছোঁ পিছফালৰ পৰা আলহীৰ মাত,\n: তোমালোকৰ ঘৰত কিমান প্ৰকাৰৰ দা আছে?\nহাতত তেতিয়া খামটি দাখন। মাংসত ঘাপ দিয়েই ক’লোঁঁ,\n: বহুত দা আছে, পাত কাটিবলৈ লোৱাখন মেচিদা, গাত খান্দিবলৈ মিতদা, মাংস কাটিবলৈ এইখন খামটিদা আৰু মানুহ কাটিবলৈ মোৰ নেপালী খুকুৰী এখনো আছে।\nকাটাং, কুকুৰাৰ ডিঙিটো চিঙিলোঁ ঘপিয়াই। আলহীৰ সাৰ হিকটি নাই, চকুটিপ নমৰাকৈ দাখন চাই আছে। মাংসৰ জোলখন ময়েই ৰান্ধিলোঁ। জ্বলাৰ কোব লাগি আলহীৰ নাকৰ পানী যোগ হৈ তেওঁৰ বাতিত জোল বাঢ়িল। পিছদিনা পেহী আকৌ আহিল,\n: ঐ তোক লক্ষ্মী নহয় নাৰায়নো নহয় তালুটে বন্ধা খোপাটো আৰু হাতৰ দাখনৰ সৈতে তাণ্ডৱ কৰা শিৱ বাবা যেন দেখিলে বন্ধন গোটৰ মেনেজাৰে। ভাবিছিলোঁ এসাঁজ খোৱাই ভাৰ ভেটি নিদিয়াকৈ লোন এটা লওঁ, হেৰৌ ক’ত লোন দিব তোৰ দাকেইখন দেখি পইছা ল’বলৈ আহিলে কাটিবি বুলি ভাবিলে৷\nপেহীয়ে হুকহুকাই কান্দিলে। মই অলপ সময় পেহীৰ মুখলৈ হেবাং লাগি চালোঁ,\n: উৱ!! সেইটো বন্ধন গোটৰ মেনেজাৰ আছিল নেকি! মই আকৌ…..\nহিঃ হিঃ হাঃ হাঃ হাঃ খেক খেক খিক্ খিক্ খিৰিক খুৰুক ফুৰুক খেতেক ….. ধ’মমম “আহ পৰিলোঁ।”\n« ছবিয়ে কি কথা কয়-২\nএপিয়লা চাহ – অনুবাদ:নীলাক্ষী কাকতি (মূল:কেথেৰিন মেঞ্চফিল্ড) »\n😂😂😂বঢ়িয়া লাগিল পঢ়ি। মেনেজাৰ বাবুৰ অৱস্থা বেয়া হৈ গ’ল একেবাৰে।\nকাজল, এইটো তামাম👌


xukhdukh.com May 09, 2014\n১.ডাঙৰ চহৰৰ ধনী ঘৰৰ ৭৩শতাংশ তেৰ বছৰৰ তলৰ ল'ৰা-ছোৱালীৰেই ফেচবুকত একাউণ্ট থকা বুলি সমীক্ষাত প্ৰকাশ পাইছে৷ এনে সমীক্ষা বেছি চিন্তাজনক নহয়, তাতোকৈ অনলাইন পৰ্ণ ছোৱা, ডেনড্ৰাইট খোৱা, মদ-ভাঙ-ড্ৰাগছ খাবলৈ শিকা, গাৰ্লফেণ্ডৰ সৈতে নুন্যতম দুবাৰ ব্ৰেক হোৱা এনে কিশোৰৰ সংখ্যা নিৰ্ধাৰণ কৰাটোৱহে আচল কথা বুলি সচেতন অভিভাৱক সন্থাই দাবী কৰিছে৷ আধুনিক যুগত কাৰ্বাইড দি কল-আম পকোৱাৰ দৰেই ইণ্টাৰেনেট নৱ-প্ৰজন্মকো কুমলীয়াতে পকাই পেলাইছে বুলিও মত প্ৰকাশ কৰিছে৷\n২. আমখোৱা আদমীৰ পাৰ্টিৰ সদস্যই এইবাৰ মোদীচাৰৰ সৱৰমতী নদীৰ "বিশুদ্ধ পানী"ৰ দাবীৰ সত্যতা নিৰুপনৰ বাবে পানীৰ চেম্পুল সংগ্ৰহ কৰিছে বুলি জানিব পৰা গৈছে৷ কিছুমান ঠাইৰ পানীত ২০০২চনৰ তেজৰ চেকুঁৰা এতিয়াও দেখা গৈছে বুলিও চেম্পুল লবলৈ যোৱা সকলে প্ৰকাশ কৰিছে৷ এতিয়া পানীৰ চেম্পুল ফৰেনচিক লেবটৰীলৈ পঠিওৱাৰ পাছতহে আচল ৰাজনীতি আৰম্ভ হব বুলি সম্ভাৱনা প্ৰকাশ পাইছে৷\n৩. মাতৃ দিৱসত প্ৰকাশ পোৱা সমীক্ষাত বিশ্বৰ ভিতৰত মাতৃ হবৰ বাবে আটাইতকৈ অসুবিধাজনক দেশৰূপে ভাৰতক চিনাক্ত কৰা কথাত ক্ষুদ্ধ হৈ উঠিছে আধুনিকা নাৰী সমাজ৷ ভাল বনকৰা মহিলা থাকিলে, ভাল বেবি কেয়াৰৰ ফেচিলিটি থাকিলে ই একো অসুবিধাজনক কথা নহয় বুলি স্পষ্ট ভাষাত তেওঁলোকে ব্যক্ত কৰিছে৷ মাতৃ হোৱাটো ডাঙৰ কথা নহয়, কাম কৰা ছোৱালী নোপোৱাটোহে বেছি অসুবিধাজনক কথা বুলি স্পষ্ট কৰি দিছে৷\n৪. বাৰানসীত মোদী ৰুটি বিক্ৰী কৰা এখন দোকান আজি প্ৰশাসনে বন্ধ কৰি দিয়াৰ বাতৰি আহিছে৷ লগতে ৰুটিৰ ওপৰত "এইবাৰ মোদীৰ চৰকাৰ" বুলি সাঁচ বহুওৱা যন্ত্ৰটোও পুলিচে জব্দ কৰি নিছে৷ পিছে মোদীয়ে ৰাইজৰ মনত বহুওৱা সাঁচ কেনেকৈ চৰকাৰী পুলিচে মচিব পাৰিব বুলি বেনাৰসী শাৰী পিন্ধা বিস্মৃতি ইৰাণী বাইদেৱে প্রশ্ন তুলিছে৷\n৫. পদুম পাৰ্টি জিকিবই বুলি পেপাৰ-পত্ৰ, টিভি আদিত দেখি এজাক বেপাৰীৰ মনত ৰঙ লগাৰ ফলতে শ্বেয়াৰ মাৰ্কেটেও আজি চেনচেক্সৰ ২২৫০০ অংকৰ সীমা পাৰ কৰি দিয়াৰ বাতৰি পোৱা গৈছে৷ ৰিজাল্ট নিদিওতেই ইমান অত্যুৎসাহী হোৱা ভাল নহয়, গছত কঁঠাল ওঠত তেল, নৌ খাওতেই ছেলে বেল হোৱাৰ ভয় আছে বুলি সচেতন শৰ্মাই শংকা প্ৰকাশ কৰিছে৷ চেনচেক্স উঠা দেখি এতিয়া শ্বেয়াৰ কিনিবলৈ ঢাপলি মেলা সাধাৰণ মানুহবোৰ অহা সপ্তাহতে "ইণ্ডিয়া চাইনিঙৰ" দৰেই ৰণত পৰিব পাৰে বুলি জ্যোতিষবিদ হিৰো ইয়ংদাইও সম্ভাৱনা প্ৰকাশ কৰিছে৷\n৬. বামদেৱ বাবাই ৰাজকুমাৰ গান্ধীৰ সন্দৰ্ভত কৰা হনিমুন শীৰ্ষক মন্তব্যক লৈ সদ্যহতে আইনী প্ৰক্ৰিয়া আৰম্ভ নকৰিবলৈ পৰামৰ্শ দিছে দেশৰ উচ্চতম ন্যায়ালয়ে৷ বিয়া নপতা আৰু সন্যাসী হোৱা মানুহে হনিমুনৰ আচল ৰহস্য বুজি নোপোৱাকৈয়ে এই মন্তব্য কৰিছে বুলি ন্যায়ালয়ে সন্দেহ প্ৰকাশ কৰিহে বামদেৱক এইকন ৰেহাই দিয়া বুলি দিল্লীৰ পৰা পানদোকানী ৰামবাবুৱে প্ৰকাশ কৰিছে৷ লগতে বুজি নোপোৱা বা অভিজ্ঞতা নোহোৱা বিষয়তো বাম-উকিল নোলাবলৈ আৰু বিশেষজ্ঞৰ ৰূপত মতামত নিদিবলৈ বাবা বামদেৱক আহ্বান জনাইছে৷\n৭. নৰেন মোদীৰ সাক্ষাৎকাৰ টিভিত চলি থকা সময়তো হাতোৰা পাৰ্টিক ভোট দিবলৈ আহ্বান জনোৱা বিজ্ঞাপন মাজে মাজে প্ৰচাৰ কৰাক লৈ বিভ্ৰান্তিৰ সৃষ্টি হৈছে৷ হাতোৰা পাৰ্টিয়ে বিৰোধী মোদী সাক্ষাৎকাৰ স্পন'চৰ কৰিছে নেকি, নে এয়া কিবা ভুল হৈছে বুলি সচেতন শৰ্মাই বিজ্ঞাপন বিভাগৰ পৰা জানিব বিচৰাতহে উৰহী গছৰ উৰ পোৱা গৈছে৷ তেওঁলোকে জনোৱা মতে হাতোৰা আৰু পদুম দুয়োটা পাৰ্টিৰেই স্প'নচৰ একেজনেই, সেইজনা হাম্বানী বুলি প্ৰকাশ কৰিছে৷ সেয়ে যি কোনো বিজ্ঞাপন যতে ততে বজালেও একো পাৰ্থক্য নাই বুলিও স্পষ্ট কৰি দিছে৷\n৮. নৰেন ভাইয়ে কোনো মহিলাৰ পিছত চোৰাংচোৱা লগোৱাৰ কেচত কোনো তদন্ত নকৰে বুলি আজি ঘোষণা কৰিলে মনেমনে সিঙৰ মন্ত্ৰীসভাই৷ বিদায় পৰত কাৰোবাৰ পাছত এনে কেজেং লগাই গলে কাইলৈ গাদী পালে প্ৰতিশোধ ল'লে কি ডাল কৰিব বুলিহে এই সিদ্ধান্ত লোৱা হৈছে বুলি হাতোৰা পাৰ্টিৰ ভিতৰুৱা সূত্ৰই প্ৰকাশ কৰিছে৷ "আমি একেখন নাঁৱৰে যাত্ৰী" গীতটি আজি ৰাতিপুৱা শুনাৰ পাছতে মনেমনে সিঙৰ মন্ত্ৰীয়ে ওলোটা খৰ মৰা বুলিও সূত্ৰত প্ৰকাশ৷\n৯. দক্ষিণ ভাৰতৰ পশ্চিমঘাট পৰ্বতমালাত চৈধ্যবিধ নাচনী ভেকুলীৰ প্ৰজাতিৰ আৱ্স্কিাৰ হোৱাক লৈ নিৰ্বাচনী বতৰত হাস্য ৰসৰ সৃষ্টি হৈছে৷ নিৰ্বাচনী যুঁজত জপিয়াই পৰি মিচা প্ৰতিশ্ৰুতিৰ নদীত জাপ দি নৃত্য কৰি থকা ৰাজনীতিবিদ সকলৰ ভিতৰতে এশৰো অধিক নাচনী ভেকুলীৰ প্ৰজাতি পৰ্যবেক্ষন কৰিলেই আৱিস্কৃত হব বুলি দ-পথাৰ পৰিচালনা কৃষক সমিতিয়ে মত ব্যক্ত কৰিছে৷\n১০. মায়াৱতী বাইদেৱে কোনো মূল্যৰ বিনিময়তে মোদীক চৰকাৰ বনাবলৈ সমৰ্থন নকৰে বুলি প্ৰকাশ কৰিছে৷ সেই বাতৰিৰ তলতে "সবচে অচ্চা নহী, সবচে সস্তা" বুলি লিখি টিভিয়ে প্ৰচাৰ কৰাকলৈ এতিয়া সৃষ্টি হৈছে বিভ্ৰান্তিৰ৷ মায়া বাইদেউক সস্তীয়া বুলিৱলৈ এয়া অপচেষ্টা বুলিও প্ৰতিবাদী স্বৰ প্ৰকাশ কৰিছে মায়া ফেন ক্লাৱৰ সদস্য সকলে৷\nBy xukhdukh.com on May 09, 2014


অসমীয়া–বঙালী লিপি - অসমীয়া ৱিকিপিডিয়া\n(বঙালী–অসমীয়া লিপিৰ পৰা পুনঃনিৰ্দেশিত)\nআদি-চিনাইয়া বৰ্ণমালা [a]\nফিনিছিয়া বৰ্ণমালা [a]\nআৰামীয়া বৰ্ণমালা [a]\nবাওঁৰ পৰা সোঁ\n[a] ব্ৰাহ্মীয়া লিপিবিলাক চেমিটিয়া মূলৰ বুলি সকলোৱে নামানে।\nটোকা: এই পৃষ্ঠাত IPA চিহ্ন থাকিব পাৰে।\nব্ৰাহ্মী লিপি আৰু ইয়াৰ উদ্ভৱসমূহ\nঅসমীয়া–বঙালী লিপি হৈছে অসমীয়া আৰু বঙালী বৰ্ণমালাৰ ভেটি। ই প্ৰধানকৈ দুবিধ প্ৰধান ভাষাৰ বাবে ব্যৱহাৰ হয়: অসমীয়া আৰু বঙালী। এই দুবিধৰ বাহিৰেও ইয়াক বহুতো ভাষা যেনে বিষ্ণুপ্ৰিয়া মণিপুৰী, মেইতেই মণিপুৰী, ককবৰক আৰু আন আন অসমীয়া-বঙালী ভাষাৰ বাবে ব্যৱহাৰ কৰা হয়। অতীতত ই খাছী, বড়ো, কাৰ্বি, মিছিং আদি ভাষাৰ বাবেও ব্যৱহাৰ কৰা হৈছিল। আধুনিক ছিলঠীয়া ভাষাৰ কাৰণেও মাজে মাজে এই লিপি ব্যৱহাৰ কৰা হয়। সেইবাবে ই পৃথিৱীৰ ৫ম আটাইতকৈ বেছি ব্যৱহাৰ হোৱা লিপি।\n2 অসমীয়া লিপিৰ ইতিহাস\n3 ইউনিক’ডত বঙালী−অসমীয়া লিপি\nইয়াত থকা লিখনিত অসমীয়াত লিখা আছে আছে: "শ্ৰীশ্ৰীমত্‌শিৱসিংহমহাৰাজ" "Sri Sri Môt Xiwô Xinghô Môharaza" বুলি (লগতে চাওক শিৱ সিংহ)। এই ১৮ শতিকাৰ আহোম যোগীয়া পাণ্ডুলিপিত আধুনিক অসমীয়া "ৱ"ৰ সলনি পুৰণি অসমীয়া "ৰ" ব্যৱহাৰ কৰা হৈছে।\nপূৰ্বী নাগৰী লিপিৰ আখৰবিলাক খুব কম ব্লকী কিন্তু বহুত সৰ্পিলাকাৰ। ই সিদ্ধম লিপিৰ পৰা উদ্ভৱ হৈছে। ১৭৭৮ চনত যেতিয়া চাৰ্লছ ৱিকিঞ্চ পূৰ্বী নাগৰী লিপিৰ প্ৰথম আখৰস্থাপক আছিল, তেতিয়া ইয়াৰ আধুনিক ৰূপ বিধিবদ্ধ কৰা হয়। বেলেগ বেলেগ ভাষাত বৰ্ণবিলাক কিদৰে উচ্চাৰণ কৰা হয় তাৰ ওপৰত ভিত্তি কৰি অসমীয়া আৰু বঙালী ভাষাত পূৰ্বী নাগৰী লিপিৰ একে আখৰৰে বেলেগ বেলেগ ৰূপ দেখা যায়।\nআগতে পূৰ্বী নাগৰী লিপি কোনো নিৰ্দিষ্ট অঞ্চলৰ ভাষাৰ সৈতে যুক্ত নাছিল। তেও মধ্যযুগত ভাৰতবৰ্ষৰ পূৰ্বাঞ্চলৰ প্ৰধান লিপি হিচাপে প্ৰভাৱ বিস্তাৰ কৰিছিল। এই লিপিৰে সংস্কৃত ভাষাও লিখা হৈছিল। হিন্দু ধৰ্মৰ মহাকাব্য যেনেঃ মহাভাৰত আৰু ৰামায়ণ অতীজৰ পূৰ্বী নাগৰী লিপিত লিখা হৈছিল।\nঅসমীয়া লিপিৰ ইতিহাস[সম্পাদনা কৰক]\nকানাই-বৰশীবোৱা শিলালিপি ১২০৭ খ্ৰীষ্টাব্দ (১১২৭ শক)\n“অসমীয়া লিপিৰ ইতিহাস” বিষয়ে বিতংভাৱে জানিবৰ বাবে, অসমীয়া লিপিৰ বুৰঞ্জী চাওক।\nঅতিৰিক্ত তথ্য: অসমীয়া সাহিত্য\nঅসমীয়া লিপিৰ সকলোতকৈ পুৰণি প্ৰমাণ পোৱা যায় খ্ৰীষ্টিয় ৪ৰ্থ-৫ম শতিকাৰ ডুবৰণি শাসনত। খ্ৰী:পঞ্চম শতিকাৰ আগভাগৰ নগাজৰী খনিকৰ গাঁৱৰ প্ৰস্তৰ খণ্ড লিপি আৰু একে শতিকাৰ শেষভাগৰ উমাচলৰ লিপি অসমীয়া লিপিৰ প্ৰাচীনত্বৰ দুটা উল্লেখযোগ্য উদাহৰণ। পৰৱৰ্তী কালত বৌদ্ধ ধৰ্ম সাধনাৰ গীত "চৰ্যাপদত অসমীয়া লিপিৰ বিকশিত ৰূপ দেখিবলৈ পোৱা যায়। চৰ্যাপদসমূহ ৮ম-১২ শতিকামানত ৰচনা কৰা হৈছিল। বঙালী ভাষা আৰু উড়িয়া ভাষাৰো পুৰণি ৰূপ চৰ্যাপদত দেখিবলৈ পোৱা যায়। ১৪ শতিকাত মাধৱ কন্দলীয়ে অসমীয়া লিপি ব্যৱহাৰ কৰি "ৰামায়ণ" লিখি উলিয়ায়। উল্লেখযোগ্য যে সংস্কৃত ভাষাৰ বাল্মীকিৰ ৰামায়ণৰ অনুবাদৰ ভিতৰত মাধৱ কন্দলীৰ ৰামায়ণখনেই হ'ল যিকোনো উত্তৰ ভাৰতীয় স্থানীয় ভাষালৈ অনূদিত প্ৰথম ৰামায়ণ। ১৫ আৰু ১৬ শতিকাত মহাপুৰুষ শ্ৰীমন্ত শঙ্কৰদেৱে অসমীয়া আৰু মৈথিলী ভাষাৰ সংমিশ্ৰণ ব্ৰজাৱলী ভাষাৰে তেওঁৰ কাব্যসমূহ ৰচনা কৰে। আহোম সাম্ৰাজ্যত বুৰঞ্জী লিখিবৰ বাবে অসমীয়া ভাষা আৰু লিপিৰ ব্যৱহাৰ কৰা হৈছিল। আহোম ৰজা চক্ৰধ্বজ সিংহই (১৬৬৩-১৬৭০ খ্ৰীষ্টাব্দ) তেওঁৰ শাসনকালত অসমীয়া মুদ্ৰাৰ প্ৰচলন আৰম্ভ কৰে।\nলিপিবিদসকল অসমীয়া লিপিৰ উৎপত্তি সম্পৰ্কে দুটা মতত বিভক্ত। প্ৰথম মত অনুসৰি ব্ৰাহ্মী লিপিৰ পৰা গুপ্ত লিপি, কুটিল লিপি আৰু পুৰণি অসমীয়া লিপিৰ মাজেৰে বৰ্তমানৰ ৰূপ পাইছে। দ্বিতীয় মত অনুসৰি ব্ৰাহ্মী লিপিৰ পৰা প্ৰাচীন কামৰূপী লিপি আৰু পুৰণি অসমীয়া লিপি হৈ বৰ্তমানৰ ৰূপ পাইছে। ৫ম শতিকাৰ উমাচল শিলালিপি আৰু নগাজৰী-খনিকৰ গাঁৱৰ প্ৰস্তৰখণ্ডৰ লিপিয়েই এই অঞ্চলত অসমীয়া লিপিৰ ব্যৱহাৰৰ প্ৰথম প্ৰমাণ। তাৰ পিছৰ কালৰ শিলালিপি, তামৰ ফলিৰ লিপি আৰু সাঁচিপাতৰ পুথিসমূহে ১৮-১৯ শতিকা মানলৈকে অসমীয়া লিপিৰ বিকাশ সূচায়। কানাই-বৰশীবোৱা শিলালিপিয়ে ইয়াকো প্ৰমাণ কৰে যে ১২ শতিকামানতে প্ৰাক্-অসমীয়া ৰূপ বা মধ্যযুগীয় বা কামৰূপী লিপিৰ বিকাশ ঘটে। মধ্যযুগীয় অসমীয়া লিপিৰ তিনিটা শৈলী দেখিবলৈ পোৱা যায়: কাইথেলী/লহকৰি লিপি (কায়স্থসকলৰ দ্বাৰা পুথি ৰচনা, নকল কৰাৰ বাবে ব্যৱহৃত লিপি), গড়গঞা লিপি (আহোমসকলৰ দ্বাৰা প্ৰথমে বুৰঞ্জীৰ নকলৰ বাবে ব্যৱহৃত হৈছিল) আৰু বামুণীয়া লিপি (সংস্কৃত ভাষাৰ পৰা পুথি নকল কৰিবৰ বাবে ব্ৰাহ্মণসকলৰ দ্বাৰা ব্যৱহৃত)। ১৯ শতিকাৰ প্ৰথম ভাগত আত্মাৰাম শৰ্মাই পঞ্চানন কৰ্মকাৰে সাজি উলিওৱা ছপা আখৰ ব্যৱহাৰ কৰি শ্ৰীৰামপুৰত প্ৰকাশ কৰা 'ধৰ্মপুস্তক' (বাইবেলৰ অসমীয়া অনুবাদ)ত ছপা আখৰত প্ৰথম আধুনিক অসমীয়া লিপি দেখা পোৱা যায়। উল্লেখযোগ্য যে, এই পুথিত ব্যৱহাৰ কৰিবৰ বাবে সাজি লোৱা আখৰৰ গঢ় পূৰ্বে উল্লেখ কৰা বামুণীয়া শৈলীৰ আছিল। বৰ্তমান পুথিখনি পুনৰ মুদ্ৰিত হৈছে। পুনৰ মুদ্ৰণত লিপিৰ পূৰ্বৰ ৰূপ অক্ষুণ্ণ ৰাখি ফটোগ্ৰাফিক ৰূপত প্ৰকাশ কৰা হৈছে।\nইউনিক’ডত বঙালী−অসমীয়া লিপি[সম্পাদনা কৰক]\nপ্ৰধান প্ৰবন্ধ: ইউনিক'ডত অসমীয়া–বঙালী লিপি\nপূৰ্বী নাগৰী লিপিৰ ইউনিক’ডত নাম হৈছে "Bengali।" ইয়াৰ ব্লকটো হ’ল U+0980– U+09FF:\n↑ শৰ্মা, সত্যেন্দ্ৰনাথ (১৯৯৬); অসমীয়া সাহিত্যৰ সমীক্ষাত্মক ইতিবৃত্ত, সৌমাৰ প্ৰকাশ\n↑ goswami, Upendrantha; An introduction to Assamese(1978), Mani Manik publications\n↑ "History of Assam#Social and literacy consciousness in Assam". online.assam.gov.in. http://online.assam.gov.in/web/guest/historyofassam?webContentId=109386। আহৰণ কৰা হৈছে: 13 Oct 2011.\nBora, Mahendra (1981). The Evolution of Assamese Script. প্ৰকাশক Jorhat, Assam: Assam Sahitya Sabha.\nArmenian · Avestan · Beitha Kukju · Borama · Coptic · Cyrillic · Deseret · Duployan shorthand · Eclectic shorthand · Elbasan · Fraser · Gabelsberger shorthand · Georgian · Glagolitic · Gothic · Gregg shorthand · Greek · Greco-Iberian alphabet · Hangul · International Phonetic · Kaddare · Latin · Manchu · Mandaic · Mongolian · Neo-Tifinagh · N'Ko · Ogham · অল চিকি · Old Hungarian · Old Italic · Old Permic · Orkhon · Osmanya · Runic · Shavian alphabet · New Tai Lue · Bassa Vah · Visible Speech\n"https://as.wikipedia.org/w/index.php?title=অসমীয়া–বঙালী_লিপি&oldid=325000"ৰ পৰা অনা হৈছে\nএই পৃষ্ঠাখন ২২ জুন, ২০২২ তাৰিখে ২১:০৯ বজাত অন্তিম সংশোধন কৰা হৈছিল।


গ্ৰেইজ এনাটমী - অসমীয়া ৱিকিপিডিয়া\n(Gray's Anatomyৰ পৰা পুনঃনিৰ্দেশিত)\nগ্ৰেইজ এনাটমী (ইংৰাজী: Gray's Anatomy) এখন ইংৰাজী ভাষাত লিখা মানৱ শৰীৰস্থান সম্পৰ্কীয় পাঠ্যপুথি। শৰীৰস্থানবিদ হেনৰী গ্ৰেই (Henry Gray) নামৰ ব্যক্তিজনে প্ৰথমে এই গ্ৰন্থখন লিখিছিল। আগৰ সংস্কৰণসমূহৰ নাম এনাটমী: ডেছ্‌ক্ৰিপ্‌টিভ এণ্ড চাৰ্জিকেল আছিল, কিন্তু পিছলৈ নামটো চুটি কৰি "গ্ৰেইজ এনাটমী" ৰখা হয়। গ্ৰন্থখনক শৰীৰস্থান সম্পৰ্কে এক গুৰুত্বপূৰ্ণ কৰ্ম বুলি বিবেচনা কৰা হয় আৰু ১৮৫৮ চনত প্ৰথম প্ৰকাশৰ পৰা ইয়াক সংশোধিত আৰু পৰিবৰ্ধিত ৰূপত প্ৰকাশ কৰি অহা হৈছে। কিতাপখনৰ ৪০তম (১৫০ বছৰীয়া) সংস্কৰণ ২০০৮ চনত প্ৰকাশ পায়।\nHenry Gray's Anatomy of the Human Body\nAnatomy: Descriptive and Surgical\nহেনৰী ভেন্‌ডাইক কাৰ্টাৰ\n1 প্ৰকাশনৰ ইতিহাস\n1.1 আঁৰৰ কথা\n1.2 আমেৰিকান সংস্কৰণ\n1.3 আমেৰিকান আৰু ব্ৰিটিছ সংস্কৰণ প্ৰকাশৰ খেলিমেলি\n2 বৰ্তমানৰ ৰূপ\nপ্ৰকাশনৰ ইতিহাসসম্পাদনা কৰক\n১৯১৮ সংস্কৰণৰ এটা ছবি\nআঁৰৰ কথাসম্পাদনা কৰক\n১৮২৭ চনত ইংৰাজ শৰীৰস্থানবিদ হেনৰী গ্ৰেইৰ জন্ম হয়। তেওঁ অন্তঃস্ৰাৱী তন্ত্ৰ আৰু প্লীহাৰ বিষয়ে অধ্যয়ন কৰে আৰু ১৮৫৩ চনত লণ্ডনৰ ছেইণ্ট জৰ্জেজ হস্পিটেল মেডিকেল স্কুলত শৰীৰস্থানৰ বক্তা হিচাপে নিযুক্ত হয়। ১৮৫৫ চনত তেওঁ সহকৰ্মী হেনৰী ভেন্‌ডাইক কাৰ্টাৰৰ কাষ চাপি চিকিৎ‍সা বিজ্ঞানৰ ছাত্ৰসকলৰ বাবে এখন কমমূল্যৰ আৰু সহজ শৰীৰস্থানৰ পাঠ্যপুথি লিখাৰ পৰিকল্পনা প্ৰকাশ কৰে। তাৰপিছত ১৮৩২ চনৰ এনাটমী এক্ট মানি চলি তেওঁলোকে ১৮ মাহ ধৰি চিকিৎ‍সালয়ত কোনেও নিনিয়া মৃতদেহবোৰৰ ব্যৱচ্ছেদন কৰাত ব্যস্ত থাকে। ১৮৫৮ চনত প্ৰকাশক পাৰ্কাৰে ইংলেণ্ডত তেওঁলোকৰ কৰ্ম প্ৰকাশ কৰে।  প্ৰথম সংস্কৰণ হেনৰীয়ে ছাৰ বেঞ্জামিন কলিন্স ব্ৰ'ডিলৈ উছৰ্গা কৰে। ১৮৫৯ চনত সামান্য সালসলনিৰে এই সংস্কৰণৰ প্ৰতিলিপি আমেৰিকা যুক্তৰাষ্ট্ৰত প্ৰকাশ হয়। ১৮৬০ চনত সংযুক্ত ৰাজ্যত কিতাপখনৰ সংশোধিত সংস্কৰণ প্ৰকাশ পায়। কিন্তু তাৰ পিছৰ বৰ্ষতে ৩৪ বছৰ বয়সত সৰুআই ৰোগত হেনৰী গ্ৰেইৰ মৃত্যু হয়। "এনাটমী: ডেছ্‌ক্ৰিপ্‌টিভ এণ্ড চাৰ্জিকেল" গ্ৰন্থ প্ৰকাশ পোৱা তেতিয়া মাত্ৰ তিনি বছৰহে হৈছিল। কিন্তু আন আন ব্যক্তিৰ প্ৰচেষ্টাত তেওঁৰ কিতাপখনৰ প্ৰকাশ অব্যাহত থাকে। ১৮৬৩ চনত পাৰ্কাৰৰ প্ৰকাশন গোষ্টী কিনি লোৱাৰ পিছত লংমেন প্ৰকাশনে এই কিতাপখন ছপা কৰি উলিয়ায়। ইযাৰ পিছত বহুবছৰ ধৰি লংমেনে কিতাপখন প্ৰকাশ কৰাৰ পিছত শেহতীয়াকৈ চাৰ্চিল লিভিংষ্ট'ন/এল্‌ছেভিয়াৰ গোষ্ঠীৰ সংস্কৰণ প্ৰকাশ পাইছে। ২০০৪ চনত এইখন গ্ৰন্থৰ শৈলী অনুসৰণ কৰি "গ্ৰেইজ এনাটমী ফ'ৰ ষ্টুডেণ্ট্‌ছ" নামৰ এখন কিতাপ প্ৰকাশ পায়।\nআমেৰিকান সংস্কৰণসম্পাদনা কৰক\nব্লান্‌চাৰ্ড আৰু লীয়ে গ্ৰেইজ এনাটমীৰ সম্পূৰ্ণ আমেৰিকান কপিৰাইট কিনি লয় আৰু ১৯০৮ চনৰ ১৮ জুনত নিজাকৈ প্ৰথম সংস্কৰণ প্ৰকাশ কৰে। ইয়াৰ পিছত তেওঁলোকৰ আৰু চৌবিশটা সংস্কৰণ প্ৰকাশ পায়।[lower-alpha 1] লী আৰু ফেবিজাৰে ১৯৯০ চনত কোম্পানীটো বিক্ৰী হোৱা পৰ্যন্ত কিতাপখনৰ প্ৰকাশ অব্যাহত ৰাখে।\nইয়াৰ আগতে ১৮৫৯ চনত প্ৰকাশ পোৱা ব্ৰিটিছ সংস্কৰণৰ আমেৰিকান প্ৰতিলিপিখন ৰিচাৰ্ড জেম্‌ছ ডাংলিজনে (Richard James Dunglison) সম্পাদনা কৰে। তেওঁৰ দেউতাক ৰব্‌লী ডাংলিজন আমেৰিকাৰ ৰাষ্ট্ৰপতি থমাছ জেফাৰছনৰ চিকিৎ‍সক আছিল। ডাংলিজনে পৰৱৰ্তী চাৰিটা সংস্কৰণো সম্পাদনা কৰে। সেইকেইটা হ'ল: দ্বিতীয় আমেৰিকান সংস্কৰণ (ফেব্ৰুৱাৰী ১৮৬২); পঞ্চম ব্ৰিটিছ সংস্কৰণৰ পৰা তৃতীয় আমেৰিকান সংস্কৰণ (মে' ১৮৭০); অষ্টম ব্ৰিটিছ সংস্কৰণৰ আমেৰিকান সংস্কৰণ (জুলাই ১৮৭৮); আৰু দশম ব্ৰিটিছ সংস্কৰণৰ আমেৰিকান সংস্কৰণ (আগষ্ট ১৮৮৩)। ৱিলিয়াম্‌ছ কীনে পৰৱৰ্তী সুটা সংস্কৰণ সম্পাদনা কৰে। সেইকেইটা হ'ল: একাদশ ব্ৰিটিছ সংস্কৰণৰ আমেৰিকান সংস্কৰণ (চেপ্টেম্বৰ ১৮৮৭); আৰু ত্ৰয়োদশ ব্ৰিটিছ সংস্কৰণৰ আমেৰিকান সংস্কৰণ (চেপ্টেম্বৰ ১৮৯৩)।\n১৮৯৬ চনৰ চেপ্টেম্বৰৰ পৰা ব্ৰিটিছ সংস্কৰণ উল্লেখ কৰাটো বন্ধ হয় আৰু ইয়াক বাৰ্ণ গেলাডেট, ব্ৰ'কৱে আৰু মেকমৰিছৰ সম্পাদনাৰে "চতুৰ্দশ সংস্কৰণ" বুলি প্ৰকাশ কৰা হয়। পঞ্চদশ সংস্কৰণো (অক্টোবৰ ১৯০১) তেওঁলোকেই সম্পাদনা কৰে। জে চি ডা কষ্টাই ষোড়শ সংস্কৰণ (অক্টোবৰ ১৯০৫) আৰু ডা কষ্টা আৰু এডৱাৰ্ড এন্থনী স্পিট্‌জাই সপ্তদশ সংস্কৰণ (চেপ্টেম্বৰ ১৯০৮) সম্পাদনা কৰে। স্পিজ্‌কাই ১৮তম (অক্টোবৰ ১৯১০) আৰু ১৯তম সংস্কৰণ (জুলাই ১৯১৩) সম্পাদনা কৰে। আৰ হাউদেনে অক্টোবৰ ১৯১৩ চনত প্ৰকাশিত অষ্টাদশ ব্ৰিটিছ সংস্কৰণ নতুন আমেৰিকান সংস্কৰণ সম্পাদনা কৰে। ইয়াৰ পিছত প্ৰকাশ পোৱা সম্পূৰ্ণ আমেৰিকান সংস্কৰণসমূহৰ ক্ৰমিক সংখ্যা আগৰমতেই ৰখা হয় আৰু এইচ্ছ লিৱিছে ২০তম (চেপ্টেম্বৰ ১৯১৮), ২১তম (আগষ্ট ১৯২৪), ২২তম (আগষ্ট ১৯৩০), ২৩তম (জুলাই ১৯৩৬) আৰু ২৪তম (মে' ১৯৪২) সংস্কৰণ সম্পাদনা কৰে। ২৫ৰ (আগষ্ট ১৯৪৮) পৰা ২৯তম (আগষ্ট ১৯৬৬) সংস্কৰণসমূহ চি এম গ্ৰছে সম্পাদনা কৰে। কাৰ্মিন ক্লেমেণ্টে বহুলভাৱে সংশোধিত ৩০তম সংস্কৰণ (অক্টোবৰ ১৯৮৪) সম্পাদনা কৰি উলিয়ায়। ১৯৯০ চনত লী আৰু ফেবিজাৰ প্ৰকাশন গোষ্ঠী বিক্ৰী হোৱা বাবে ৩০তম সংস্কৰণেই আছিল শেষ আমেৰিকান সংস্কৰণ।\nআমেৰিকান আৰু ব্ৰিটিছ সংস্কৰণ প্ৰকাশৰ খেলিমেলিসম্পাদনা কৰক\nবেলেগ বেলেগ সম্পাদকীয় প্ৰচেষ্টাৰ বাবে বহুবছৰলৈ গ্ৰেইজ এনাটমীৰ ব্ৰিটিছ আৰু আমেৰিকান সংস্কৰণৰ ক্ৰমিক সংখ্যাৰ খেলিমেলি আছিল। ইয়াৰ বাবে প্ৰায়েই কিতাপখন কিনোতে বা উদ্ধৃতি দিওঁতে অসুবিধা হৈছিল। ১৯০৫ চনৰ ১৬তম সংস্কৰণলৈকে আমেৰিকান সংস্কৰণসমূহ ব্ৰিটিছ সংস্কৰণসমূহৰ লগত সমানে সমানে ছপা হৈছিল; আমেৰিকান সংস্কৰণে ব্ৰিটিছ সংস্কৰণৰ সংখ্যা উল্লেখ কৰিছিল বা ১৪, ১৫ আৰু ১৬তম সংস্কৰণত একে ক্ৰমিক সংখ্যা ৰাখিছিল। ইয়াৰ পিছত আমেৰিকান সংস্কৰণৰ গতি বাঢ়ে আৰু ১৯০৮ চনত ১৭তম আমেৰিকান সংস্কৰণ প্ৰকাশ পায় কিন্তু ১৯০৯ চনতহে ১৭তম ব্ৰিটিছ সংস্কৰণ প্ৰকাশ পায়। ১৮ আৰু ১৯তম সংস্কৰণত এই পাৰ্থক্য ৩ বছৰলৈ বৃদ্ধি পায়। ১৯১৩ চনত "অষ্টাদশ ব্ৰিটিছ সংস্কৰণৰ পৰা নতুন আমেৰিকান সংস্কৰণ" প্ৰকাশ হওঁতে এই সংখ্যা মিলি যায়। ১৯১৮ চনত দুয়োখন দেশতে ২০তম সংস্কৰণ প্ৰকাশ পায়। ইয়াৰ পিছত ব্ৰিটিছ সংস্কৰণ আগবাঢ়ি যায় আৰু ১৯২০ চনত ২১তম আৰু ১৯২৪ চনত ২২তম সংস্কৰণ প্ৰকাশ পায়। ১৯৪৯ চনত ৩০তম ব্ৰিটিছ সংস্কৰণ প্ৰকাশ পায় কিন্তু আমেৰিকান ৩০তম সংস্কৰণ ১৯৮৪ চনতহে প্ৰকাশ পায়।\nবৰ্তমানৰ ৰূপসম্পাদনা কৰক\n১৯১৮ চনৰ সংস্কৰণৰ এখন ছবি।\n"গ্ৰেইজ এনাটমী"ৰ নতুন ৪০তম সংস্কৰণ ২০০৮ চনৰ ২৬ ছেপ্টেম্বৰত এল্‌ছেভিয়াৰ প্ৰকাশন গোষ্ঠীয়ে ছপা আৰু অনলাইন ৰূপত প্ৰকাশ কৰে। গ্ৰন্থখনৰ জেষ্ঠ্য সম্পাদক হৈছে লণ্ডনৰ কিংছ কলেজৰ অধ্যাপক চুজান ষ্টেণ্ড্ৰিং।  শেহতীয়া দুটা সংস্কৰণৰ আগৰবোৰৰ লগত এটা প্ৰধান পাৰ্থক্য আছে: শেহতীয়া দুখনত অঙ্গ-প্ৰত্যঙ্গবোৰ স্থান হিচাপে বৰ্ণনা কৰা হৈছে (অৰ্থাৎ বস্তুবোৰ কোন ঠাইত অৱস্থিত সেই হিচাপে- যেনে হাতৰ হাড়ৰ গঠন, ৰক্তনলী, স্নায়ু আদি একে ঠাইতে বৰ্ণনা কৰা হৈছে)। গ্ৰেইজ এনাটমীৰ আগৰ সংস্কৰণবোৰ প্ৰণালীবদ্ধ শৰীৰস্থান হিচাপে সজোৱা হৈছে (অৰ্থাৎ গোটেই শৰীৰৰ অস্থি তন্ত্ৰ, সংবহন তন্ত্ৰ, স্নায়ু তন্ত্ৰ আদি একে ঠাইতে বৰ্ণনা কৰা হৈছে)। ৩৯ তম সংস্কৰণৰ সম্পাদকে দুয়োটা পদ্ধতিৰ শুদ্ধতা মানি লৈছে কিন্তু ৰাইজৰ দাবীত স্থানীয় এনাটমীৰ পদ্ধতি অৱলম্বন কৰিলে।\nগ্ৰন্থখনৰ পুৰণা, কপিৰাইট মুক্ত সংস্কৰণ এতিয়াও ছপা ৰূপত বিক্ৰী হৈ আছে। ৱৰ্ল্ড ৱাইড ৱেবতো পুৰণা সংস্কৰণৰ বহুতো বিজ্ঞাপন দেখা যায়। বেছিভাগেই কোনটো সংস্কৰণৰ পৰা ছপা কৰা হৈছে সেয়া স্পষ্ট নহ'লেও ১৯০১ (আমেৰিকান) সংস্কৰণ বুলি ধাৰণা কৰা হয়। কিছুমান ৱেবছাইটত পুৰণা সংস্কৰণবোৰ অনলাইন পঢ়াৰ সুবিধা আছে। যদিও পুৰণা সংস্কৰণসমূহৰ ছবিসমূহৰ শৈল্পিক আৰু ঐতিহাসিক মূল্য আছে, শৰীৰস্থানৰ শেহতীয়া জ্ঞানৰ বাবে সেয়া পৰ্যাপ্ত নহয়।[lower-alpha 2]\nহেনৰী গ্ৰেইয়ে "গ্ৰেইজ এনাটমী" লিখোঁতে চিকিৎ‍সা বিজ্ঞানৰ ছাত্ৰ আৰু বিশেষকৈ শল্য চিকিৎ‍সকৰ কথা মনত ৰাখি যুগুত কৰিছিল। কিন্তু কিতাপখনৰ জনপ্ৰিয়তাৰ লগে লগে পিছৰ সম্পাদকসকলে কিতাপখনক ইংৰাজী ভাষাত উপলব্ধ এনাটমীৰ সকলোতকৈ তথ্যপূৰ্ণ কিতাপ হিচাপে প্ৰস্তুত কৰিবলৈ চেষ্টা কৰিলে। বিংশ শতিকাত চিকিৎ‍সা বিজ্ঞানৰ অগ্ৰগতিৰ লগে লগে কিতাপখনৰ কলেৱৰ বেছিকৈ বাঢ়ি আহিল। ৩৫ তম সংস্কৰণৰ পৰা কিতাপখনৰ কলেৱৰ অলপ কমাই ছাত্ৰসকলৰ উপযোগী কৰি ৰখা প্ৰয়াস কৰা হ'ল। তথাপিও ৩৮তম সংস্কৰণ ছপা হওঁতে সেইখনত ২,০৯২ পৃষ্ঠা আছিলযিটো গ্ৰেইজ এনাটমীৰ যিকোনো সংস্কৰণৰ ভিতৰত সৰ্বাধিক।  বৰ্তমানৰ ৪০তম সংস্কৰণত ১,৫৭৬ পৃষ্ঠা আছে। "গ্ৰেইজ এনাটমী"ৰ নতুন সংস্কৰণ বা কেইবাটাও পুৰণা সংস্কৰণক এই বিষয়ৰ সকলোতকৈ ব্যাপক আৰু তথ্যপূৰ্ণ কিতাপ বুলি বিবেচনা কৰা হয়। গ্ৰেইজ এনাটমীক ছাত্ৰসকলৰ উপযোগী কৰি ৰাখিবলৈ চেষ্টা কৰা সত্ত্বেও ৩৯তম সংস্কৰণ প্ৰকাশ হওঁতে ছাত্ৰসকলক কিতাপখনৰ প্ৰধান বজাৰ হিচাপে চিনাক্ত কৰা হোৱা নাছিল। যোৱা কেইবছৰমানত সহযোগী প্ৰকাশন যেনে "গ্ৰেইজ এনাটমী ফ'ৰ ষ্টুডেণ্ট্‌ছ,[lower-alpha 3] গ্ৰেইজ এট্‌লাছ অৱ এনাটমী আৰু গ্ৰেইজ এনাটমী ৰিভিউ আদিও বজাৰত ওলাইছে।\n↑ আগতে উল্লেখ কৰা ইংৰাজী প্ৰথম সংস্কৰণৰ ১৮৫৯ আমেৰিকান প্ৰকাশন শৰা হোৱা নাই।\n↑ আনকি ৰিজলিউছন বা আন কাৰণত ছপা বা অনলাইন সংস্কৰণৰো গুণৰ তাৰতম্য হ'ব পাৰে।\n↑ Written by Richard L. Drake, Wayne Vogl and Adam W. M. Mitchell\n↑ 1.0 1.1 1.2 Moore, Wendy (30 March 2008), "Gray's Anatomy celebrates 150th anniversary", The Telegraph (Telegraph Media Group), http://www.telegraph.co.uk/news/uknews/1583282/Grays-Anatomy-celebrates-150th-anniversary.html, r কৰা হৈছে: 16 October 2011\n↑ Gray, Henry & Carter, Henry Vandyke (1858), Anatomy Descriptive and Surgical, প্ৰকাশক London: John W. Parker and Son, http://www.archive.org/stream/anatomydescript09graygoog#page/n7/mode/2up, r কৰা হৈছে: 16 October 2011\n↑ Richardson, Ruth (2005), "A Historical Introduction to Gray's Anatomy", in Susan Standring, Gray's Anatomy: The Anatomical Basis of Clinical Practice (39th (electronic version) সম্পাদনা), প্ৰকাশক Edinburgh: Elsevier Churchill Livingston, p. 4, http://www.graysanatomyonline.com/content/0443066760/suppfiles/HistoricalIntro.pdf, r কৰা হৈছে: 16 October 2011\n↑ Gray, Henry & Carter, H.V (1859), Anatomy, descriptive and surgical, প্ৰকাশক Philadelphia: Blanchard and Lea, http://resource.nlm.nih.gov/06220300R, r কৰা হৈছে: 16 October 2011 (Per National Library of Medicine holdings). Note: This is not the 'American' edition. American rights had yet to be purchased. It is an American publication of the English edition.\n↑ A brief history of Gray's Anatomy, Elsevier, http://www.coursewareobjects.com/marketing/standringtimeline.pdf, r কৰা হৈছে: 16 October 2011\n↑ "Longman's 1863 publication of Gray's Anatomy", Pearson Education: History (Pearson Education), http://www-stage.pearsoned.com/about/history.htm#1800, r কৰা হৈছে: 16 October 2011\n↑ Lea & Febiger in Tredyffrin East Town Historical Society History Quarterly Digital Archives, pp. 68-70 (Source: April 1999, Vol. 37, No.2, pp. 63-70)\n↑ "Gray's Anatomy: The Jefferson Years" in Jeffline Forum, September 2003\n↑ Carmine D. Clemente, ed. (1985), Gray's Anatomy (30th সম্পাদনা), প্ৰকাশক Philadelphia: Lea & Febiger, ISBN 0-8121-0644-X pp. vi–ix\n↑ Carmine D. Clemente (1985) p.vi (American Editions of Gray's Anatomy - listings)\n↑ Elsevier: Gray's Anatomy, 40th Edition, http://www.us.elsevierhealth.com/product.jsp?isbn=9780443066849\n↑ Gray's Anatomy vol.39e Introduction, 2004, ISBN 0-443-06676-0, http://www.graysanatomyonline.com/content/0443066760/suppfiles/HistoricalIntro.pdf, r কৰা হৈছে: 21 March 2012. See page 9, bottom\n↑ Henry Gray. "Anatomy, descriptive and surgical". Open Library. http://openlibrary.org/works/OL15399118W/Anatomy_descriptive_and_surgical। আহৰণ কৰা হৈছে: 2012-09-27.\n↑ "Gray, Henry. 1918. Anatomy of the Human Body". Bartleby.com. http://www.bartleby.com/107/। আহৰণ কৰা হৈছে: 2012-09-27.\n↑ "Gray's Anatomy". Education.yahoo.com. http://education.yahoo.com/reference/gray/। আহৰণ কৰা হৈছে: 2012-09-27.\n↑ Gray's Anatomy: The Anatomical Basis of Medicine and Surgery (British Edition. 38th Ed) (Hardcover) Amazon\n↑ Description of 35th Edition (1973) at WorldCat Retrieved 21 March 2012\n↑ 'Gray's Anatomy' is back after major surgery, By Glenn O'Neal, Posted 4/10/2005, USATODAY.com\n↑ cf. page 11: http://www.graysanatomyonline.com/content/0443066760/suppfiles/HistoricalIntro.pdf\n↑ List of publications, including companion publications to Gray's Anatomy\nGray, Henry (1858), Anatomy Descriptive and Surgical, প্ৰকাশক London: John W. Parker and Son, http://openlibrary.org/books/OL24780759M/Anatomy_descriptive_and_surgical, r কৰা হৈছে: 16 October 2011 Online- and PDF versions of the 1st edition at Open Library/Internet Archive. Several other editions are also available at this site.\nGray's Anatomy: The Anatomical Basis of Clinical Practice (40th সম্পাদনা), Churchill-Livingstone, Elsevier, 2008, ISBN 978-0-443-06684-9\nRichardson, Ruth (2005), "A Historical Introduction to Gray's Anatomy", in Susan Standring, Gray's Anatomy: The Anatomical Basis of Clinical Practice (39th (electronic version) সম্পাদনা), প্ৰকাশক Edinburgh: Elsevier Churchill Livingston, http://www.graysanatomyonline.com/content/0443066760/suppfiles/HistoricalIntro.pdf, r কৰা হৈছে: 16 October 2011, A brief history of the British Edition of the book.\nRichardson, Ruth (2008), The Making of Mr. Gray's Anatomy, Oxford University Press, ISBN 0-19-955299-1\nHayes, Bill (2007), The Anatomist:aTrue story of Gray's Anatomy, Ballantine, ISBN 978-0-345-45689-2\nৱিকিমিডিয়া কমন্সত Gray's Anatomy plates সম্পৰ্কীয় মিডিয়া ফাইল আছে।\nOnline version of Gray's Anatomy — The complete 20th U.S. edition of Gray's Anatomy of the Human Body, published in 1918. NB: This is the most recent American version that is in the public domain.\nOnline audio recording of the text of the same edition in five parts: 12345\nFirst edition of Gray's Anatomy, 1858 (direct PDF link)\nVideo of @Google Talk by Bill Hayes on Gray's Anatomy\niPhone version of one of the early editions of Gray's Anatomy,[কোনে?] with illustrations by Henry Vandyke Carter.\n"https://as.wikipedia.org/w/index.php?title=গ্ৰেইজ_এনাটমী&oldid=234697"ৰ পৰা অনা হৈছে\nLast edited on2June 2020, at 18:30\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=30134।\nএই পৃষ্ঠাখন ০২ জুন, ২০২০ তাৰিখে ০০:০০ বজাত অন্তিম সংশোধন কৰা হৈছিল।


Clobetol in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Clobetol ar byavahar, ppali, parshwakriya, upkaar, kriya-pratikriya aaru satarkatabani\nClobetol ৰ মূল্য আৰু পেকৰ চাইজ - Clobetol Price and Pack Size in Assamese\nClobetol की जानकारी\nClobetol ৰ লাভ আৰু ব্যৱহাৰসমূহ- Clobetol Benefits & Uses in Assamese\nClobetol ৰ পালি আৰু সেয়া কেনেদৰে ল'ব- Clobetol Dosage & How to Take in Assamese\nClobetol-ৰ উপাদানসমূহ- Clobetol Active Ingredients in Assamese\nClobetol ৰ পাৰ্শ্চক্ৰিয়াসমূহ- Clobetol Side Effects in Assamese\nClobetol সংক্ৰান্ত সতৰ্কতাবাণীসমূহ- Clobetol Related Warnings in Assamese\nঅইন দৰৱৰ সৈতে Clobetolৰ গুৰুতৰ ক্ৰিয়া-প্ৰতিক্ৰিয়া- Severe Interaction of Clobetol with Other Drugs in Assamese\nClobetol মতভেদসমূহ- Clobetol Contraindications in Assamese\nClobetol ৰ বিষয়ে সততে সোধা প্ৰশ্নসমূহ- Frequently asked Questions about Clobetol in Assamese\nখাদ্য আৰু মদৰ সৈতে Clobetol ক্ৰিয়া-প্ৰতিক্ৰিয়া- Clobetol Interactions with Food and Alcohol in Assamese\nClobetol ৰ লাভ আৰু ব্যৱহাৰসমূহ - Clobetol Benefits & Uses in Assamese\nClobetol তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nClobetol ৰ পালি আৰু সেয়া কেনেদৰে ল'ব - Clobetol Dosage & How to Take in Assamese\nClobetol-ৰ উপাদানসমূহ - Clobetol Active Ingredients in Assamese\nClobetol ৰ পাৰ্শ্চক্ৰিয়াসমূহ - Clobetol Side Effects in Assamese\nগৱেষণাৰ ভিত্তিত, Clobetol ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nClobetol সংক্ৰান্ত সতৰ্কতাবাণীসমূহ - Clobetol Related Warnings in Assamese\nClobetol-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Clobetolএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Clobetol পুনৰাই গ্ৰহণ নকৰিব।\nClobetol-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nClobetol ৰ স্তন্যপায়ী মহিলাৰ ক্ষেত্ৰত অতি সীমিত ক্ষতিকাৰক প্ৰভাৱ থাকিব পাৰে। তেনে ক্ষতিকাৰক প্ৰভাৱ থাকিলেও নিজে নিজে আঁতৰি যায়।\nবৃক্কত Clobetol কি প্ৰভাৱ দেখা গৈছে?\nClobetolৰ ব্যৱহাৰে বৃক্ক ৰ ওপৰত কোনো ক্ষতিকাৰক প্ৰভাৱ নেপেলায়।\nযকৃতত Clobetol কি প্ৰভাৱ দেখা গৈছে?\nClobetolৰ কলিজা ৰ ওপৰত কোনো পাৰ্শ্ব-প্ৰতিক্ৰিয়া নাই।\nহৃদযন্ত্ৰৰ ক্ষেত্ৰত Clobetol ৰ কি প্ৰভাৱ দেখা গৈছে?\nClobetolৰ হৃদয় ৰ ওপৰত কোনো পাৰ্শ্ব-প্ৰতিক্ৰিয়া নাই।\nঅইন দৰৱৰ সৈতে Clobetolৰ গুৰুতৰ ক্ৰিয়া-প্ৰতিক্ৰিয়া - Severe Interaction of Clobetol with Other Drugs in Assamese\nClobetol তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nClobetol মতভেদসমূহ - Clobetol Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Clobetol লোৱা অনুচিত যাতে -\nClobetol ৰ বিষয়ে সততে সোধা প্ৰশ্নসমূহ - Frequently asked Questions about Clobetol in Assamese\nএই Clobetol-এ অভ্য়াস বা নিচাৰ সৃষ্টি কৰে নেকি?\nনহয়, Clobetol আসক্তি সৃষ্টি কাৰক বুলি কোনো সাক্ষ্য নাই।\nহয়, Clobetol লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Clobetol লোৱা উচিত।\nমানসিক ৰোগৰ চিকিত্সাৰ বাবে Clobetol লৈ কোনো লাভ নাই।\nখাদ্য আৰু মদৰ সৈতে Clobetol ক্ৰিয়া-প্ৰতিক্ৰিয়া - Clobetol Interactions with Food and Alcohol in Assamese\nখাদ্য আৰু Clobetolৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Clobetol আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Clobetolৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Clobetol লোৱাৰ পাৰ্শ্চক্ৰিয়াৰ বিষয়ে তথ্য নাই।\nClobetol ৰ অনুকল্প - Substitutes for Clobetol in Assamese\nআপুনি বা আপোনাৰ পৰিয়ালৰ কোনোবাই Clobetol লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Clobetol ব্যৱহাৰ কৰিছিল নেকি?\nআপুনি কিমান পৰিমাণে Clobetol সেৱন কৰিছিল?\nআপুনি Clobetol ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Clobetol সেৱন কৰে?


অসমীয়া সাহিত্যৰ চানেকিৰ উপদেষ্টা জিতেন চেতিয়াৰ সৈতে সাক্ষাৎকাৰ-প্ৰাৰ্থনা সন্দিকৈ\n১/ প্ৰথমে আপোনাৰ সম্পূৰ্ণ পৰিচয়টো জানিবলৈ বিচাৰিছোঁ।\nঃ জিতেন চেতিয়া\nডাক ঃ-- চাচনি\nজিলা ঃ ডিব্ৰুগড় ( অসম )\nবৃত্তি হিচাপে সৰুৰে পৰা কৃষিকৰ্মৰ জৰিয়তে স্বাৱলম্বী ৰ সপোন দেখা মনটোৱে আজিও হেৰুৱাব নিবিচাৰিলে কেঁচা মাটিৰ প্ৰিয় গোন্ধ সেয়ে মই বৰ্তমান এজন কৃষক ৷\n২/ আপোনাৰ শৈক্ষিক যাত্ৰা ক'ত,কেনেদৰে আৰম্ভ হৈছিল?\nঃ মোৰ শৈক্ষিক যাত্ৰা আৰম্ভণি হৈছিল শ্ৰীৰাম প্ৰাথমিক বিদ্যালয়ত আৰু শেষ হৈছিল চাচনি উচ্চতৰ মাধ্যমিক বিদ্যালয়ত ৷\nশিক্ষাৰ আৰম্ভণিৰ পৰা শিক্ষাগুৰু সকলৰ ওচৰত মেধাৱী ছাত্ৰ হিচাপে কৃতিত্ব দেখুৱাবলৈ সক্ষম হৈছিলোঁ যদিও মোৰ উচ্চ শিক্ষাৰ সপোন অপৈণত হৈ ৰ’ল। ইয়াৰ একমাত্ৰ কাৰণ দৰিদ্ৰতা যিয়ে মোৰ শিক্ষাৰ বাটত হেঙাৰ হিচাপে থিয় দিছিল সেইসময় খিনিত ৷\n৩/সৰুৰে পৰা কিহত চখ আছিল? সাহিত্যৰ ক্ষেত্ৰখনত আপোনাৰ যাত্ৰা কেতিয়াৰে পৰা আৰম্ভ কৰিছিল?\nঃ সৰুৰে পৰা মোৰ চখ আছিল জীৱনত কিবা এটা অভিনৱ কৰি যোৱাৰ, সেয়ে নেকি কৈশোৰৰ সেই সময় খিনিত মোৰ হাতত কেইবাটাও হাত ঘড়ী, এটা ৱাল ঘড়ী, তিনিটা ৰেডিঅ পুৰণা যদিও দুখনকৈ বাইচাইকেল নষ্ট হৈ গৈছিল কিন্তু সেইয়া মোৰ বিফলতা আছিল বুলি কেতিয়াও নাভাবি মই পাঠ্যক্ৰমৰ বাহিৰত কিতাপ পঢ়িবলৈ মনস্থ কৰি মই বিভিন্ন কিতাপ সংগ্ৰহ কৰিলোঁ। কিন্তু এটা কথা এইখিনিতে কওঁ যে মই পঢ়া কিতাপ বিলাক নিজে ক্ৰয় কৰি অনা নাছিলোঁ আনৰ পৰা দুই তিনিদিনৰ বাবে পঢ়িম বুলি বিচাৰিহে আনিছিলোঁ ।কিন্তু পৰিশেষত দেখিলোঁ যে মই এজন সাহিত্যনুৰাগী হৈ উঠিলোঁ ৷ এনেকৈয়ে মোৰ সাহিত্যৰ জীৱনটো নভবাকৈ গঢ় লৈ উঠিল ৷\n৪/ আপুনি সাহিত্য চৰ্চাৰ ক্ষেত্ৰত সাহস,প্ৰেৰণা ক'ৰ পৰা পাইছে?\nঃ সৰ্বপ্ৰথমে মই উল্লেখ কৰিব লাগিব মোৰ পত্নী নাম ( নিলোমনি কোঁৱৰ চেতিয়া ) তেখেতৰ প্ৰেৰণাতেই আজি মই ইমান দূৰ আগবাঢ়ি যাবলৈ সক্ষম হৈছোঁ ৷ দ্বিতীয়তে মোৰ প্ৰাথমিক স্কুলৰ শিক্ষা গুৰু লক্ষীনাথ দত্ত তেখেতে মোৰ এটা গল্প “ যিটো কাকতত প্ৰকাশ পাইছিল ” পঢ়ি ছাৰে কাগজ কলম লৈ মোক ঘৰত দি গৈছিল আৰু কৈছিল “ লিখি যোৱা জিতেন ” বৰ আবেগিক আছিল সেই মুহূৰ্তটো ৷\n৫/আপোনাৰ শৈশৱ আৰু স্কুলীয়া জীৱনৰ কোনবোৰ কথা বেছিকৈ মনলৈ আহে? বৰ্তমান ল'ৰা-ছোৱালীৰ শৈশৱ দেখি কি অনুভৱ হয়?\nঃ “ শৈশৱৰ স্মৃতি “ এইসময়ত মনলৈ বহুত আহিছে তথাপিও তাৰ মাজৰ পৰা এটা অংশ তুলি আনি কওঁযে আমি যিটো পৰিবেশত ডাঙৰ হৈছিলোঁ স্বতন্ত্ৰ নাছিল তথাপিও যিকোনো কাম কৰোঁতে সুখী হৈয়ে খেলিছিলোঁ, খালে ডোঙে সাতুঁৰিছিলোঁ, বৰশী বাইছিলোঁ, মাৰ্বল গুটি খেলিছিলোঁ কিন্তু বৰ্তমান আমাৰ প্ৰজন্মৰ মাজত দেখা পৃথিৱীখন আৰু আমি এৰি অহা পৃথিৱীখনৰ মাজত বৃহৎ তফাৎ আহি পৰিছে ৷ এতিয়া নৱপ্ৰজন্মৰ মাজত দেখা পোৱাৰ সহজলভ্য দৃশ্য হ’ল একাকিত্ব আৰু একঘেমীয়া জীৱন যিবিলাকে একসময়ত ভয়ংকৰ ভাবে প্ৰভাৱ পেলাব সমাজত কাৰণ আজি প্ৰজন্মৰ মাজত ব্যক্তিকেন্দ্ৰিক চিন্তা চৰ্চাই বেছিকৈ প্ৰাধান্য বিস্তাৰ কৰা পৰিলক্ষিত হৈছে৷\n৬/ সাহিত্যৰ ক্ষেত্ৰখনত খোজ দিয়া নৱপ্ৰজন্মৰ বাবে আপুনি কি পৰামৰ্শ আগবঢ়াব?\nঃ সাহিত্য চৰ্চা কৰাত বাধা নাই যেতিয়া মই এটা কথাই কওঁ যে কিবা এটা লিখাৰ আগতে ভবাটো উচিত যে তেওঁৰ লিখিনিটোৰ যোগেদি সমাজক কি বাৰ্তা দিব বিচাৰিছে বা তেওঁৰ লিখনিটোৱে সমাজত কেনে প্ৰভাৱ পেলাব ৷ সাহিত্য হৈছে সমাজ জীৱনৰ দাপোণ স্বৰূপ এই দাপোণ খন বিকৃত ৰূপত উপস্থাপন কৰাটো কাৰো কাম্য নহয় ৷\n৭/ বৰ্তমান খুবেই জনপ্ৰিয় হোৱা অনলাইন সাহিত্য চৰ্চাৰ বিষয়ে আপোনাৰ মত? ইলেকট্ৰনিক মাধ্যমৰ সাহিত্য চৰ্চাই অনাগত দিনত সাহিত্যৰ ক্ষেত্ৰত কেনে প্ৰভাৱ পেলাব পাৰে?\nঃ অনলাইন সাহিত্য চৰ্চাৰ যোগেদি বহুতো সুপ্ত প্ৰতিভাই ( অবাবত সময় নষ্ট কৰাতকৈ সাহিত্যৰ দিশত মনোনিৱেশ কৰিছে ) এতিয়া মূৰ দাঙি উঠা পৰিলক্ষিত হৈছে ই আমাৰ সাহিত্যৰ জগতৰ বাবে শুভলক্ষণ ৷ মই ভাবোঁ ইলেক্ট্ৰনিক মাধ্যমটো হৈছে নিজক প্ৰকাশ কৰা এক সহজ প্ৰণালী য’ত বহুতো সুপ্ত প্ৰতিভাই সমাজ সাহিত্যৰ ক্ষেত্ৰখনত চিনাকি দিবলৈ সুযোগ পাইছে কিন্তু ইলেক্ট্ৰনিক মাধ্যমে যে আমাৰ ভাষিক সাহিত্যৰ ওপৰত প্ৰভাৱ পেলাব এই কথাটো সত্য নহয় কাৰণ এখন প্ৰকাশিত কিতাপ পঢ়ি আমি যিমান সুখ অনুভৱ কৰোঁ ইলেক্ট্ৰনিক মাধ্যমৰ যোগেদি পঢ়িবলৈ সুবিধা পোৱা যিকোনো লিখাই আমাক সেই সুখবোধ “ কাৰিকৰী কাৰণতে হওক বা স্বাস্থ্যজনিত অন্য কাৰণতে হওক ” দিব নোৱাৰে ।\n৮/আজৰি পৰত আপুনি কি কৰে?\nঃ আজৰি পৰত মই অলপ ভাবো ৰাজনৈতিক প্ৰেক্ষাপটৰ পৰা মোৰ সামাজিক জীৱনলৈকে ৷\n৯/ভৱিষ্যতে লিখা-মেলাক লৈ কিবা বিশেষ পৰিকল্পনা?\nঃ আছে কিন্তু সেইয়া সময়ৰ হাতত এৰি দিছোঁ ৷ অনাগত সময় বিলাকে মোক কেনেদৰে উপহাৰ দিয়ে চাই লওঁ চোন ৷\n১০/ অসমীয়া সাহিত্যৰ চানেকিৰ উপদেষ্টা হিচাপে আমাৰ আলোচনীখনৰ পাঠক তথা লেখক-লেখিকাসকললৈ কি আহ্বান জনাবলৈ বিচাৰিব?\nঃ সমাজ মুখী চিন্তা চৰ্চাৰে পৰিপূৰ্ণ পৰিপূৰক অসমীয়া সাহিত্যৰ চানেকি এখন ৰুচিসন্মত আলোচনী হিচাপে মই সদায়ে প্ৰধান্য দি আহিছোঁ ৷ আলোচনী খনে জন্মৰ পৰা বৰ্তমানলৈ কে যিবিলাক লেখা প্ৰকাশ কৰি আহিছে যথেষ্ট উন্নত মানদণ্ডৰ এইক্ষেত্ৰত মুখ্য সম্পাদক ৰিংকু ৰাজোৱাৰ তথা আলোচনীখনৰ অন্যান্য শুভাকাংক্ষী সকলৰ প্ৰচেষ্টাক ধন্যবাদ জনাইছোঁ ৷\nআপোনাক লগ পাই ভাল লাগিল। ব্যস্ততাৰ মাজতো অকণমান সময় আমাক দিয়াৰ বাবে অসমীয়া সাহিত্যৰ চানেকি দৈনিক ই-আলোচনীৰ তৰফৰ পৰা অশেষ ধন্যবাদ জ্ঞাপন কৰাৰ লগতে আপোনাৰ সুস্বাস্থ্য ও দীৰ্ঘায়ু কামনা কৰিলোঁ।\nঃ প্ৰতি ধন্যবাদ তোমাক প্ৰাৰ্থনা ৷\nTags: প্ৰাৰ্থনা সন্দিকৈ সাক্ষাৎকাৰ


will-new-political-party-be-factor-for-bjp-tv-raju-skd– News18 Assam\nবিজেপিৰ বাবে ফেক্টৰ হ'ব নেকি নতুন আঞ্চলিক দল?\nUpdated:September 11, 2020, 8:44 AM IST\n২০১৪, ২০১৬, আৰু ১৯ অসম প্ৰদেশ বিজেপিয়ে বিগত নিৰ্বাচনতে দেখুৱাইছে আহিছে আশাপ্ৰদ ফলফল৷\nLast Updated: September 11, 2020, 8:44 AM IST\nআছু, AJYCP, কৃষক মুক্ত সংগ্ৰাম সমিতি উদ্যত হৈছে নতুন ৰাজনৈতিক দল গঠনৰ বাবে৷ বাঘে-চাগে একে ঘাটতে পানী খাবলৈ সাজু হৈছে কংগ্ৰেছ-AIUDF৷ ইয়াৰ মাজতে নিৰ্বাচনলৈ টঙালী বান্ধিছে গেৰুৱা দল বিজেপিয়ে৷ ২০১৪, ২০১৬, আৰু ১৯ অসম প্ৰদেশ বিজেপিয়ে বিগত নিৰ্বাচনতে দেখুৱাইছে আহিছে আশাপ্ৰদ ফলফল৷ সন্মুখত ২০২১ৰ নিৰ্বাচন৷ তাৰ আগতে বিটিচি নিৰ্বাচনে বিজেপিৰ সাংগঠনিক দক্ষতা নিৰূপণ কৰিব৷\nতাক লৈ সম্পূৰ্ণ সাজু ৰাজ্যিক বিজেপিৰ নেতৃত্ব৷ শেহতীয়াকৈ নেতৃত্ব মিলিত হৈছে বৈঠকত৷ অজয় জামোৱাল, ফণী শৰ্মা, ৰঞ্জিত দাস, মুখ্যমন্ত্ৰী সৰ্বানন্দ সোণোৱাল, হিমন্ত বিশ্ব মিলিত হৈছে শেহতীয়াকৈ গোপন বৈঠকত৷ সোণোৱাল, হিমন্তৰ ঘৰৰ বৈঠক শেষ, এইবাৰ ৰঞ্জিত কুমাৰ দাসৰ ঘৰত হ'ব বৈঠক৷ আলোচনা এটাই৷ কিদৰে প্ৰতিহত কৰিব পৰা যায় বিৰোধীক উত্থানৰ ইংগিত লোৱা নতুন ৰাজনৈতিক দলক৷\nআছু, AJYCPৰ ভ্ৰুণ সদৃশ ৰাজনৈতিক দলটোক যে ভয় খাইছে সেয়া নিশ্চিত৷ কথা হ'ল আছু, AJYCPৰ নতুন দল, কংগ্ৰেছ AIUDFৰ মিত্ৰতা, অগপই হেৰুওৱা বিশ্বাস, বিপিএফৰ সৈতে হোৱা আউল, এইবোৰৰ মাজেৰে বিজেপিয়ে ২১ত পুনৰ দিছপুৰৰ মছনদ দখল কৰিব পাৰিবনে?\nFirst published: September 11, 2020, 8:44 AM IST


reaction of SP Anand Mishra and MLA Nurul Huda on Rupahihat incident– News18 Assam\nৰূপহীহাট কাণ্ডঃ কি প্ৰতিক্ৰিয়া SP আনন্দ মিশ্ৰ আৰু বিধায়ক নুৰুল হুদাৰ?\nUpdated:June 9, 2021, 11:34 PM IST\nআনন্দ মিশ্ৰৰ মতে চলি আছিল ক্ৰিকেটৰ নামত জুৱা, বিধায়ক নুৰুল হুদাই ক'লে এয়া আৰক্ষীৰ বৰ্বৰতা।\nLast Updated: June 9, 2021, 11:34 PM IST\nএজন যুৱকৰ মৃত্যুৰ অভিযোগৰ পাছতে হিংসাত্মক হৈ পৰা নগাঁৱৰ ৰূপহীহাটত উপস্থিত হয় নগাঁৱৰ আৰক্ষী অধীক্ষক আনন্দ মিশ্ৰ। পৰিস্থিতি সন্দৰ্ভত নগাঁও আৰক্ষী অধীক্ষক মিশ্ৰই কয়– "ক্ৰিকেটৰ নামত জুৱা চলি থকাৰ খবৰ পাই আৰক্ষীৰ দল তাত উপস্থিত হৈছিল। যুৱকজনৰ মৃত্যু হোৱা ঘটনাত আমিও দুখী, কিন্তু তেওঁলোকে যদি অপৰাধ কৰা নাই, তেনেহ'লে আৰক্ষীক দেখি কিয় পলাইছিল?"\nআৰক্ষী অধীক্ষকগৰাকীয়ে লগতে আৰক্ষীক আক্ৰমণ কৰাসকলৰ বিৰুদ্ধে কঠোৰ ব্যৱস্থা লোৱা হ'ব বুলি মন্তব্য কৰে। তেওঁ কয়, "আৰক্ষীক আক্ৰমণ কৰা কোনো এজন সাৰি যাব নোৱাৰে। আইন হাতত তুলি লোৱাসকলক কোনো কাৰণতে আমি ক্ষমা নকৰো। আমি অপৰাধীক চিনাক্ত কৰিছো আৰু কঠোৰভাৱে দমন কৰিম।"\nআৰক্ষী অধীক্ষকগৰাকীয়ে লগতে যুৱকজনৰ মৃত্যু সন্দৰ্ভতো এয়া অপ্ৰত্যাশিত বুলি উল্লেখ কৰি এই ঘটনাৰ তদন্ত কৰাৰ কথা কয়।\nআনহাতে, আজিৰ এই ঘটনাক আৰক্ষীৰ বৰ্বৰতা বুলি অভিহিত কৰি ৰূপহীহাটৰ বিধায়ক নুৰুল হুদাই কয়, "যুৱকজনক আৰক্ষীয়ে বৰ্বৰভাৱে কোবাইছিল। সেয়ে যুৱকজনে ভয়ত বিলত জাঁপ দিয়ে। আৰক্ষীয়ে নিজে সামাজিক দূৰত্ব নামানে। কোৰোণাৰ নামত আৰক্ষীয়ে সাধাৰণ ৰাইজক নিৰ্যাতন কৰিছে।"\nFirst published: June 9, 2021, 11:34 PM IST


ফুটুকাৰ ফেন - Fahujali\nPosted on January 22, 2017 January 22, 2017 by ranjit phukon in ভিন্নস্বাদৰ ৰচনা\n‘পুৱতি পখীৰ মাত শুনো কি নুশুনো তোমাৰ মাত কিন্তু ঠিকেই শুনো । শুই উঠাৰে পৰা শুনিব লগা আৰু সহিব লগা হয় তোমাৰ শ্ৰীমুখৰ বৰ্ষণ । মদ, জুৱা, চিগাৰেট এই বদ্ অভ্যাসবোৰেই হ’ল শুনিব লগা কাৰণ । ঠিক আছে, এৰি দিম সকলোবোৰ । কচম খাইছোঁ, মোৰে শপত মোলৈ চোৱা, চোৱাচোন, নতুন বছৰৰ প্ৰাক্ মুহূৰ্তত মই সংকল্প লৈছোঁ…মদ, ভাং, চিগাৰেট, জুৱা সকলোবোৰ ত্যাগ কৰিম । কেৱল তোমাৰ বাবে । তুমি সুখীনে ? কৰিবানে বৰ্জন তোমাৰ শ্ৰীমুখৰ বৰ্ষণ ? দিবানে এষাৰি অমাতৰ মাত ?’ বৰফ গলিবলৈ লৈছিল তেতিয়া । শ্ৰীমতীয়ে হাতৰ কাম এৰি মোৰ ফালে ঘূৰিছিল । বুকুত মুখ গুজি কৈছিল, ‘জানো তুমি পাৰিবা । মনৰ জোৰেই আচল কথা । সেয়া যে তোমাৰ আছে সেই বিশ্বাস মোৰ আছে ।’ তেওঁৰ চুলিত আঙুলি বুলাই কৈছিলোঁ তেতিয়া, ‘তোমাৰ বাবেই মই ইমানখিনি ত্যাগ স্বীকাৰ কৰিবলৈ লৈছোঁ । তুমি জানো মোৰ বাবে অকণমান ত্যাগ কৰিব নোৱাৰিবা ?’ ‘নিশ্চয় কৰিব পাৰিম । কোৱা, কি ত্যাগ কৰিব লাগিব মই ? কোৱাচোন, কোৱানা ।’ তেতিয়া কৈছিলোঁ মই, ‘আহিব লগা বছৰটোত মই মিচা মাতিম তুমি কিন্তু শুনিব লাগিব ।’


সপোনবোৰ দেখিছিলো কেতিয়াবা সঁচা হ’ব বুলি…আজি অনুভৱ কৰিছোঁ! | NEWZ NOW\nHomeEntertainmentসপোনবোৰ দেখিছিলো কেতিয়াবা সঁচা হ'ব বুলি…আজি অনুভৱ কৰিছোঁ!\nসপোনবোৰ দেখিছিলো কেতিয়াবা সঁচা হ’ব বুলি…আজি অনুভৱ কৰিছোঁ!\nঅসমত প্ৰতিভাৰ অভাৱ নাই। কি ক্ৰীড়া, কি সংগীত, কি নৃত্য। সমান্তৰালভাৱে অভিনয় জগততো প্ৰতিভাৰ আকাল নাই অসমত। ইতিমধ্যে বহু প্ৰতিভাই সোণ হৈ জিলিকিছে ৰাষ্ট্ৰীয়-আন্তঃৰাষ্টীয় পৰ্যায়ত। ৰাষ্ট্ৰীয় টেলিভিছনৰ ধাৰাবাহিকত অভিনয়ৰ সুযোগ লাভ কৰিছে অসমৰ এগৰাকী প্ৰতিভাৱান অভিনেত্ৰীয়ে।\nকালাৰ্ছ টিভিৰ মেগা ধাৰাবাহিক ‘নিমা ডেনজংপা’ত অভিনয়ৰ সুযোগ পাইছে অসমৰ সুৰভি দাসে। উত্তৰ-পূবৰ যুৱতীৰ কাহিনীৰ ওপৰত আধাৰিত ধাৰাবাহিকখনত অভিনয় কৰিব সুৰভিয়ে। ইতিমধ্যে অসমৰ বিভিন্ন ভিডিঅ, ফটো শ্বুট, ধাৰাবাহিক আৰু নাট্য জগততো ভুমুকি মাৰিছে সুৰভিয়ে।\nঅসমৰ পিছত এইবাৰ মুম্বাইৰ বহল পৰিসৰত অভিনয়ৰ সুযোগ পাইছে সুৰভিয়ে। সুৰভিয়ে নিজেই লিখিছে- সপোনবোৰ দেখিছিলো কেতিয়াবা সঁচা হ’ব বুলি, কিন্তু এনেকৈ যে ভগৱানে উপহাৰ দিব ভবাই নাছিলোঁ। শুনিছিলো কিবা এটা বস্তু মনৰ পৰা বিচাৰিলে তাক পোৱা যায় আজি অনুভৱ কৰিছো । মৰম আৰু আশীৰ্বাদ কৰিব সদায় চেষ্টা কৰি যাম । জয় আই অসম।\nএই পোষ্টটোৰ পিছতে সকলোৱে শুভেচ্ছা জনাইছে সুৰভি দাসক। সুৰভিৰ আশা পূৰণ হওক। ৰাষ্ট্ৰীয় পৰ্যায়তো অব্যাহত ৰাখক সফলতাৰ জয়যাত্ৰা।\nPrevious articleমোদী চৰকাৰে সলাই পেলালে চাকৰিয়ালৰ নিয়ম!\nNext articleঅন্তিম আখৰা! অসমত কেতিয়াৰে পৰা আৰম্ভ বৈদ্যুতিক ৰে’লৰ চলাচল?


NDA ৰ ৰাষ্ট্ৰপতি পদৰ প্ৰাৰ্থী ঘোষণা - NE India News\nHome Assamese NDA ৰ ৰাষ্ট্ৰপতি পদৰ প্ৰাৰ্থী ঘোষণা\nNDA ৰ ৰাষ্ট্ৰপতি পদৰ প্ৰাৰ্থী ঘোষণা\nমঙলবাৰে নিশা বিজেপি নেতৃত্বাধীন NDA ৰ ৰাষ্ট্ৰপতি পদৰ নাম ঘোষণা কৰে । দিল্লীৰ বিজেপিৰ মুখ্য কাৰ্যলয়ত প্ৰধানমন্ত্ৰী নৰেন্দ্ৰ মোডী , গৃহমন্ত্ৰী অমিত শ্বাহ , ৰক্ষামন্ত্ৰী ৰাজনাথ সিঙৰ উপস্থিতিত ৰাষ্ট্ৰপতি পদৰ প্ৰাৰ্থীৰ নাম ঘোষণা কৰে বিজেপিৰ ৰাষ্ট্ৰীয় অধ্যক্ষ জে পি নড্ডাই । NDA ৰ ৰাষ্ট্ৰপতি পদৰ প্ৰাৰ্থী হব ঝাৰখণ্ডৰ প্ৰাক্তন ৰাজ্যপাল দ্ৰোপদী মুৰ্মু ।\nৰাষ্ট্ৰপতি পদৰ প্ৰাৰ্থীৰ নাম ঘোষণা কৰাৰ পুৰ্বে মঙলবাৰে পুৱা বিশেষ তৎপৰতা পৰিলক্ষিত হয় বিজেপি শিবিৰত । জেপি নড্ডাই কেবালানিও বৈঠকত মিলিত গৃহমন্ত্ৰী অমিত শ্বাহ , ৰক্ষামন্ত্ৰী ৰাজনাথ সিঙেৰে । উপৰাষ্ট্ৰপতি ভেংকয়া নাইডুৰে আলোচনা কৰে অমিত শ্বাহ আৰু জেপি নড্ডাই । বিভিন্ন দিশৰ পৰ্যালোচনা কৰি সহযোগী দল সমুহৰ মতামত লৈ অৱশেষত ৰাষ্ট্ৰপতি পদৰ প্ৰাৰ্থী হিচাপে দ্ৰোপদী মুৰ্মুৰ নাম প্ৰস্তাৱ কৰা হয় । ৰাষ্ট্ৰপতি নিৰ্বাচনত যদিহে দ্ৰোপদী মুৰ্মু বিজয়ী হয় , তেন্তে এই পদ অধিষ্ঠিত তেৱেঁ‌ই হব সৰ্বকণিষ্ট ৰাষ্ট্ৰপতি ।\nআনহাতে , বিৰোধী দল সমুহেও ৰাষ্ট্ৰপতি পদৰ বাবে উমৈহতীয়া প্ৰাৰ্থী হিচাপে প্ৰাক্তন বিজেপি নেতা তথা প্ৰাক্তন কেন্দ্ৰীয় মন্ত্ৰী যছবন্ত সিনহাক প্ৰক্ষেপ কৰিছে ।\nPrevious articleআফগানিস্থানত ভয়ানক ভুমিকম্প ! নিহত ১৫৫\nNext articleবানাক্ৰান্ত ছাত্ৰৰ শিক্ষা বিভাগলৈ আহ্বান ! স্থগিত ৰাখিব লাগে পৰীক্ষা\nDroupadi Murmu to be the 2nd woman President of India ?\nPresidential Elections 2022 : Dates announced


১) নলিনীবালা দেৱীক কি কবিৰূপে জনা যায়?\nউত্তৰঃ নলিনীবালা দেৱীক ৰসহ্যবাদী কবিৰুদে জনা যায়৷\n২) নলিনীবালা দেৱীৰ আত্মজীৱনীখনৰ নাম কি?\nউত্তৰঃ নলিনীবালা দেৱীৰ আত্মজীৱনীখনৰ নাম ‘এৰি অহা দিনবোৰ’৷\n৩) ‘জাগৃতি’ কাব্যগ্ৰন্থখনৰ মাজেৰে কবিৰ কি মনোভাৱ প্ৰকাশ পাইছে?\nউত্তৰঃ ‘জাগৃতি’ কাব্যগ্ৰন্থৰ মাজেৰে কবৰি স্বদেশপ্ৰেমৰ সুৰ প্ৰকাশ পাইছে৷\n৪) ‘মিলন’ কবিতাটিত কবিয়ে ‘তোমাৰ’ বুলি কাক বুজাইছে?\nউত্তৰঃ ‘মিলন’ কবিতাটিত কবিয়ে ‘তোমাৰ’ বুলি ভগৱানক বুজাইছে৷\n৫) নলিনীবালা দেৱীয়ে কোনখন কাব্যগ্ৰন্থৰ বাবে সাহিত্য অকাডেমি বঁটা লাভ কৰিছিল?\nউত্তৰঃ নলিনীবালা দেৱীয়ে ‘অকলানন্দা’ কাব্যগ্ৰন্থৰ বাবে সাহিত্য অকাডেমি বঁটা লাভ কৰিছিল\n১) নলিনীবালা দেৱীয়ে ৰচনা কৰা দুখন জীৱনীৰ নাম লিখা৷\nউত্তৰঃ নলিনীবালা দেৱীয়ে ৰচনা কৰা দুখন জীৱনীমূলক গ্ৰন্থ হ’ল ‘স্মৃতিতীর্থ’ আৰু ‘বিশ্বদীপা’৷\n২) কবিৰ পৰম আৰাধ্যজনে আহি নিতে তেওঁক কেনেকৈ দর্শন দিয়ে?\nউত্তৰঃ কবিৰ পৰম আৰাধ্যজনে ‘মানসৰ তীৰে তীৰে’ অর্থাৎ কবিৰ মনোজগতত নিতে আহি দর্শন দিয়ে৷\n৩) কবিয়ে ‘আছা মোৰ নিজান কোণত’ বুলি কাৰ কথা বুজাইছে?\nউত্তৰঃ কবিয়ে ভগৱানক শয়নে সপোনে আৰাধনা কৰে৷ ‘আছা মোৰ নিজান কোণত’ বুলি কবিয়ে সেই ভগৱানৰ কথাকে বুজাইছে৷\n৪) কোনে নিয়ৰৰ মালা গাঁথি ৰাতিপুৱা কবিক দেখা দিয়েহি?\nউত্তৰঃ কবিৰ মতে পৰম আৰাধ্য ভগৱানে নিয়ৰৰ মালা গাঁথি ৰাতিপুৱা কবিক দেখা দিয়েহি৷\n৫) ভাগৰুৱা হৈ টোপনিৰ কোলাত থাকিলে কবিয়ে কাক দেখা পায়?\nউত্তৰঃ ভাগৰুৱা হৈ টোপনিৰ কোলাত থাকিলে কবিয়ে পৰম আৰাধ্য ভগৱানকে দেখা পায়৷\n১) নলিনীবালা দেৱীৰ কবিতাসমূহৰ মাজেৰে মূলতঃ কি ভাৱধাৰা প্ৰকাশ পাইছে, তোমাৰ পাঠটিৰ আধাৰত আলোচনা কৰা৷\nউত্তৰঃ অসমীয়া ৰহস্যবাদী কাব্যক্ষেত্ৰখনৰ এটি উল্ল‍েখযোগ্য নাম হৈছে নলিনীবালা দেৱী৷ নলিনীবালা দেৱীৰ কবিতাসমূহৰ মাজত পৰম সত্তাৰ সন্ধান আৰু তেওঁতে বিলিন হোৱাৰ এক আকুলতা লক্ষ্য কৰা যায়৷ শান্ত-সমাহিত আৰু কৰুণ আকুতিৰে ভৰা কবিতাবোৰত কবিৰ আকুল হৃদয়ৰ বিননি ধ্বনিত হৈছে৷ কবিতাবোৰৰ মাজত ভাৰতীয় বেদান্ত দর্শনৰ অনুৰণন লক্ষ্য কৰা যায়৷ নলিনীবালা দেৱীৰ আমাৰ পাঠ্য ‘মিলন’ কবিতাটোৰ মাজতো কবিৰ আধ্যাত্মিক চেতনাৰ প্ৰতিধ্বনি অনুভূত হৈছে৷ কবিয়ে পৃথিৱীৰ সকলো বিষয়ৰ মাজতে পৰম আৰাধ্যজনৰ অস্তিত্ব উপলব্ধি কৰিছে বুলি কবিতাটোৰ মাজেৰে প্ৰকাশ কৰিছে৷\n২) ‘মিলন’ কবিতাটিত কবিয়ে কাৰ লগত কাৰ মিলন হোৱাৰ কথা বুজাইছে আলোচনা কৰাঁ৷\nউত্তৰঃ অসমীয়া ৰহস্যবাদী কাব্যক্ষেত্ৰখনৰ উল্ল‍েখযোগ্য কবি নলিনীবালা দেৱীৰ ‘মিলন’ কবিতাটো এটা আধ্যাত্মিক দর্শনযু্ক্ত কবিতা৷ কবিতাটোৰ মাজত কবিৰ আধ্যাত্মিক চেতনাৰ প্ৰতিধ্বনি অনুভূত হৈছে৷ কবিয়ে পৰম আৰাধ্যজনৰ অস্তিত্ব পৃথিৱীৰ সকলো বিষয়ৰ মাজতে উপলব্ধি কৰিছে৷ নিশাৰ জোনাকী পোহৰ, গধূলিৰ তৰাভৰা আকাশৰ মোহনীয় সৌন্দর্য আদিবোৰে তেওঁৰ ভগৱৎ প্ৰীতিক গভীৰ কৰি তুলিছে আৰু ভগৱানৰ লগত মিলনৰ বাবে আকুলতাৰে অপে‍ক্ষা কৰিছে৷\n৩) কবিয়ে তেওঁৰ পৰম আৰাধ্যজনক ক’ত কেনেকৈ নিতে দেখা পায় বুলি কৈছে চমুকৈ লিখা৷\nউত্তৰঃ অসমীয়া ৰহস্যবাদী কবি নলিনীবালা দেৱীৰ ‘মিলন’ কবিতাটো এটা আধ্যাত্মিক চেতনাযু্ক্ত কবিতা৷ কবিতাটোৰ প্ৰতিটো স্তৱকৰ মাজত কবিৰ আধ্যাত্মিক চেতনাৰ প্ৰতিধ্বনি অনুভূত হৈছে৷ কবিয়ে পৃথিৱীৰ সকলো বিষয়ৰ মাজতে পৰম আৰাধ্যজনৰ অস্তিত্ব উপলব্ধি কৰিছে৷ কবিৰ মতে ভগৱান তেওঁৰ অন্তৰৰ নিজান কোণত প্ৰতি মুহূর্ততে অৱস্থান কৰিছে৷ গধূলিৰ ম্লান এন্ধাৰত প্ৰার্থনাৰ সুৰতো ভগৱানৰ লগত কবিৰ দেখা হয়৷ তেনেদৰে দোভাগ নিশা যেতিয়া জগত শুই নিঃপালি দিয়ে তেতিয়াও সপোনত আহি ভগৱানে কবিক দেখা দিয়েহি বুলি কবিতাটোত উল্লেখ কৰিছে৷\n৪) কবিয়ে ‘তোমাৰ লগত মোৰ অনন্ত মিলন’ বুলি কি বুজাইছে ব্যাখ্যা কৰা৷\nউত্তৰঃ অসমীয়া ৰহস্যবাদী কবি নলিনীবালা দেৱীৰ ‘মিলন’ কবিতাটোৰ প্ৰতিটো স্তৱকৰ মাজত কবিৰ আধ্যাত্মিক চেতনাৰ প্ৰতিধ্বনি প্ৰকাশ পাইছে৷ কবিয়ে পৃথিৱীৰ সকলো বিষয়ৰ মাজতে পৰম আৰাধ্যজনৰ অস্তিত্ব উপলব্ধি কৰিছে৷ কবিৰ মতে ভগৱান তেওঁৰ অন্তৰৰ নিজান কোণত প্ৰতি মুহূর্ততে অৱস্থান কৰিছে৷ গধূলিৰ ম্লান এন্ধাৰ, তৰা ভৰা আকাশ সকলোতে তেওঁ পৰম আৰাধ্যজনক দেখা পায়৷ পুৱাৰ সূর্যোদয়ৰ পৰা দোভাগ নিশাৰ সপোনলৈকে সকলোতে কেৱল ভগৱানৰ লগত মিলনৰ আকাংক্ষাকে কবিতাটোত ব্যঞ্জিত হৈছে৷ এনেদৰে অহৰহ ভগৱন্তৰ লগত হোৱা মিলনকে কবিয়ে ‘অনন্ত মিলন’ বুলি উল্লেখ কৰিছে৷\n৫) ‘মিলন’ কবিতাটিৰ মাজেৰে কবিৰ আধ্যাত্মিক অনুভূতি কেনেদৰে প্ৰকাশ পাইছে চমুকৈ আলোচনা কৰা৷\nউত্তৰঃ অসমীয়া ৰহস্যবাদী কাব্যক্ষেত্ৰখনৰ উল্ল‍েখযোগ্য কবি নলিনীবালা দেৱীৰ ‘মিলন’ কবিতাটো এটা আধ্যাত্মিক দর্শনযু্ক্ত কবিতা৷ কবিতাটোৰ মাজত কবিৰ আধ্যাত্মিক চেতনাৰ প্ৰতিধ্বনি অনুভূত হৈছে৷ কবিয়ে পৰম আৰাধ্যজনৰ অস্তিত্ব পৃথিৱীৰ সকলো বিষয়ৰ মাজতে উপলব্ধি কৰিছে৷ নিশাৰ জোনাকী পোহৰ, গধূলিৰ তৰাভৰা আকাশৰ মোহনীয় সৌন্দর্য আদিবোৰে তেওঁৰ ভগৱৎ প্ৰীতিক গভীৰ কৰি তুলিছে আৰু ভগৱানৰ লগত মিলনৰ বাবে আকুলতাৰে অপে‍ক্ষা কৰিছে৷ জন্মান্তৰবাদ, আত্মাৰ অবিনশ্বৰতা, পৰমাত্মাৰ লগত আত্মাৰ মিলনৰ আকুল প্ৰতী‍ক্ষা আদি ভাৰতীয় বেদান্ত দর্শনৰ বহুবোৰ জটিল তত্বক কবিয়ে ‘মিলন’ কবিতাটোৰ মাজেৰে সৰল ৰূপত তুলি ধৰিছে৷ পৰমাত্মাৰ লগত কবি আত্মাৰ মিলনৰ গভীৰ আকুলতাই কবিতাটোৰ মুখ্য উপজীব্য৷ে\nPrev অসমীয়া চলচ্চিত্ৰৰ গতিধাৰা\nOne thought on “মিলন”\nManjit das কৈছেঃ\nআগষ্ট 7, 2019ৰ 3:09 অপৰাহ্নত\nManjit das. Gay. Bormukali. P:o gowal gon\nনম্ৰতা বৰা কৈছেঃ\nঅক্টোবৰ 14, 2019ৰ 8:40 অপৰাহ্নত\nঅক্টোবৰ 14, 2019ৰ 8:42 অপৰাহ্নত


Moral Stories সূখ বিচাৰি\nপ্ৰিয় পাঠক সকল আজিৰ যোগটো হৈছে online যোগ আজিৰ যোগত সকলোয়ে online ত গল্পয়ে হক বা চুটি গল্প বা Short Stories , Moral Stories পঢ়ি ভাল পোৱা সকলে বিচাৰি থাকে পঢ়াৰ কাৰনে আপোনাৰ ৰুচিৰ প্ৰতি লক্ষ্য ৰাখি এই Ashiqen.com site টোত ভাল ভাল , হাহিঁ মজাৰে ভৰপুৰ চুটি গল্প যোগাৰ কৰো ৷ তাৰ লগতে Shayari, Love Tips, WhatsApp Status, Wallpaper , পোৱাৰ কাৰণে আমাৰ এই site অন্য page কেইটাও Visit কৰক ৷\nআজিৰ কাহিনীটো হৈছে এজন মানুহৰ সুখ বিচাৰি ফুঁৰাৰ ৷\nMoral Stories -সূখ বিচাৰি\nএহাল স্বামী-স্ত্ৰীৰ সংসাৰত নিতৌ ভীষণ কাজিয়া-পেচাল চলিছিল ৷ সেই তিৰোতাজনী আছিল অত্যন্ত দন্দুৰী , ঘৰখনত স্বামীক তাই কোনো দিনেই সুখেৰে থাকিব নিদিছিল ৷\nতাকে লৈ স্বামীৰ মনত অত্যন্ত দুঃখ ৷ উপায়ন্তৰ নেদেখি সেই মানুহজনে অকণ সুখ-শান্তি বিচাৰি ক’ৰবালৈ গুচি যোৱাৰ সিদ্ধান্ত ল’লে ৷ সেই উদ্দেশ্যে তে এদিন কিছু টকা-পইচা আৰু চোলা-কাপোৰৰ টোপোলা এটা হাতত লৈ বেজাৰ মনেৰে ঘৰৰ পৰা ওলাই গ’ল ৷\nগৈ থাকোঁতে বাটত মানুহজনৰ মোল্লাৰ লগত দেখা হ’ল ৷ দুয়োজনৰে মাজত চা-চিনাকিও আছিল ৷ মানুহজনৰ মনত বেজাৰুৱা ভাব দেখি মোল্লাই তেওঁক সুধিলে -‘কিহে ভাই , ইমান দুঃখ মনেৰে ক’লৈ যোৱা ? কি হৈছে তোমাৰ ? ‘\nতেতিয়া মানুহজনে তেঁওৰ দুঃখৰ কথা খুলি ক’লে- ‘মোল্লা ভাই! মোৰ দুঃখৰ কথানো আৰু কি ক’ম ! ঘৈণীজনীৰ কাৰণেই মোৰ জীৱনটো একেবাৰে বিষময় হৈ পৰিছে ৷ হাতত টকা-পইছা থাকিও কোনো সুখ-শান্তি নাই ৷ সেয়ে দেশে দেশে ঘূৰি ফুৰিবলৈ ওলাইছোঁ ৷ য’তেই অকণ সুখ-শান্তি বিচাৰি পাওঁ, তাতেই থাকিমগৈ ৷’\nএইবুলি মানুহজনে বাটৰ কাষৰ গছ এজোপাৰ তলত বহি পৰিল ৷ কাষত থ’লে তেঁওৰ টকা-পইছা আৰু চোলা-কাপোৰৰ টোপোলাটো ৷\nইমান সময়ে মোল্লাই সেই সুযোগলৈয়েই বাট চাই আছিল ৷ মানুহজনে টোপোলাটো মাটিত থৈ আৰু কিবা এষাৰ ক’বলৈ নৌপাওঁতেই চকুৰ পলকতে টোপোলাটো থাপ মাৰি লৈ মোল্লা দৌৰি পলাল ৷ মানুহজনে এতিয়া কৰে কি ? টোপোলা লৈ মোল্লাই আগে আগে দৌৰিছে , সেইটো উদ্ধাৰ কৰিবলৈ মানুহজনেও প্ৰাণটাকি দৌৰিছে তেঁওৰ পাছে পাছে ৷ কিন্তু মোল্লাচাহেব দৌৰত আছিল পাকৈত আৰু বুদ্ধিও আছে তেঁওৰ- এনে অৱস্থাত তেওঁক ধৰিবলৈ আৰু সাধ্য আছে কাৰ ৷ চাওঁতে চাওঁতে তেঁও বাট এৰি গৈ হাবিৰ মাজত সোমাই নিৰুদ্দেশ হৈ গ’ল ৷ এতিয়া তেঁওক বিচাৰি পোৱা যাব ক’ত !\nমোল্লাই সেই মানুহজনক ছল কৰি তেঁওৰ টোপোলাটো লৈ উধাও হ’ল স’চা , কিন্তু কিছু সময়ৰ মুৰকতে উলটি গৈ তেঁও সেই বাটৰ মাজতে টোপোলাটো পেলাই থৈ গছৰ আঁৰত লুকাই থাকিলগৈ ৷\nএইফালে মানুহজনেও দুঃখে-বেজাৰে এখোজ-দুখোজকৈ আগুৱাই আহি সেই ঠাইত হাজিৰ হ’ল ৷ তেঁও যেন অত্যন্ত দুঃখী, মনত ভীষণ বেজেৰুৱা ভাব ৷ কিন্তু হঠাৎ বাটৰ মাজত তেঁওৰ টোপোলাটো পৰি থকা দেখি তেঁওৰ\nমনত কি যে আনন্দ হ’ল সেই আনন্দতে চিঞঁৰি উঠি তেঁও টোপোলাটোৰ ওপৰত জঁপিয়াই পৰিল ৷ তেঁও যেনিবা পুনৰ জীৱনহে লাভ কৰলে , এনে লাগিল তেঁওৰ ৷\nঠিক সেই মুহূৰ্ততে মোল্লাও ওলাই আহিল গছৰ আঁৰৰ পৰা ৷ মানুহজনৰ আগত থিয় হৈ ক’লে – ‘বুজিছা , দুখীজনক সুখৰ সন্ধান দিয়াৰ ইয়ো যে এটা উপায় হ’ব পাৰে তাৰেই প্ৰমাণ চালোঁ, নে কি কোৱা ভাই ! তুমি যাতে মোৰ কোনো দায়-দোষ নধৰা ৷’ এইবুলি মোল্লাহাবে মিচিকিয়া হাঁহি মাৰি মানুহজনৰ পৰা বিদায় লৈ নিজ বাটেৰে ৰাওনা হ’ল ৷ তাৰ পিছতহে সেই মানুহজনে বুজি পালে, আচলতে সুখ বোলা বস্তুটো কি ?\nএই Moral Stories সূখ বিচাৰি কাহিনীটো ভাল লাগিলে SHARE কৰক আপোনাৰ বন্ধুলৈ |


বিজ্ঞানৰ আদিপাঠ ( প্ৰদীপ শইকীয়া ) | Xahitya.Org\nby সাহিত্য ডট অৰ্গ\tSeptember 18, 20160comments\nবিজ্ঞান বা Science শব্দ টো শুনিলেই আমি কি ধাৰণা কৰো? মেধাবী ছাত্ৰ সকলে ডাক্তৰ, ইঞ্জীনিয়াৰ, বিজ্ঞানী হ’বলৈ পঢ়া এটা কঠিন বিষয়৷ আৰু কলা বা বানিজ্য মানেই কম মেধা সম্পন্ন ছাত্ৰ ছাত্ৰী সকলে পঢ়া কিছুমান বিষয়৷ আচলতে ই এক মাৰাত্মক ভুল ধাৰণা৷\nকোনো এটা বিষয় কঠিন বা সহজ দুটা মুল কথাৰ ওপৰত মুলতঃ নিৰ্ভৰ কৰে৷\nছাত্ৰ জনৰ মানসিকতা৷\nস্কুলত পঢ়োৱা বিষয় শিক্ষক সকলৰ শিক্ষা দিবপৰা গুণ তথা বিষয়ৰ ওপৰত পাৰদৰ্শিতা৷\nএজন প্ৰকৃত পথ পদৰ্শক শিক্ষাগুৰুৰ প্ৰভাৱত এজন ছাত্ৰ প্ৰফেচনেল ভাষাবিদ বা ডাক্তৰ ইঞ্জিনিয়াৰ হ’ব পাৰে৷ ইয়াৰ বহু উদাহৰণ আছে৷ একেজন ছাত্ৰই এদিন ইংৰাজী বিষয় টোত সদায়ে ফেইল কৰাৰ পিচত বিষয় শিক্ষক জন বদলি হোৱাৰ পিচতে আন জন বিষয় শিক্ষকৰ গুণত সেই ইংৰাজী বিষয়ত এদিন গৈ নিজেও ইংৰাজী বিষয়ত পাৰদৰ্শী হোৱাৰ উদাহৰণ মোৰ জীৱনতেই দেখিলো৷\nএতিয়া আহো মুল কথালৈ৷ বিজ্ঞান বিষয়টো আচলতে সাহিত্য, ৰাজনীতি বিজ্ঞান, সমাজ বিজ্ঞান আদিৰ দৰেই এটা সাধাৰণ বিষয়৷ নিজৰ চাৰিওফালৰ পৰিবেশেই আচলতে একো একোটা বিজ্ঞানাগাৰ৷ এইকথাষাৰ বুজিব পৰা জনেই বৈজ্ঞানিক৷ সকলোৱে গছৰ পৰা আপেলটো মাটিত পৰা দেখিছিল, কিন্তু আইজাক নিউটনে নিজকে সুধিছিল ’ আপেলটো তললৈ নপৰি ওপৰলৈ কিয় ন’গল ’৷ সেই প্ৰশ্নটোৰ ফলতেই উদ্ভাৱন হ’ল মধ্যাকৰ্ষণ, মহাকৰ্ষণ সুত্ৰ সমূহ৷ আৰু সেই বাবেই নিউটন এজন বিজ্ঞানী৷\nছাত্ৰ ছাত্ৰী সকলে নিজৰ চাৰিওফালৰ পৰিবেষৰ সংঘটিত কাম বোৰক চলিত বা প্ৰচলিত বুলি মানি নলৈ যদি প্ৰতিটো কথাকে কিয়? বা কেনেকৈ? বুলি নিজৰ ভিতৰতে প্ৰশ্ন কৰিবলৈ আৰম্ভ কৰে তেতিয়াই এক বৈজ্ঞানীক সত্তাৰ জন্ম হ’ব৷ আৰু এবাৰ যদি নিজৰ ভিতৰতে এই কিয় বা কেনেকৈ ইয়াৰ উত্তৰ উলিয়াব পাৰে তেতিয়াই আচলতে সেইজন ছাত্ৰ বা ছাত্ৰীৰ ভিতৰত এজন বিজ্ঞানীৰ জন্ম ল’ব৷ বিজ্ঞান শব্দ টোৰ এয়াই আচল আভিধানিক অৰ্থ৷\nএজন ডাক্তৰ, ইঞ্জিনিয়াৰ, বিজ্ঞানৰ শিক্ষক এজন বিজ্ঞানী হ’ব নোৱাৰে যদিহে এওঁলোকে নিজকে প্ৰশ্ন কৰিব নাজানে৷ এওঁলোক একোজন বিভিন্ন বিষয়ৰ প্ৰফেচনেল৷ বিজ্ঞানী নহয়৷\nবিজ্ঞান বিষয়টো আচলতে নিজকে নিজে প্ৰশ্ন কৰিব পৰা সকলৰ বাবে হে৷ কিন্তু আমাৰ দুৰ্ভাগ্য যে আমি ইয়াক সহজে চাকৰি পোৱা, বেচি ধন উপাৰ্জন কৰিব পৰা আৰু অতি মেধা সম্পন্ন সকলৰ বিষয় বুলি গন্য কৰি আমাৰ সমাজ খনৰ এক অপূৰণীয় ক্ষতি কৰিছো৷\nবৈজ্ঞানিক চিন্তা ধাৰাই অকল নিজৰ বাবে নহয় সমাজৰ বাবে ও সফলতা আনে৷ ইউৰোপৰ নৱজাগৰণ ইয়াৰ এক উদাহৰণ৷\nআমাৰ CBSC, HSEC, আদিৰ দৰেই International baccalaureate ( IB ) এক শিক্ষা সংসদ৷ ইয়াৰ মুখ্য কাৰ্য্যলয় চুইজাৰলেণ্ডৰ৷ এটা কথা জানি আচৰিত হ’ব যে এই শিক্ষা সংসদৰ অধিনত11, 12 শ্ৰেনীত কলা, বিজ্ঞান, বানিজ্য, সংগীত, ৰ্আট, আদি যি বিষয়েই নপঢ়, Mathematics ল’বই লাগিব ( compulsory subject )৷ এওঁলোকৰ মতে গণিত শিক্ষাই মানুহৰ আত্মবিশ্বাস বৃদ্ধি কৰে৷ মানুহক ধনাত্মক চিন্তা কৰিবলৈ প্ৰেৰণা দিয়ে৷\nএই ক্ষেত্ৰত আমাৰ বিদ্যালয় সমূহৰ বিজ্ঞান তথা গণিত বিষয় শিক্ষক সকলৰ এক গধুৰ দায়িত্ব আছে৷ কিন্তু অপ্ৰিয় সত্য যে 80/90% বিজ্ঞান শিক্ষকৰ নিজৰেই বৈজ্ঞানিক চিন্তা ধাৰণাৰ অভাব৷ এই সকলৰ ভুলৰ বাবেই এই অতি সহজ বিজ্ঞান বিষয়টো ছাত্ৰ ছাত্ৰী সকলৰ বাবে হৈ পৰি এক ভালুকৰ সাঙী৷\nশেষত এটাই কথা ছাত্ৰ ছাত্ৰী সকলৰ বাবে ক’ব বিচাৰোঁ ’’ বিজ্ঞানী মানেই মেধা নহয়, এটা কবিতা লিখিবলৈ যিমান কঠিন তাতকৈ বহু গুণে সহজ এটা বৈজ্ঞানীক বিশ্লেষণ ’৷ আহক আমাৰ বৈজ্ঞানিক চিন্তাধাৰাৰ উন্নিত কৰণেৰে আই অসম তথা মানবতাৰ উন্নিত কৰণত সহায়ৰ হাত আগবঢ়াও আৰু লগতে নিজৰ জীবন বাট মসৃণ কৰোঁ৷


আলিয়া-ৰণবীৰৰ বিবাহ! বিবাহৰ বাবে ৰণবীৰ অভিজ্ঞ, কিন্তু আলিয়া? – Guwahati Times\nআলিয়া-ৰণবীৰৰ বিবাহ! বিবাহৰ বাবে ৰণবীৰ অভিজ্ঞ, কিন্তু আলিয়া?\nAssamese Newsআলিয়া-ৰণবীৰৰ বিবাহ! বিবাহৰ বাবে ৰণবীৰ অভিজ্ঞ, কিন্তু আলিয়া?\nদৃশ্যত বিৰক্ত নীতু কাপুৰক পাপাৰাজিক আলিয়া আৰু ৰণবীৰ কাপুৰৰ বিবাহৰ বাতৰিৰ পৰা আগবাঢ়ি যাবলৈ কোৱা দেখা গৈছিল।\nৰণবীৰ কাপুৰ আৰু আলিয়া ভট্টৰ বিয়াখনে তেওঁলোকৰ অনুৰাগী আৰু শুভাকাংক্ষীসকলক তেওঁলোকৰ আসনৰ কাষত ৰাখিছে। যদিও প্ৰতিবেদনঅনুসৰি দুয়োএই সপ্তাহত বিবাহপাশত আৱদ্ধ হ’বলৈ সাজু হৈছে, ৰণবীৰ, আলিয়া আৰু তেওঁলোকৰ পৰিয়ালে কোনো বিৱৰণ প্ৰকাশ কৰিবলৈ অস্বীকাৰ কৰিছে।\nআলিয়া আৰু ৰণবীৰৰ বিয়াৰ জল্পনা-কল্পনা ভাইৰেল হোৱাৰ পিছৰে পৰা, ৰণবীৰৰ মাক নীতু কাপুৰে পাপাৰাজ্জিৰ প্ৰশ্নৰ সৈতে যুঁজি আছে, যিয়ে কেতিয়াও ৰণবীৰ-আলিয়াৰ বিবাহৰ তাৰিখ আৰু অন্যান্য বিৱৰণৰ বিষয়ে জানিবলৈ সুযোগ এৰি নিদিয়ে। সোমবাৰে, তাইক তাইৰ আহিবলগীয়া ৰিয়েলিটি শ্ব’ৰ শ্বুটিং কৰা দেখা গৈছিল। যেতিয়া তাই তাইৰ অহংকাৰৰ ফালে খোজ কাঢ়ি আছিল, তাইক ৰণবীৰ-আলিয়াৰ বিষয়ে প্ৰশ্নৰ সন্মুখীন হৈছিল। এজন ফটোগ্ৰাফাৰে ৰণবীৰ আৰু আলিয়াৰ বিয়াৰ নিশ্চিত তাৰিখ সুধিলে বিৰক্ত নীতুক “আগে বঢ়ো য়াৰ” বুলি কোৱা দেখা গৈছিল।\nশেহতীয়াকৈ, নীতুৱে তেওঁৰ প্ৰথম টিভি ৰিয়েলিটি শ্ব’ ডান্স দিৱানে জুনিয়ৰ্ছৰ শুভাৰম্ভণিঅনুষ্ঠানত সংবাদ মাধ্যমৰ সৈতে কথা পাতিছিল। অনুষ্ঠানটোত, তেওঁক সোধা হৈছিল যে কৃষ্ণা ৰাজ কাপুৰে তেওঁৰ সৈতে ভাগ বতৰা কৰাৰ দৰে তেওঁ সোনকালে হ’বলগীয়া বোৱাৰী আলিয়াৰ সৈতে একে সমীকৰণ ভাগ বতৰা কৰে নেকি। ইয়াৰ প্ৰত্যুত্তৰত, নীতুৱে কৈছিল যে তেওঁ আলিয়াৰ সৈতে এক স্বাস্থ্যকৰ সম্পৰ্ক বিচাৰেঅমৰ আকবৰ এন্থনী অভিনেত্ৰীগৰাকীয়ে কৈছিল যে তেওঁ “আলিয়াৰ সৈতে একে সমীকৰণ লাভ কৰিব বুলি আশা কৰে কিয়নো তেওঁ অসামান্য আৰু আশ্চৰ্যজনক।”\nআলিয়াৰ বিবাহৰ তাৰিখসন্দৰ্ভত কেইবাটাও জল্পনা-কল্পনাৰ মাজতে, তেওঁৰ খুৰাক ৰবীন ভাটে নিশ্চিত কৰিছে যে তেওঁ 14 এপ্ৰিলত ৰণবীৰৰ সৈতে বিবাহপাশত আৱদ্ধ হ’ব।\nকৰ্মক্ষেত্ৰত, কেইবা বছৰ ধৰি ডেটিং কৰি থকা আলিয়া আৰু ৰণবীৰক ব্ৰহ্মাস্ত্ৰত ইজনে সিজনৰ সৈতে পৰ্দাৰ স্থান ভাগ বতৰা কৰা দেখা যাব।


মুম্বাই ডায়েৰী -মাধুৰ্য্য গগৈ – ফটাঢোল\nHome /দৈনন্দিন/মুম্বাই ডায়েৰী -মাধুৰ্য্য গগৈ\nমায়ানগৰী মুম্বাইৰ এটা বিশেষত্ব, ’নাইট লাইফ’। মানে ৰাতিৰ জীৱন৷ হয়, আধা দিনটো ট্ৰেফিক জামত ফচি মানুহবোৰে ৰাতি অলপ এনজয় কৰিবই দিয়কচোন৷ এই ’নাইট লাইফ’ৰে এটা অন্যতম ব্যৱস্থা ’পাব’। বাহঁগছৰ পাব বুলি ভুলতেও নাভাবিব৷ এই ’পাব’ অৰ্থাৎ ডিস্ক’বোৰ হৈছে মুম্বাইৰ নাইট লাইফৰ অন্যতম আকৰ্ষণ৷\nমুম্বাইলৈ অহাৰ পিছৰে পৰাই শ্ৰীমতীৰ ’পাব’ প্ৰীতি দিনক দিনে বাঢ়ি গৈ থাকিল৷ পিছে ময়ো এলা-পেছা ভকত নহয়তো৷ গতিকে এই ’পাব’ জাতীয় বস্তুবোৰৰ পৰা এওঁক আঁতৰাই ৰাখিবলৈ পাৰ্য্যমানে চেষ্টা কৰিছিলো৷ এনেকুৱা নহয় যে মই ’পাব’লৈ গৈ পোৱা নাই, বা ’পাব’ মই বেয়া পাওঁ৷ আচলতে এইবোৰত ঘূটুং পানীবিধৰ দামটো বহুত বেছি৷ মোৰ ইণ্টাৰেষ্ট আকৌ এইবিধতহে৷ গতিকেই মই ’পাব’ পৰাপক্ষত এৰাই চলো৷ হেৰৌ, এই ’বিয়া’ নামৰ মহামাৰীটোৰ কৃপাদৃষ্টিত মোৰ এনেই অৱস্থা কাহিল৷ তাতে এতিয়া ভূতৰ ওপৰত দানহ পৰাদি এই ’পাব’ বোলা শব্দটোৱে মোৰ বেংক একাউণ্টটোলৈ শগুনে চোৱাদি চাবলৈ লৈছে৷ আনহাতে এওঁৰ নেৰা-নেপেৰা প্ৰচেষ্টা ’পাব’লৈ যোৱাৰ৷\nএনেও বহুদিন মুখ ফুলাই থকা দেখি দেখি সকলোৰে আমনি লগাৰ দৰে মোৰো লাগিল৷ এনেয়েও শ্ৰীমতী, তাতে মুম্বাইত থাকি ’পাব’লৈ নাযাব! ই কেনেকৈ সম্ভৱ? অগত্যা মই সন্মতি প্ৰকাশ কৰাৰ বাহিৰে একো উপায় নেদেখিলো৷ মনতে ভাবিলো, ”ছ’ৰি বেংক একাউণ্ট৷ তই শগুনৰ ভোজ হ’বলৈ বেছিপৰ নাই৷”\nশ্ৰীমতীয়ে ’পাব’ যোৱাৰ প্ৰিপেয়াৰেছন আৰম্ভ কৰিলে৷ এইকেইদিনত বিউটি পাৰ্লাৰৰ লগত এওঁৰ সম্পৰ্ক আৰু গাঢ় হ’ল৷ হাত-ভৰিত কি পলিছ কৰিলে নাজানো, চক-চকীয়া হৈ পৰিল দেখোন৷ এওঁৰ চুলিবোৰৰ অ’ৰিজিনেল ৰং কি আছিল, মইতো পাহৰিলোৱেই, পিছে স্বয়ং সৃষ্টিকৰ্তাজনেও এই অৱস্থাত এওঁক দেখিলে তবধ মানিলেহেঁতেন৷ মোৰ বেংক একাউণ্টটোৰ অস্তিত্ব সংকটত পৰাকৈ চুটি চুটি কাপোৰ লোৱা হ’ল৷ এইবোৰ চাই থাকি মনতে ভাবিলো, ”এৰা, হয়তো৷ মেখেলা-চাদৰ পিন্ধিতো ’পাব’লৈ যাব নোৱাৰি৷” নতুন খাৰু-মণি আহিল, ভৰিত পিন্ধা পাদুকা আহিল৷ মই এওঁৰ ভৰিত পিন্ধা এনেকুৱাবোৰক ’পাদুকা’ নাম দিছো৷ জোতা নে চেণ্ডেল ধৰিবই নোৱাৰি দেখোন এইবোৰ৷ নতুন মেক-আপৰ সামগ্ৰীসমূহ ৰাখিবৰ বাবে মোৰ লেপটপটোৰ ওপৰত কাগজ এখন পাৰি ইয়াক টেবুল বনোৱা হ’ল৷ এইবোৰলৈকে ঠিকেই আছিল৷ পিছে এওঁ যেতিয়া মোৰ বাবেও নতুন কাপোৰ শ্ব’পিং কৰিলে আৰু মোক পিন্ধি চাবলৈ ক’লে, তেতিয়াহে মোৰ হাঁহিম নে কান্দিম লাগিল৷ মানে, সাধাৰণতে মই এক্স এল ছাইজৰ কাপোৰ কিনো, কিয়নো মোৰ ক্ৰমবৰ্ধমান শৰীৰটো এই ছাইজৰ মাজত আৰামত সোমাই পৰে৷ কিন্তু শ্ৰীমতীয়ে ’পাব’লৈ এনেকুৱা কাপোৰৰ অধিকাৰীৰ লগত নাযায় বুলি ন’টিছ এখন এমাহমান আগতেই জাৰি কৰিছিল৷ গতিকে মোৰ বাবে মিডিয়াম ছাইজৰ কাপোৰ আহিল৷ মই উশাহ ভিতৰলৈ টানি যেনে-তেনে পিন্ধিলো ঠিকেই, পিছে লগে লগেই মই যমপুৰী দেখাৰ দৰে হ’ল৷ এওঁৰ মুখলৈ কাতৰ দৃষ্টিৰে চালো৷ এওঁৰ নট ছেটিছফাইড এক্সপ্ৰেছনটো মই বুজি পালো৷ মনতে ত্ৰাহি মধূসুধন সোঁৱৰিলো৷ ভাৱিলো, ”এইবাৰ বা কি?”\nপ্ৰায় এমাহমান আগৰে পৰাই শ্ৰীমতীয়ে ’ফিগাৰ মেইণ্টেইন’ আৰম্ভ কৰি দিছিল৷ শ্ৰীমতীৰ সূত্ৰমতে ’ফিগাৰ মেইণ্টেইন’ৰ লগত খাদ্যৰ পোনপটীয়া সম্পৰ্ক থাকে আৰু এই সমস্ত প্ৰক্ৰিয়াটোক ’ডায়েটিং’ বোলে৷ গতিকে শ্ৰীমতীয়েও ’ডায়েটিং’ আৰম্ভ কৰি দিলে৷ চব ঠিকেই আছিল৷ কিন্তু এওঁৰ লগতে যেতিয়া মোকো জোৰ-জবৰদস্তি এই প্ৰক্ৰিয়াটোত বেআইনীভাৱে অন্তৰ্ভূক্ত কৰা হ’ল, মোৰ শ্ৰীবিষ্টু সোঁৱৰাৰ বাহিৰে একো উপায় নাথাকিল৷\nসেই নিৰ্দিষ্ট ৰাতিটো আহি পালে, ’পাব’লৈ যোৱাৰ৷ শ্ৰীমতীৰ গা সাতখন-আঠখন৷ মই এইবুলিয়েই সান্ত্বনা লভি আছো যে আজি অন্ততঃ ঘুটুং পানী অকণমান বেছিকৈ গ্ৰহণ কৰিলেও শ্ৰীমতীয়ে একো নকয়৷ যথাসময়ত আমি ওলালো ’পাব’লৈ বুলি৷ শ্ৰীমতীলৈ চকু দিলো৷ সম্পূৰ্ণ নতুন ৰূপ৷ এওঁৰ এনেকুৱা ৰূপ মই বিয়াৰ আগতেহে দেখা মনত আছে৷ অৱশ্যে তেতিয়া মোৰ চকুযুৰিও এইবোৰ ক্ষেত্ৰত বেচ কাৰ্য্যক্ষম আছিল৷ এনেকুৱা পত্নীক লগত লৈ যাবলৈ অলপ ভাল লাগেই দিয়কচোন৷ একেবাৰে দিল গাৰ্ডেন গাৰ্ডেনটাইপ হৈ গ’ল৷ সপোন সপোন যেন লগা এই মুহূৰ্তটো মোৰ এৰি দিবলৈ একবাৰেই মন নগ’ল৷ এক সন্তুষ্টিৰ হাঁহি মোৰ ওঁঠৰ কোণেদি বাগৰি আহিল৷ পিছে বেছিপৰ নালাগিল মোৰ এই সপোনৰ মোহটো ভাঙিবলৈ৷ মোৰ দ্ৰেছটো দেখি এওঁ নাকটো কোঁচাই ক’লে, ”তোমাৰ লগত যে মই নোৱাৰিছো আৰু৷ তুমি একেবাৰেই ছিৰিয়াছ নহয়৷ তোমাক মোৰ বাপেক বুলি নক’লেহে ৰক্ষা৷ মই যদি ইনছাল্ট ফিল কৰো, চাবা কিন্তু৷”\nমই যে এতিয়া বিবাহিত আৰু এওঁ যে মোৰ প্ৰেয়সী নহয় পত্নীহে, এই কথাটো আকৌ এবাৰ অনুভৱ কৰি বাস্তৱিকতালৈ ঘূৰি আহিলো৷\n(এওঁৰ ”চাবা কিন্তু”ৰ অৰ্থ হ’ল কিচ্চেনৰ সমস্ত কাম কেইদিনমানলৈ মোৰ হ’ব আৰু এদিন শ্ব’পিং হ’ব৷)\n”ৱেলকাম মেম৷ হেভ আ নাইছ ইভনিং৷ ” বাউন্সাৰটোৱে এওঁক সম্ভাষণ জনালে৷ মনতে ভাবিলো, ”হাৰামীটোৱেও এওঁকহে ন’টিছ কৰিছে৷ চাল্লা মই কি মানুহ নহয় নেকি বে?” বাউন্সাৰটোলৈ ঘোপাকৈ চালো, সি মন নকৰিলে৷ তাৰ মস্ত মস্ত বাহুকেইটাই মোক উপলুঙা কৰা যেন পালো৷\nভিতৰলৈ আহিয়েই জমক-তমক লাইটবোৰে মোৰ ঘুটুংপানীৰ কাউণ্টাৰটো বিচৰাত অলপ অসুবিধাৰ সৃষ্টি কৰিলে৷ শ্ৰীমতীলৈ চালো৷ নিজৰ পত্নী আৰু গাৰ্লফ্ৰেণ্ডৰ লগত এই ’পাব’ জাতীয় ঠাইবোৰলৈ কেতিয়াও আহিব নাপায়৷ কাৰণ নিজৰজনীৰপৰা চকুকেইটা আঁতৰাব নোৱাৰি আৰু বেলেগলৈও চকু নিব নোৱাৰি৷ অগত্যা চকুকেইটা এওঁৰ ওপৰৰপৰা আঁতৰাই ননাকৈ কাউণ্টাৰ পালোহি৷ এওঁ ’পাব’ৰ লাইটিংৰ লগত মিলি পৰিছে৷ মিউজিকৰ তালে তালে কঁকাল হিলাই হিলাই অলপ অলপকৈ এওঁ আৰম্ভ কৰিছেই৷ মই ভাবিলো, ”হয়তো, কিনা হাঁহৰ ঠোঁটলৈকে মঙহ৷ এই বাক্যটো চাগৈ শ্ৰীমতীৰ নিচিনাসকলৰ বাবেই উলিয়াব লগা হৈছিল৷ ”\nশ্ৰীমতীয়ে মোক কাণে কাণে ক’লে, ”ব’লানা অলপমান ডান্স কৰোঁ৷” মই এইসময়ত এইটো কল্পনাও কৰিব পৰা নাছিলো যে এনেকুৱা পৰিস্থিতি এটাৰো মই সন্মুখীন হ’ব লাগিব৷ মোৰ চিধা উত্তৰ, ”মই আৰু ডান্স? বিহুহে অলপ-অচৰপ জানো৷ চলিবনে?” শ্ৰীমতীৰ পোন্দোৱা চাৱনিটো দেখি বুজিলো, ইয়াত বিহু নচলিব৷ এনেয়েও মই ঘুটুং পানীটুপি নহ’লে এনেবোৰ কামৰ কথা ভাবিবও নোৱাৰোঁ৷\n’পাব’সমূহত এণ্ট্ৰি ফীজ এটা লয় আৰু তাৰ বিনিময়ত দুটা ভালুক ফ্ৰী দিয়ে৷ মই এই দুটালৈকে অপেক্ষা কৰি ৰ’লো৷ আহিল৷ কাউণ্টাৰতে বহি ইহঁতক হত্যা কৰিলো৷ এইবাৰ মোৰ ঘুটুং পানীবিধ আহিল৷ আহিল মানে চাৰিবাৰলৈকে অহাটো মনত আছিল৷ পিছত মই গুৰুত্ব নিদিলো৷ মাজতে শ্ৰীমতীলৈ চালো, এজনী বান্ধৱীৰ লগত এওঁৰ ডান্স চলি আছে৷ মই আকৌ মোৰ কাৰ্য্যত মন দিলো৷ এনেতে শ্ৰীমতী মোৰ কাষৰ আসনখনতে বহিলহি, একেবাৰে চিনেমাৰ ষ্টাইলত৷ মই এওঁক ওপৰৰ পৰা তললৈ ভালকৈ চালো৷ কি সুন্দৰ! বৈ পৰা চুলি, ডাঠ কলা কাজলসনা দুচকু! আসঃ যেন চালে চায়েই থাকিম৷ শ্ৰীমতীয়েও মোৰ চকুলৈ চাই মিচিকিয়া হাঁহি এটা মাৰিলে৷ মোৰ মনটো বহুবছৰৰ মূৰত আকৌ চেঙেলীয়া হৈ আহিল৷ ময়ো এটা হাঁহিৰে এওঁক ৰিপ্লাই দিলো৷ মোৰ মনত আজি শ্ৰীমতীৰ লগত ডান্স কৰিবলৈ তীব্ৰ ইচ্ছা এটা জাগি উঠিল৷ মই থিয় হৈ এওঁক ডান্সলৈ বুলি নিমন্ত্ৰণ জনাবলৈ লওঁতেই বাউন্সাৰটোৱে মোৰ সন্মুখত থিয় দিলেহি আৰু মোৰ সন্মুখৰ পৰা এওঁক আঁতৰাই লৈ গ’লহি৷ মই চিঞৰি উঠিলো, বাউন্সাৰটোৰ ওপৰত৷ মোৰ শ্ৰীমতীক ই বাউন্সাৰটোৱে কিয় আঁতৰাই নিলে মই একো নুবুজিলো৷ কিন্তু মোৰ চিঞৰ শুনি শ্ৰীমতী মোৰ কাষ পালেহি৷\nশ্ৰীমতীক এইবাৰ অলপ বেলেগ বেলেগ দেখিলো৷ মানে অলপ আগতে দেখা শ্ৰীমতীৰ ৰূপ-সৌন্দৰ্য্যৰ লগত এইজনীৰ অলপ অমিল দেখিলো৷ মূৰটো অলপ বিষোৱা যেন অনুভৱ হ’ল৷ এওঁৰ পেন্দোৱা চাৱনিটো দেখি মোৰ ভালুক, ঘূটুং পানী সকলোৰে ইফেক্ট মুহূৰ্ত্ততে নাইকিয়া হৈ গ’ল৷ মগজুৰ মাজেৰে শীতল তেজৰ সূঁতি এটা পাৰ হৈ যোৱা যেন অনুভৱ কৰিলো৷ বুজিলো আজি মোৰ নিস্তাৰ নাই৷ অদৃষ্টজনলৈ মনতে সেৱা এভাগ আগবঢ়ালো৷ অগত্যা এওঁৰ লগত ’পাব’ ইভিনিং ইমানতে সামৰি বাহিৰ পালোহি৷ এওঁৰ মুড ট’টেল অফ৷ ঘৰলৈ আহি থাকোতেহে মনত পৰিল, ”তাৰমানে শ্ৰীমতী বুলি মই বেলেগ এগৰাকীকহে? ছেহ্, কি যে হৈ গ’ল! এৱোঁ ইমান মেকআপ কৰিব লাগেনে, মই চিনিবই নোৱাৰাকৈ?”\nশ্ৰীমতীয়ে সকলো দেখিয়েই মোক লৈ আহিল আৰু এতিয়া আমি ঘৰমুৱা হৈছো৷ আগন্তুক দিনকেইটামানৰ কথা মনলৈ আহিল৷ এইবাৰ মোৰ মুড অফ হৈ আহিল৷\nহাঃ হাঃ হাঃ…ভাল লাগিল ।


অসমৰ এখন গাঁও যিখন গাঁৱত যোৱা ১৩০ বছৰ ধৰি নিৰ্মান কৰি আহিছে সেউজীয়া ফটকা\nঅসমৰ এখন গাঁও যিখন...\n|9Nov 2018 8:03 AM GMT\nউচ্চতম ন্যায়লয়ৰ নিৰ্দেশ মৰ্মে পোহৰৰ উৎসৱ দিপাৱলীৰ সময়ত প্ৰতি ব্যক্তিয়ে সেউজীয়া ফটকা বিচৰা দেখা পোৱা গৈছে । কিন্তু আচৰিত কথা এইটো যে সেউজীয়া ফটকা কতো পোৱা যোৱা নাই । ফটকাৰ বহু দোকান সমূহ সেউজীয়া ফটকা বিক্ৰী নোহোৱাত বন্ধ হৈ যোৱা উদাহৰনো আছে । দিপাৱলীৰ সময়ৰ ব্যৱসায়ী সকলৰ মুখত হাঁহি বিৰঙাৰ সলনি শুকান হৈ পৰা বিপৰীতধৰ্মী ছবিহে দেখা পোৱা গৈছে । মুনাফা উঠাবৰ বাবে সেউজীয়া ফটকাৰ বাবে অপেক্ষা কৰিবলগা হৈছে । যিসমূহ বজাৰত কতো উপলব্ধ নহয় । উচ্চতম ন্যায়লয়ৰ নিৰ্দেশ অনুসৰি বায়ু আৰু শব্দ প্ৰদূষনৰ বাবে দেশ খনত কেৱল ৮ বজাৰ পৰা ১০ বজাৰ মাজৰ সময় খিনিত ফটকা ফুটোৱাবলৈ সময় সীমা নিৰ্ধাৰিত কৰি দিছে । ইয়াৰ লগতে শীৰ্ষ আদালতেও আদেশ জাৰি কৰে যে এতিয়াৰ পৰা কেৱল সেউজীয়া ফটকা বনাব আৰু বিক্ৰী কৰিব । কিন্তু এই সেউজীয়া ফটকা হয় কি? এই বিষয়ত উত্তৰ দিবলৈ কোনো এজন সামৰ্থ্য নহয় । সেউজীয়া ফটকা বনাই কোনে বুলি ব্যৱসায়ী সকলে প্ৰশ্ন কৰাহে দেখা পোৱা গৈছে । ক'ৰ পৰা আহিব? কোনে বনাব? আদি বিভিন্ন প্ৰশ্ন উত্থাপিত হোৱা দেখা গৈছে ।\nকিন্তু আজি আমাৰ কাহুনীভাগ হৈছে অসমৰ এনে এখন গাঁৱৰ বিষয়ে যিখন গাঁৱে যোৱা ১৩০ বছৰতকৈ অধিক সময় ধৰি সেউজীয়া ফটকা নিৰ্মান কৰি আহিছে ।\nএইখন গাঁৱ অসমৰ বৰপেটা জিলাৰ গনককুছি গাঁও । ইয়াৰ লোকে ১৮৮৫ চনৰ পৰা অৰ্থাৎ ১৩০ বছৰ ধৰি (ইকো-ফ্ৰেণ্ডলি) ফটকা নিৰ্মান কৰি আহিছে । তেওঁলোকৰ লগত এক বিশেষ ফৰ্মুলা আছে যাৰ সহায়ত গনককুছি গাঁৱৰ ৰাইজে অতীজৰে পৰা বনাই আহিছে ফটকা । এনেধৰনৰকৈ ফটকা নিৰ্মান কৰা হয়,যিবোৰৰ শব্দ কম,কম ধোৱা আৰু কম প্ৰকাশ কৰে । মুঠতে এই ফটকা সমূহ সেউজীয়া ফটকাৰ সৈতে খাপ খোৱা । বজাৰত যিবোৰ ফটকা বিক্ৰী কৰা হয়,সেইসমূহত বেৰিয়ম নাইট্ৰেড আৰু এলুমিনিয়াম পাউদাৰৰ ব্যৱহাৰ হয়, যাৰ বাবে এইবোৰৰ পৰা বেছি ধোৱা ওলাই আৰু এইয়াই কাৰন যাৰ বাবে উচ্চতম ন্যায়লয়ে উক্ত উল্লেখিত নিৰ্দেশ জাৰি কৰিবলগা হয় । আনহাতে গনককুছিত ১৩০ বছৰ পুৰনা ফৰ্মুলাৰ সহায়ত নিৰ্মান কৰা ফটকাত বেছি কেমিকেল ব্যৱহাৰ নহয় । সেই বাবে এই পৰম্পৰাগত ফটকাৰ সমূহৰ পৰা বহু বেছি ধোৱা নিৰ্গত নহয় ।\nঅন্য খবৰৰ বাবে ক্লিক কৰক: ২০১৮ বৰ্ষৰ দিপাৱলী আৰু সুন্দৰ কৰি তোলক আল্পনা(ৰংগোলী)ৰ সৈতে; ফটো আৰু ভিডিঅ’\nইয়াত কাম কৰা বহু লোকে বহু সময় ধৰি ফটকা বনাই আহিছে আৰু গনককুছি গাঁৱত বেছি ডাঙৰ ফটকা নিৰ্মান কৰা নহয় । ইয়াক বনাবলৈ চেল্ফটৰী,ছালফাৰ,চাৰকোল,এলুমিনিয়াম ডাক্স আৰু কেস্টিৰোনাৰ ব্যৱহাৰ কৰা হয় । এই সমূহো পৰম্পৰাগত ফটকাই হয় । এইসমূহ বনাবলৈ অলপ বেছি টকাৰ প্ৰয়োজন অৰ্থাৎ ই খৰছী । কিন্তু ভাল কথা এইটো ইয়াৰ দ্ধাৰা বায়ু প্ৰদূষন আৰু শব্দ প্ৰদূষন কমকৈ হয় । এওঁলোকৰ লগত ফটকা নিৰ্মান কৰা মেছিন নাই । সকলো কাম হাতৰ সহায়ৰে কৰে সেয়ে বিভিন্ন ডিজাইন থকা ফটকা নিৰ্মান কৰিব নোৱাৰে আৰু ফটকাৰ উৎপাদনো কম হয় । যদিও অসম চৰকাৰে এই স্বদেশী ফটকা নিৰ্মানকাৰী সকলক কিছু আধুনিক আহিলা তথা যন্ত্ৰ-পাতি প্ৰদান কৰিছে তথাপি তেওঁলোকৰ বছৰেকীয়া বাৰ্ষিক টানঅভাৰ ১ কোটি টকা ।\nইয়াৰ সেউজীয়া ফটকাতকৈ সামান্য ফটকাৰ তুলনাত ৫০-৬০ শতাংশতকৈ কম এলুমিনিয়াম ব্যৱহাৰ কৰা হয় । ইয়াক 'সেফ মিনিমেল' নাম দিয়া হৈছে । ইয়াক ফুটালে ১১০-১১৫ ডেচিবেলৰ মাজত শব্দ হয় ।যিটো চৰকাৰৰ নিয়মৰ মাজত পৰে,কাৰন চৰকাৰৰ নিয়ম অনুসৰি ফটকাৰ শব্দ ১২৫ ডেচিবেলতকৈ অধিক হ'ব নালাগে ।\nকাউঞ্চিল অৱ চাইণ্টিফিক এণ্ড ইণ্ডাষ্টিৰিয়েল ৰিচাৰ্চ (চিএছআইআৰ)ৰ সংস্থা নেশ্যনেল এণ্ডভাইৰোমেণ্টেল ইঞ্জিনিয়াৰিং ৰিচাৰ্চ ইনষ্টিটিউট (এনইইআৰআই) বৈজ্ঞানিকে নিৰ্মান কৰা সেউজীয়া ফটকা আৰু অসমৰ এই খন গাঁৱে নিৰ্মান কৰা ফটকাৰ নমুনা পেট্ৰলিয়াম এণ্ড এক্সপ্লচিভচ চেফটি অৰ্গেনাইজেচন (পিইএছঅ)ত পৰীক্ষাৰ বাবে পঠিউৱা হ'ব । পিইএছঅ' এটি বৈজ্ঞানিক সংস্থা যিটো এক্সপ্লচিভচ এক্ট,১৯৮৪ৰ অধীনত আহিবলগীয়া উৎপাদিত সামগ্ৰীৰ সুৰক্ষা আৰু স্থিৰতাৰ বাবে নিৰ্ধাধন কৰা হ'ব । যেতিয়াই পিইএছঅ' এই ফটকা সমূহৰ মান্যনা প্ৰদান কৰিব,তেতিয়াই ডাঙৰ পৰ্যায়ত ইয়াৰ উৎপাদন আৰম্ভ হ'ব ।


Airtel Prepaid Recharge|Jandhan Account|EPFO rupees7lakh Benefit|LPG 50 Lakh insurance|PNB Account holders having rupees two lakh facilities: Airtelৰ গ্ৰাহকৰ বাবে ডাঙৰ সুখবৰ! ৰিচাৰ্জৰ পিছতেই লাভ কৰিব ৪ লাখ টকাৰ সুবিধা– News18 assam\nHome » photogallery » business »Airtel Prepaid Recharge Offer: Big Bumper Offer! আপোনাৰ ওচৰত Airtelৰ Sim আছে নেকি? আপুনি বিনামূলীয়াকৈ ৪ লাখ টকাৰ সুবিধা পাব...\nAirtel Prepaid Recharge Offer: Big Bumper Offer! আপোনাৰ ওচৰত Airtelৰ Sim আছে নেকি? আপুনি বিনামূলীয়াকৈ ৪ লাখ টকাৰ সুবিধা পাব...\nAirtel Prepaid Recharge|Jandhan Account|EPFO rupees7lakh Benefit|LPG 50 Lakh insurance|PNB Account holders having rupees two lakh facilities: যদি আপোনাৰ ওচৰত এয়াৰটেলৰ (Airtel) চিম (Sim) আছে তেন্তে আপোনাৰ বাবে ভাল খবৰ। দৰাচলতে, কোম্পানীটোৱে আপোনাক ৰিচাৰ্জ আঁচনিত ৪ লাখ টকাৰ পোনপটীয়া লাভ প্ৰদান কৰিছে।\n| October 09, 2021, 11:58 IST\nআপোনাক কওঁ যে এই লাভালাভটো ২৭৯ টকাৰ ৰিচাৰ্জ আঁচনিত উপলব্ধ। প্রতীকী ছবি ৷\nযদিও আপুনি জীৱন বীমা বা স্বাস্থ্য বীমাৰ সুবিধা ল'বলৈ প্ৰিমিয়াম পৰিশোধ কৰিব লাগিব, কিছুমান কোম্পানী বা চৰকাৰী আঁচনিয়ে আপোনাক বিনামূলীয়াকৈ জীৱন বা স্বাস্থ্য বীমা প্ৰদান কৰে। প্রতীকী ছবি ৷\nএয়াৰটেলে ইয়াৰ দুটা প্ৰিপেইড ৰিচাৰ্জৰ সৈতে বিনামূলীয়া ম্যাদী জীৱন বীমা আগবঢ়ায়।\n২৭৯ টকা আৰু ১৭৯ টকাৰ ৰিচাৰ্জত বিভিন্ন সুবিধা পোৱা যায়।প্রতীকী ছবি ৷\n২৭৯ টকাৰ আঁচনিখনে অন্যান্য লাভালাভৰ লগতে ৪ লাখ টকাৰ ম্যাদী জীৱন বীমা লাভ কৰিছে। প্রতীকী ছবি ৷\n১৭৯ টকাৰ প্ৰিপেইড ৰিচাৰ্জত ২ লাখ টকাৰ জীৱন বীমা আছে।(If airtel customer recharge with2lakh that fellow will have2Lakh rupees Life insurance) প্রতীকী ছবি ৷\nজন ধন যোজনাৰ অধীনত, মুকলি বেংক একাউণ্টৰ সৈতে ৰূপে ডেবিট কাৰ্ডত ৩০ হাজাৰ টকাৰ জীৱন বীমা আৰু ২ লাখ টকাৰ ব্যক্তিগত দুৰ্ঘটনা বীমা আৱৰণ আছে।প্রতীকী ছবি ৷\nPNB or Punjab National Bank-পঞ্জাৱ নেচনেল বেংকে ৰূপে প্লেটিনাম ডেবিট কাৰ্ডত ২ লাখ টকাৰ বিনামূলীয়া দুৰ্ঘটনাজনিত বীমা আগবঢ়ায়। আপুনি বহুতো বিশেষ লাভালাভো পাব।প্রতীকী ছবি ৷\nই.পি.এফ.ও. সদস্যসকলে কৰ্মচাৰী জমা সংযোজিত বীমা আঁচনিৰ (EDLI Insurance cover) অধীনত বীমা আৱৰণ সুবিধা লাভ কৰে। আঁচনিখনে মনোনীত ব্যক্তিক সৰ্বাধিক ৭ লাখ টকাৰ বীমা আৱৰণ পৰিশোধ কৰে। প্রতীকী ছবি ৷\nগ্ৰাহকে এলপিজি সংযোগৰ সৈতে ব্যক্তিগত দুৰ্ঘটনা আৱৰণ লাভ কৰে। চিলিণ্ডাৰৰ পৰা গেছ লিকেজ বা বিস্ফোৰণৰ ফলত হোৱা দুৰ্ঘটনাৰ ক্ষেত্ৰত বিত্তীয় সহায় হিচাপে ৫০ লাখ টকালৈকে বীমা হৈছে এলপিজি।প্রতীকী ছবি ৷


এজনী ছোৱালীয়ে কেনেকুৱা ল’ৰাক পছন্দ কৰে ? অতি সহজে জানক ! - JibonorShongram.in\nএজনী ছোৱালীৰ পছন্দ এজন ল’ৰাৰ দৰে নহয়, এজনী ছোৱালী তাৰ ভৱিষৎ লৈ বহু চিন্তিত ! যেনে- ল’ৰাজন কেনেকুৱা, ল’ৰাজৰ ছৰিত্র কেনেকুৱা, ল’ৰা জন মোৰ বাবে ঠিক হ’ব নে নাই। এই সকলোবোৰ চিন্তা এজনী ছোৱালীৰ মনত আহে আৰু যেতিয়া তেওঁলোকৰ জীৱন সংগী বাছনি কৰে এই সকলো কথা মাথাত ৰাখে। আহক তেনেহলে কথা পাতো এজনী ছোৱালীয়ে কেনেকুৱা ল’ৰাক পছন্দ কৰে…\n1 ছোৱালীয়ে কেনেকুৱা ল’ৰা পছন্দ কৰে ?\n2 ১/ জনপ্রিয় ল’ৰা।\n3 ২/ ধনী বা ষ্টাইলিচ ল’ৰা।\n4 ৩/ তাৰ প্রতি যত্ন লোৱা।\n5 ৪/ তাৰ পৰা পৰামর্শ লোৱা।\n6 ৫/ দুজনৰ মাজত বিশ্বাস থকা।\nছোৱালীয়ে কেনেকুৱা ল’ৰা পছন্দ কৰে ?\nছোৱালী সকলৰ বয়স বঢ়াৰ লগতে চিন্তা ধাৰাও সলনি হয়, যেনে ১৬ ৰ পৰা ১৮ বছৰৰ ছোৱালী সকলে ফ্লিমৰ হিৰোৰ নিচিনা ল’ৰাক পছন্দ কৰে। ১৮ ৰ পৰা ২৫ বছৰৰ ছোৱালী সকলে অলপ দেখাত ভাল, ধনী ল’ৰাক পছন্দ কৰে। ইয়াৰ বাহিৰেও আৰু কেইবা ধৰণৰ ল’ৰাক পছন্দ কৰে যেনে- ১/ জনপ্রিয় ল’ৰা। ২/ ধনী বা ষ্টাইলিচ ল’ৰা। ৩/ তাৰ প্রতি জত্ন লোৱা। ৪/ তাৰ পৰা পৰামর্ষ লোৱা। ৫/ দুজনৰ মাজত বিশ্বাস থকা।\n১/ জনপ্রিয় ল’ৰা।\nছোৱালীবোৰে জনপ্রিয় ল’ৰাক বহুত পছন্দ কৰে, কাৰণ তাইৰ স্বামী যদি জনপ্রিয় হয় বা বহুত মানুহে চিনে বা সন্মান কৰে তেনেহলে তাইৰ স্বামীৰ লগতে তাইও জনপ্রিয় হয়, লগতে সন্মান পায়। সেই বাবে জনপ্রিয় ল’ৰাক ছোৱালীবোৰে পছন্দ কৰে।\n২/ ধনী বা ষ্টাইলিচ ল’ৰা।\nসকলো ছোৱালীয়ে ভাবে যে তেওঁৰ জীৱনটো যাতে সুখৰ হয়, আৰু সুখী হ’বলৈ গ’লে টকা থাকিব লাগিব। সেই বাবে ধনী ল’ৰাক ছোৱালীবোৰে পছন্দ কৰে, লগতে ষ্টাইলিচো হ’ব লাগিব কাৰণ যদি টকা থাকে কিন্তু ষ্টাইলিচ নহয় তেনেকুৱা ল’ৰাক ছোৱালীবোৰে পছন্দ নকৰে, সেই বাবে ধনী হোৱাৰ লগতে ষ্টাইলিচো হ’ব লাগিব।\n৩/ তাৰ প্রতি যত্ন লোৱা।\nসকলো ছোৱালীয়ে ভাৱে যে তাইৰ বিয়া হোৱাৰ পিছত তাইৰ স্বামীয়ে তাৰ প্রতি যত্ন ল’ব, তাক মৰম কৰিব কাৰণ সেই ছোৱালী জনীয়ে অকল তাইৰ স্বামীৰ বাবে তাৰ নিজৰ ঘৰ এৰি আহে। সেই বাবে প্রত্যেক ছোৱালীয়ে তাৰ স্বামীৰ পৰা যত্ন আৰু ভালপোৱা বিচাৰে।\n৪/ তাৰ পৰা পৰামর্শ লোৱা।\nপৰামর্শ লোৱা ল’ৰাক ছোৱালীবোৰে বহুত পছন্দ কৰে, কাৰণ সকলো ছোৱালীয়ে ভাৱে যে তাইৰ বিয়া হোৱাৰ পিছত তাইৰ স্বামীয়ে তাৰ পৰা পৰামর্শ ল’ব। কিছুমান মানুহ আছে যে কিছুমান কাম পৰামর্শ গ্রহণ নকৰাকৈ কৰে, আৰু পিছত তাৰ পৰিনাম বেয়া হয়। সেই বিলাক ল’ৰাক ছোৱালীবোৰে পছন্দ নকৰে, ছোৱালী সকলে সেই ল’ৰা পছন্দ কৰে যিয়ে সকলো সময়ত তাৰ পত্নীৰ পৰামর্শ গ্রহণ কৰে।\n৫/ দুজনৰ মাজত বিশ্বাস থকা।\nএটা সম্পর্কত আটাইতকৈ গুৰুত্বপূর্ণ বিষয় হ’ল, দুজনৰ মাজত বিশ্বাস থকা। কাৰণ যদি বিশ্বাস না থাকে তেনেহলে এটা সম্পর্ক জীয়াই থাকিব নোৱাৰে। সেই বাবে সকলো ছোৱালীয়ে এজন বিশ্বাসী ল’ৰাক পছন্দ কৰে। কৰণ বিয়াৰ পিছত সম্পর্ক জীয়াই ৰাখিবলৈ বিশ্বাস থকাটো অতি জৰুৰী, সেই বাবে প্রত্যেক ছোৱালীৰ বাবে এজন বিশ্বাসী ল’ৰা পছন্দ।


ISCII , ইউনিক’ড আৰু Bengali Sript — Vikaspedia\nআমি আগৰ লেখা সমূহত ইউনিক’ড কি ?\nএইখিনিতে আমি ISCIIৰ বিষয়ে অলপ আলোচনা কৰাটো ভাল হ’ব\nIndian Script Code Information Interchange ৰ বিকাশৰ ইতিহাস:—\nইয়াৰ প্ৰয়োজনীয়তা তথা ইউনিক’ডত অসমীয়া লিপিৰ স্থান সম্পৰ্কে আলোচনা কৰিছিলোঁ ।ইউনিক’ড আৰু অসমীয়া লিপিৰ সম্পৰ্কে বৰ্তমানলৈকে হৈ থকা আলোচনা সমূহৰ ওপৰত দৃষ্টি ৰখা বা অংশ গ্ৰহণ কৰা সকলৰ বাবে নতুনকৈ কোৱাৰ প্ৰয়োজন নাই যে ইউনিক’ডত অসমীয়া লিপিৰ কোনো অস্থিত্ব নাছিল ।কিন্তু শেহতীয়া ভাবে ইউনিক’ডৰ মূল সূচীত এই ৰেঞ্জৰ নাম “বেংগলী লিপি” বুলি লিখি থোৱা আগৰ লিখিনিটো আঁতৰাই তেওঁলোকে “বেংগলী আৰু অসমীয়া লিপি” বুলি নতুনকৈ নামকৰণ কৰিছে যিটো অসমীয়া লিপিৰ বাবে নি:সন্দেহে অতি গৌৰৱৰ কথা।\nস্বাভাবিকতে আমাৰ মনত এটা প্ৰশ্ন উদয় হয় যে ইউনিক’ডত এই লিপিটো কেনেকৈ বেংগলী নামেৰে অন্তৰ্ভুক্ত হৈছিল, ইউনিক’ডে ক’ৰ পৰা তথ্য সংগ্ৰহ কৰি এনক’ডিং(Encoding)কৰোঁতে এনেদৰে কৰিছিল?\nএই লেখাটোত আমি সেইকথা আলোচনা কৰিবলৈ চেষ্টা কৰিম।\nআচলতে বেংগলী লিপিটো ইউনিক’ডে পৃথককৈ লোৱা নাছিল, অন্য সকলো ভাৰতীয় লিপিৰ সাজটোৰ লগতে একেলগে বেংগলী লিপিটোও লৈছিল । ইউনিক’ডে সকলো ভাৰতীয় লিপিৰ ইউইক’ডত এনক’ডিঙৰ বাবে ভাৰতৰ নিজা স্ক্ৰীপ্ট এনক’ডিং পদ্ধতি ISCII ৰ ১৯৮৮ চনত প্ৰকাশ পোৱা সংস্কৰণটোৰ পৰা গ্ৰহণ কৰিছিল (ISCII-88)।\nISCII (Indian Script code information interchange) হ’ল ভাৰতৰ ব্ৰাহ্মী মূলৰ লিপি সমূহৰ একোটা নিৰ্দিষ্ট মান নিৰ্ধাৰণ কৰি এই লিপি সমূহক ইলেক্ট্ৰনিক সামগ্ৰীত (মূলতঃ computer) ব্যৱহাৰৰ উপযোগী কৰিতোলা এটা পদ্ধতি । আগৰ আলোচনাত আমি আলোচনা কৰিছিলোঁ যে ইউনিক’ড পদ্ধতিৰ আৰম্ভণিৰ আগতে বিশ্বৰ বহু দেশে একোটা নিজা নিজা এনে পদ্ধতি বিকশিত কৰিছিল ।ভাৰতবৰ্ষৰ বিজ্ঞানী সকলে বিকশিত কৰা পদ্ধতিটোৰ নাম আছিল Indian Script Code Information Interchange বা চমুকৈ ISCII.\nসত্তৰৰ দশকৰ আৰম্ভণিৰ পৰাই ভাৰতৰ DOE আৰু dept of Official language-ৰ বিভিন্ন কমিটিয়ে ভাৰতীয় লিপিৰ চিহ্নবোৰৰ এনক’ডিঙৰ ওপৰত গৱেষণা আৰম্ভ কৰি আহিছিল । তেওঁলোকে বিভিন্ন এনক’ডিং স্কীম্ও বিকাশ কৰি উলিয়াইছিল । এইবোৰৰ ওপৰত ভিত্তি কৰিয়েই DOE ১৯৮৩ চনৰ জুলাই মাহত প্ৰথম বাৰৰ বাবে ISCII-83 code প্ৰকাশ কৰে । DOE ত থকা তথ্য অনুসৰি ভাৰতীয়া লিপি সমূহ মূলত দুই ভাগত ভাগ কৰিছিল Northern scripts ( Devanagari, Gujarati, Punjabi, Assamese, Bengali and Oriya) আৰু southern scripts ( Telugu , Tamil, Malayalam and Kannada) . ১৯৮৬ চনত DOE-এ ভাৰতীয় লিপি সমূহৰ বাবে এখন একে ধৰণৰ key mapping কৰি সকলো লিপিৰ বাবে ব্যৱ্হাৰ কৰিব পৰাকৈ উমৈহতীয়া keyboard তৈয়াৰ কৰে । ইয়াক In script keyboard বুলি জনা যায় । Indian +script= Inscript . ইয়াৰ দুই বছৰৰ পিছত ১৯৮৮চনত DOE য়ে ISCIIৰ এটা নতুন সংস্কৰণ প্ৰকাশ কৰে — ISCII-88. এই ISCII 88 version-ৰ পৰাই ভাৰতীয় লিপিৰ মূল আৰ্হিটো ইউনিক’ডে গ্ৰহণ কৰিছিল । ISCII-ৰ শেহতীয়া সংস্কৰণটো প্ৰকাশ পাইছিল ১৯৯১চনত ISCII91. এইটো Bureau of Indian Standard (BIS)-এ পিছত গ্ৰহণ কৰে । ১৯৯১চনত প্ৰকাশিত ‘ISCII-91’টোৱেই হ’ল ISCII-ৰ অন্তিম সংস্কৰণ । ইয়াক আৰু বিকশিত কৰা নহয় বুলি সিদ্ধান্ত গ্ৰহণ কৰি থোৱা আছে ।\nউল্লেখ কৰাটো উচিত হ’ব এসময়ৰ আৰু কোনো কোনো ক্ষেত্ৰত এতিয়াও জনপ্ৰিয় Leap Office নামৰ লিখন সঁজুলিটো এই ISCII পদ্ধতিৰ আধাৰত বিকশিত ।\nISCII -ৰ মূল পদ্ধতিটো ইউনিক’ডতকৈ পৃথক । উদাহৰণ স্বৰূপে দেৱনাগৰী “ক”, অসমীয়া “ক”, বেংগলী “ক” সকলেৰে বাবে ISCII-ত একেটাই স্থান । ব্যৱহাৰকাৰীয়ে কি লিখিব সেইটোৰ ওপৰত নিৰ্ভৰ কৰি লিপ্যন্তৰিত হৈ সেই ভাষাৰ চিহ্নটো দেখুৱায় ।কিন্তু ইউনিক’ডত সেইটো নহয়, দেৱনাগৰী “ক”” আৰু বেংগলী (এতিয়া বেংগলী আৰু অসমীয়া) “ক” ৰ স্থান সম্পূৰ্ণ সুকীয়া সুকীয়া।\nISCIIত থকা লিপিৰ ভাগবোৰ চালে দেখা যায় তাত অসমীয়া লিপিটো বাংলা লিপিৰ পৰা পৃথককৈ উল্লেখ কৰা আছে । এই ভাগ আৰম্ভণিৰ পৰাই আছিল । ISCII-ৰ শেহতীয়া সংস্কৰণ ISCII 91, যিটো ১৯৯১ চনত প্ৰকাশ কৰা হৈছে সেইটোতো অসমীয়া লিপিটো পৃথককৈ উল্লেখ কৰা আছে ।\nইউনিক’ডে ভাৰতীয় লিপি সমূহ ISCII-ৰ পৰা লৈছিল যদিও কাৰিকৰী কিছু অসুবিধাৰ বাবে ISCII-ৰ একেবাৰে অবিকল ৰূপত নাৰাখি অলপ বেলেগ কৰিছিল । তথাপিও ইউনিক’ডত সকলোবোৰ ভাৰতীয় লিপি (Indic script) ISCII-ৰ পৰা লোৱা বুলি নিশ্চয় ক’ব পাৰি । ১৯৯১চনত ৮৮-সংস্কৰণটো আৰু অলপ সলনি কৰি ISCII91 version-টো প্ৰকাশ কৰে যদিও ইউনিক’ডে ৮৮-সংস্কৰণটোৰ ভিত্তিতেই Indic Script খিনি ৰাখিলে । ইউনিক’ড এতিয়াও ISCII-ৰ অধিসংহতি (superset) ।\nগতিকে দেখা গ’ল যে ইউনিক’ডে বেংগলী লিপিটো (এতিয়া বেংগলী আৰু অসমীয়া) ভাৰতৰ ISCII-88 ৰ পৰা লৈছিল, য’ত অসমীয়া লিপিটো পৃথককৈ উল্লেখ কৰা আছিল । ইউনিক’ডে অসমীয়া আৰু বেংগলী চিহ্নবোৰ দেখাত একে (কেইটামানৰ বাদে)বাবে একে range আৰু code point assign কৰি থ’লে বুলি ভাবিবৰ অবকাশ আছে । কিন্তু নামকৰণৰ ক্ষেত্ৰত অসমীয়া লিপিৰ কথা একেবাৰে উপেক্ষা কৰি নামটো “বেংগলী লিপি” নামেৰে নামকৰণ কৰিলে । যিটো যোৱা কুৰি বছৰে তেনেকৈয়ে থাকিল । কি কাৰণত ইউনিক’ডে লিপিটোৰ নামকৰণৰ ক্ষেত্ৰত এনেকুৱা কৰিলে সেইটো জনা নাযায় । আপাত দৃষ্টিত এই বেংগলী লিপিৰ আবেদন বা প্ৰস্তাবটো বাংলাদেশ চৰকাৰ বা পশ্চিমবংগ চৰকাৰৰ পৰা যোৱা বুলি ভাবিবলৈ মন যায়, কিন্তু প্ৰকৃততে এনে নহয় । ইউনিকোডে এই ধাৰণাটো ISCII 88-ৰ পৰাহে লৈছিল ।\nকিন্তু এইবছৰ ছেপ্টেম্বৰ মাহৰ শেষৰ ফালে ইউনিক’ডৰ কাৰিকৰী বিশেষজ্ঞ সকলে এই নামটো আঁতৰাই “বেংগলী আৰু অসমীয়া” কৰে আৰু ইয়াৰ দ্বাৰা ইউনিক’ডত অসমীয়া লিপিৰ স্থান লাভৰ বাট সুচল হৈ পৰে।\n(এই কথাখিনিত যদি কিবা ভুল দেখিছে অনুগ্ৰহ কৰি তথ্য সহকাৰে দেখুৱাই দিয়ক । সন্মান সহকাৰে ইয়াক সলনি কৰা হ’ব । মোক লেখাটোত সহায় কৰিছে গুনদীপ চেতিয়াই, তেওঁক ধন্যবাদ জনালোঁ ।)\nলিখক: বনজীৎ পাঠক।


xukhdukh.com August 19, 2013 goodnews,\n১. নগাঁও চহৰত হব নলা-নৰ্দমাৰ উন্নয়নঃ ১৯.২৪কোটি টকীয়া আঁচনিৰ আধাৰশিলা স্থাপন কৰিলে মুখ্যমন্ত্ৰীয়ে৷\n২. নলবাৰীয়ে লাভ কৰিব ২২.৯২কোটি টকীয়া ১০০খন বিচনাযুক্ত প্ৰসূতি ও শিশু ৰোগৰ চিকিৎসালয়ঃ শ্বহীদ মুকুন্দ কাকতি অসামৰিক চিকিৎসালয় প্ৰাংগনত চকু অস্ত্ৰোপচাৰ কক্ষৰ উন্মোচনীৰ সতেই স্থাপিত হ’ল আধাৰশিলা ৷\n৩. অৰুণাচলৰ চিজুচাত অনুষ্ঠিত হ’ল আন্তঃ ৰাষ্ট্ৰীয় বাঘ সংৰক্ষণ দিৱস WWF,ভাৰতৰ উদ্যোগতঃ পাক্কে বাঘ্ৰ্য সংৰক্ষিত বনাঞ্চলত অতি কষ্টৰে সেৱা কৰা ১৬জনীয়া প্ৰাক্তন সেনা আৰু স্থানীয় যুৱকেৰে গঠিত দললৈ দেশৰ বিভিন্ন জনে পঠিওৱা অভিনন্দন বাৰ্তাও কৰা হয় পাঠ৷\n৪. ৰাজহুৱা শ্ৰদ্ধাঞ্জলিৰে তথা শ্ৰদ্ধাঞ্জলি গীতেৰে বাণ থিয়েটাৰে সুঁৱৰিলে বিগত ৩১বছৰ ধৰি ৰখীয়াৰ ভূমিকাৰে অতন্দ্ৰ প্ৰহৰীৰ সেৱা কৰা ভোগৰাম ডেকাকঃ সদ্য প্ৰয়াত ডেকাৰ ভূমিহীন পৰিয়াললৈ মাটি আৱণ্টনৰ প্ৰতিশ্ৰুতি দিলে তেজপুৰৰ বিধায়ক ৰাজেন বৰঠাকুৰে৷\nনিউৱৰ্কত ভাৰতীয়ই আয়োজন কৰা\nস্বাধীনতা দিৱসৰ পেৰেডত আন্না হাজাৰে\nফটো সৌজন্যঃ ৰিফাট মান্নান\n৫. ৰাঁচীত চলি থকা ২৫তম পূৱ মণ্ডল জুনিয়ৰ এথলেটিকচ চেম্পিয়নশ্বিপত দ্বিতীয় দিনাও উজ্জীৱিত প্ৰদৰ্শনেৰে অসম দলে অৰ্জন কৰিলে ১৪টাকৈ পদক৷\n৬. চীনত চলি থকা এছিয়ান য়ুথ গেচমৰ জুডো ইভেণ্টত মণিপুৰৰ এছ কবিতাৰ ব্ৰঞ্জৰ পদৰে জিলিকালে ভাৰতৰ পদক তালিকা৷\n৭. তিনি শতাধিক প্ৰতিযোগীৰ অংশ গ্ৰহণেৰে উখল-মাখল হ’ল তেজপুৰৰ পল’ ফিল্ডঃ আজিৰ পৰা আৰম্ভ হ’ল আন্তঃ জিলা বেডমিণ্টন৷\n৮. উনত্ৰিশ ঘণ্টীয়া কাউণ্টডাউনৰ পাছত অন্ধ্ৰ প্ৰদেশৰ হৰিকোটাৰ ছত্তিশ ধাৱান স্পেচ চেণ্টাৰ পৰা আজি উৎক্ষেপন হব জি.এম.এল.ডি-৫ নামৰ ৰকেটঃ ই কঢ়িয়াই নিব ১৯৮২ কেজিৰ কমিউনিকেচন চেটেলাইট৷ থলুৱা ক্ৰাইয়’জেনিক ইঞ্জিনেৰে কৰা হব এই উৎক্ষেপন৷\n৯. ৰাজীৱ গান্ধীৰ জন্ম-দিৱসৰ লগত সংগতি ৰাখি কাইলৈ অসমত খাদ্য সুৰক্ষা আঁচনি ৰূপায়নৰ শুভাৰম্ভ সমাবেশৰ আয়োজনঃ সৰুসজাই ক্ৰীড়া প্ৰকল্পত হব এই অনুষ্ঠান দিনৰ এঘাৰ বজাৰ পৰা৷\n১০. সীমা বিশ্বাসৰ অভিনয়েৰে অহা ২১-২২ আগষ্টৰ সন্ধিয়া ৰবীন্দ্ৰ ভৱনত মঞ্চস্থ হ’ব গিৰিশ কাৰ্নাডৰ নাটক, ৰবিজিতা গগৈৰ পৰিচালনাৰে "ব্ৰকেইন ইমেজেছ"৷\n১১. ডিগবৈৰ মহিলা মহাবিদ্যালয়ে অনুষ্ঠিত কৰিলে "মুগা খেতিৰ প্ৰসাৰ" সম্পৰ্কীয় দুদিনীয়া ৰাষ্ট্ৰীয় পৰ্যা.ৰ আলোচনাচক্ৰৰঃ বিভিন্ন কৃষি বিশ্ববিদ্যালয়ৰ অধ্যাপিকাই কৰিলে অংশগ্ৰহণ৷\n১২. ছিলঙত অসম ৰাইফলছ কৰ্তৃপক্ষই তৈয়াৰ কৰি উলিয়াইছে এক অত্যাধুনিক গল্ফ ক’ৰ্ছঃ উত্তৰ-পূৱৰ গল্ফ খেলুৱৈ সকলক ই উৎসাহিত কৰিব বুলি আশা প্ৰকাশ কৰিছে আছাম ৰাইফলছ কৰ্তৃপক্ষই৷\n১৩. উত্তৰ-পূৱ সীমান্ত ৰেল’ৱেৰ অন্য এক সফলতাঃ বিত্তীয় বৰ্ষৰ প্ৰথম চাৰি মাহত শৃংখলাবদ্ধতা তথা সময়সূচীমতে সেৱাৰ ক্ষেত্ৰত ৯০% সফল বুলি কৰিলে ঘোষণা ৷\n১৪. ফটোগ্ৰাফী ক্লাৱ অৱ আই আইটি গুৱাহাটীয়ে বিশ্ব আলোকচিত্ৰ দিৱসৰ প্ৰাকক্ষণত কালি আয়োজন কৰিলে "গুৱাহাটী হেৰিটেজ ফটো ৱাক" নামৰ এক ব্যতিক্ৰমী ফটোগ্ৰাফী অনুষ্ঠানৰ৷\n১৫. আজি বিশ্ব আলোকচিত্ৰ দিৱসঃ কেমেৰাৰ লেন্সত জীৱনৰ অন্বেষণ কৰা ফটোগ্ৰাফাৰ তথা আলোকচিত্ৰ সাংবাদিক সকললৈ অসমীয়াৰ সুখ দুখৰ পৰা জ্ঞাপন কৰিছো আন্তৰিক শুভেচ্ছা৷\n১৬. প্ৰস্তাৱিত বড়োলেণ্ডত সকলো জনগোষ্ঠীকে সম-অধিকাৰ দিয়াৰ নিশ্চিতি প্ৰদানৰ লক্ষ্যৰে ১৫ অবড়ো সংগঠনৰেৰে বিএনচিয়ে কৰিলে গুৱাহাটীত বৈঠক৷\n১৭. অহা ২০ আগষ্টত ভাৰত-ৰত্ন ৰাজীৱ গান্ধীৰ জন্ম দিৱসঃ গুৱাহাটীৰ ৰবীন্দ্ৰ ভৱনত ৰাজীৱ গান্ধী পঞ্চায়তীৰাজ সংগঠনৰ অধ্যক্ষ মণিশংকৰ আয়াৰৰ উপস্থিতি আয়োজিত হৈছে এক বিশাল সভাৰ ৷\n১৮. টংলাত আলমা মেটা আৰু নীলাচল ইংলিচ স্কুলৰ উদ্যোগত অনুষ্ঠিত হ’ল আৰ্ট এণ্ড ক্ৰাফটৰ প্ৰদৰ্শনীঃ শিশু সকলে প্ৰস্তুত কৰা বিভিন্ন আৰ্হি বা চানেকীৰ প্ৰদৰ্শনীৰে সৃজনীশীলতা উঠিল উজলি ৷\n১৯. চলি আছে ভাৰত-বাংলাদেশ ভূমি হস্তান্তৰ বিলৰ প্ৰতিবাদঃ অগপই আজি পালন কৰিব ক’লা দিৱস৷\n২০. শিৱসাগৰত আৰক্ষীয়ে উৎখাত কৰিলে অঘোষিত পতিতালয়ঃ তিনিজনক পঠালে জেল’লৈ৷\n২১. শিৱসাগৰৰ স্বেচ্ছাসেৱী সংগঠন "সম্প্ৰীতি"য়ে শীঘ্ৰেই আৰম্ভ কৰিব এটা বৃদ্ধ আবাসঃ পৰিয়ালৰ পৰা পৰিত্যক্ত হোৱা জ্যোষ্ঠ জনক ইয়াতে প্ৰদান কৰা হব আশ্ৰয়৷\n২২. উত্তৰ-পূৱত প্ৰথমবাৰৰ বাবে তথ্য বিশ্লেষণ তথা গৱেষণা পদ্ধতিৰ বাবে গ্ৰহণ কৰিছে বিশেষ প্ৰশিক্ষণ কাৰ্যসূচীঃ ২৬-৩১ আগষ্টলৈ বামুনিমৈদাস্থিত জেভিয়াৰ ইন্সষ্টিউট অৱ মেনেজমেণ্ট এণ্ড ইনফৰমেচন টেকনলজিৰ প্ৰেক্ষাগৃহত প্রশিক্ষণ প্ৰদান কৰিব ভাৰতীয় পৰিসংখ্যা প্ৰতিষ্ঠানৰ অধ্যাপকে৷\n২৩. মাহমৰা সমষ্টিত মুঠ ১১খনকৈ উচ্চ মাধ্যমিক বিদ্যালয়ে লাভ কৰিলে প্ৰাদেশিকীকৰণৰ পদঃ শিৱসাগৰৰ মুঠ ৪৩৩টা পদৰ বাবে বিতৰণ কৰিলে নিযুক্তিপত্ৰ৷\n২৪. আকৌ বাঢ়িল সোনৰ দামঃ দহ গ্ৰামত ৩১,৫২৫টকাৰ দৰে এতিয়া দিব কম দামত সোন কিনা সকললৈ বিনিয়োগৰ লাভালাভ৷\n২৫. শিৱসাগৰত অনুষ্ঠিত হ’ল পঞ্চম বাৰ্ষিক ৰামৰাজা সিংহ স্মাৰক বক্তৃতানুষ্ঠানঃ "ইতিহাস আৰু ঐতিহাসিক উপন্যাস একে সাহিত্য নহয় বুলি আঙুলিয়াই দিলে" মৰাণ মহাবিদ্যালয়ৰ অসমীয়া বিভাগৰ প্ৰাক্তন মূৰব্বী ডঃ প্ৰদীপ হাজৰিকাই ৷\n২৬. কৰ্ণাটক ক্ৰিকেট এছ’চিয়েছনৰ মহাৰজত জয়ন্তীত ৪জন প্ৰাক্তন অধিনায়কে কৰিলে মন্তব্যঃ নিৰ্বাচকে নতুন প্ৰতিভাৰ পৰিসংখ্যাতকৈ গুৰুত্ব দিয়া উচিত গুণগত মানদণ্ডকহে৷\n২৭. বিশ্ব এথলেটিকছঃ ২০০মিটাৰতো স্বৰ্ণ পদক জয়েৰে ওছেইন বল্টে কৰিলে হেট-ট্ৰিক৷\n২৮. শিৱসাগৰত অনুষ্ঠিত বিষ্ণুৰাম নাথ সোঁৱৰণী ফুটবলৰ সফল সামৰণিঃ সৃষ্টিভূমি গোষ্ঠী হ’ল চেম্পিয়ন৷\n২৯. আটক হ’ল বৌদ্ধ গয়াৰ বিস্ফোৰণত জড়িত দুই অভিযুক্তঃ ৰাষ্ট্ৰীয় অনুসন্ধান সংস্থাৰ নিৰ্দেশত দাৰভাংগা আৰক্ষীয়ে অভিযান চলাই লাভ কৰিলে এই সফলতা৷\n৩০. চেমচুঙে অতি সোনকালেই হাতঘড়ী সদৃশ মোবাইল ফোন বজাৰত মুকলি কৰিব বুলি প্ৰকাশ কৰিলে তথ্য ৷\nBy xukhdukh.com on August 19, 2013


সাবিত্ৰী চট্টোপাধ্যায় - অসমীয়া ৱিকিপিডিয়া\nসাবিত্ৰী চট্টোপাধ্যায়ে ৰাষ্ট্ৰপতি প্ৰণৱ মুখাৰ্জীৰ পৰা পদ্মশ্ৰী গ্ৰহণ কৰিছে, ৩১ মাৰ্চ ২০১৪\n২২ ফেব্ৰুৱাৰী, ১৯৩৭ (৮৪ বছৰ)\nকুমিল্লা, ব্ৰিটিছ ভাৰত, (বৰ্তমান বাংলাদেশত)\nসাবিত্ৰী চট্টোপাধ্যায় (ইংৰাজী: Sabitri Chatterjee ; জন্ম: ২২ ফেব্ৰুৱাৰী ১৯৩৭) এগৰাকী অভিনেত্ৰী, যাক বঙালী চলচ্চিত্ৰ আৰু পশ্চিমবঙ্গৰ মঞ্চত কৰা অভিনয়ৰ বাবে জনা যায়। তেওঁ ৬০ বছৰ জুৰি অভিনয়ৰ সৈতে জড়িত আছে। তেওঁ দুবাৰ ‘বেঙ্গল ফিল্ম জাৰ্ণেলিষ্টছ্ এছোচিয়েচন বঁটা’ পাইছে। বঙালী মঞ্চত কৰা অভিনয়ৰ বাবে তেওঁক ১৯৯৯ চনত সংগীত নাটক একাডেমী বঁটা আগবঢ়োৱা হৈছিল। তদুপৰি তেওঁ ২০১৪ চনত পশ্চিমবঙ্গ চৰকাৰৰ সৰ্বশ্ৰেষ্ঠ অসামৰিক সন্মান ‘বঙ্গবিভূষণ’ আৰু ভাৰত চৰকাৰৰ চতুৰ্থ শ্ৰেষ্ঠ অসামৰিক সন্মান পদ্মশ্ৰীৰেও বিভূষিত হৈছে। তেওঁৰ জন্ম ব্ৰিটিছ ভাৰতৰ আৰু বৰ্তমান বাংলাদেশৰ অন্তৰ্গত কুমিল্লাত হৈছিল।\n১৯৩৭ চনত ব্ৰিটিছ ভাৰতৰ কুমিল্লা জিলাৰ এখন সৰু চহৰ কমলপুৰত (বৰ্তমান বাংলাদেশৰ অন্তৰ্গত) হৈছিল। তেওঁলোকৰ দহজনী ছোৱালীৰ ভিতৰত তেওঁ আটাইতকৈ সৰু আছিল। তেওঁৰ কোনো ককাই-ভাই নাছিল। দেউতাক ৰেলৱেত এজন ষ্টেচন মাষ্টাৰৰ চাকৰি কৰিছিল। ১৯৪৭ চনৰ বঙ্গ বিভাজনৰ সময়ত সাবিত্ৰীক কলকাতাৰ টালিগঞ্জত থকা তেওঁৰ বিবাহিতা বায়েক এজনীৰ ঘৰলৈ পঠিয়াই দিয়া হৈছিল। বঙ্গৰ চলচ্চিত্ৰ নিৰ্মাণৰ কেন্দ্ৰস্থল টালিগঞ্জত সেই সময়তে তেওঁ চলচ্চিত্ৰ তাৰকাসকলক দেখা পাইছিল।\nদশম শ্ৰেণীত পঢ়ি থাকোঁতেই সাবিত্ৰীক প্ৰবীন অভিনেতা ভানু বেনাৰ্জীৰ চকুত পৰিছিল। উত্তৰ সাৰথি গ্ৰুপ থিয়েটাৰে পূব পাকিস্তানৰ শৰনাৰ্থী সমস্যাৰ ওপৰত আধাৰিত আৰু কানু বেনাৰ্জী পৰিচালিত নাট এখনত অভিনয় কৰিবলৈ ভানু বেনাৰ্জীয়ে সাবিত্ৰীক লৈ আহিছিল। পৰিচালক কানু বেনাৰ্জী পৰৱৰ্তী কালত সত্যজিৎ ৰায়ৰ পথেৰ পাঁচালীত হৰিহৰ ৰায়ৰ চৰিত্ৰটো কৰিছিল। এই নাটকখনক লৈ ১৯৫৩ চনত অগ্ৰদূতৰ পৰিচালনাৰে চলচ্চিত্ৰ এখনো নিৰ্মাণ কৰা হৈছিল, য’ত সাবিত্ৰীয়েও অভিনয় কৰিছিল। অগ্ৰদূতে পৰিচালনা কৰা আৰু উত্তম কুমাৰে অভিনয় কৰা ‘সহযাত্ৰী’ (১৯৫১) ছবিখনেৰে তেওঁ চলচ্চিত্ৰ জগতত প্ৰবেশ কৰিছিল। তেওঁৰ মূল নাৰী চৰিত্ৰত অভিনয় কৰা প্ৰথম ছবিখন হ’ল- সুধীৰ মুখাৰ্জীৰ কমেডী ছবি ‘পাশেৰ বাড়ী’ (১৯৫২)। ছবিখন বক্স অফিচ সফল হৈছিল।\nসাবিত্ৰীৰ আন এখন ছবি ‘শুভদা’ (১৯৫২)। শৰৎ চন্দ্ৰ চট্টোপাধ্যায়ৰ উপন্যাসৰ আধাৰত, ছবি বিশ্বাস, পাহাৰী সান্যালক লৈ নিৰ্মাণ কৰা শুভদা পৰিচালনা কৰিছিল নিৰেন লাহিড়ীয়ে। সাবিত্ৰীয়ে এজনী দুৰ্ভগীয়া ছোৱালী ললনাৰ চৰিত্ৰটো কৰিছিল। একে সময়তে তেওঁ উত্তম কুমাৰৰ ভনীয়েকৰ চৰিত্ৰত অভিনয় কৰিছিল নিৰ্মল দে পৰিচালিত ‘বসু পৰিবাৰ’ত (১৯৫২)। উত্তম কুমাৰে নিজে প্ৰযোজনা কৰা থিয়েটাৰ গ্ৰুপ ‘কৃষ্টি ও সৃষ্টি’ত তেওঁক অভিনয় কৰিবলৈ মাতিছিল। ‘উত্তম-সাবিত্ৰী’ বঙালী চলচ্চিত্ৰৰ এক জনপ্ৰিয় যুঁটি আছিল, দুয়োৰ মাজত ভাল বন্ধুত্বও আছিল। কিন্তু দুয়োৰো মাজত বিয়া হোৱা বুলি মিছা গুজৱ ওলাইছিল। উত্তম-সাবিত্ৰীয়ে অসংখ্য স্মৰণীয় ছবি উপহাৰ দিছে। তাৰে কেইখনমান- ‘লাখ তাৰা’ (১৯৫৩), ‘কল্যাণী’ (১৯৫৪), ‘অনুপমা’ (১৯৫৪), ‘ৰাইকমল’ (১৯৫৫), ‘নৱজন্ম’ (১৯৫৬), ‘পুনৰ মিলন’ (১৯৫৭), ‘মৰুতীৰ্থ হিংলাজ’ (১৯৫৯), ‘ৰাজা-সাজা’ (১৯৬০), ‘দুই ভাই’ (১৯৬১), ‘ভ্ৰান্তি বিলাস’ (১৯৬৩), ‘মমেৰ আলো’ (১৯৬৪), ‘নিশিপদ্ম’ (১৯৭০) আদি। তেওঁলোকে মৃণাল সেনৰ প্ৰথম ছবি ‘ৰাত ভোৰে’ (১৯৫৫) আৰু তপন সিনহাৰ দ্বিতীয় প্ৰয়াস- ‘উপহাৰ’ত (১৯৫৫) গুৰুত্বপূৰ্ণ চৰিত্ৰত অভিনয় কৰিছিল। ‘ভ্ৰান্তি বিলাস’, ‘মৌচাক’ আৰু ‘ধনী মেয়ে’ জনপ্ৰিয় বঙালী কমেডী ছবিবোৰৰ ভিতৰত অন্যতম।\n↑ 1.0 1.1 1.2 1.3 1.4 1.5 1.6 1.7 1.8 "Sabitri Chatterjee - Upperstall.com" (en-US ভাষাত). Upperstall.com. 2016-10-22. http://upperstall.com/profile/sabitri-chatterjee/.\n↑ 2.0 2.1 "Sabitri Chaterjee". https://web.archive.org/. https://web.archive.org/web/20030810045049/http://calcuttaweb.com/cinema/sabitri1.shtml। আহৰণ কৰা হৈছে: 21 February 2021.\n↑ "Padma Award Announced". Press Information Bureau, Ministry of Home Affairs. https://pib.gov.in/newsite/erelease.aspx?relid=69364। আহৰণ কৰা হৈছে: 21 February 2021.\n↑ 4.0 4.1 "Sabitri Chattopadhyay Biography by Chandi Mukherjee". www.gomolo.com. http://www.gomolo.com/sabitri-chattopadhyay-biography/1070/644786। আহৰণ কৰা হৈছে: 2018-01-22.\n↑ "We had no food for days on end: Sabitri Chatterjee - Times of India". The Times of India. https://m.timesofindia.com/entertainment/bengali/movies/news/We-had-no-food-for-days-on-end-Sabitri-Chatterjee/articleshow/49337410.cms.\nসাবিত্ৰী চট্টোপাধ্যায় সম্পৰ্কে ইণ্টাৰনেট মুভি ডাটাবেছত থকা তথ্য।\n"https://as.wikipedia.org/w/index.php?title=সাবিত্ৰী_চট্টোপাধ্যায়&oldid=266092"ৰ পৰা অনা হৈছে\nএই পৃষ্ঠাখন ০৩ মাৰ্চ, ২০২১ তাৰিখে ২৩:৪০ বজাত অন্তিম সংশোধন কৰা হৈছিল।